
DALIS I. 


ĮŽANGA 


PRATARMĖ 


TRUMAPAI APIE AUTORIŲ 


Pseudo Makarijus, kuris tikrovėje tikriausiai vadinosi Simeonas, yra IV-V amžiaus vienuo- 
lis. Šis dvasinis autorius, ilgą laiką tapatintas sa Makarijumi Egpriečiu, vienuolių kolonijos 
Sketės dykumoje įkūrėju, gyveno tarp Mezopotamijos ir Mažosios Azijos pietinės dalies IV 
amžiaus pabaigoje ir V amžiaus pradžioje. Yra išlikusių apie šimtą jo homilijų arba kalbų, per- 
duotų pagrinde keturiais dideliais graikiškais rinkiniais, kurių antrasis - 50 dvasinių bomilijų 
(PG 34, 449-822), jam pelnė didžiulį pripažinimą tiek Rytuose tiek ir Vakaruose. 

Kai kurie jo teiginiai (pvz., galimybė arba būtinybė jusliniu būdu patirti Kristų ar Šventąją 
Dvasią; nenugalima blogio įtaka žmogui; nuodėmės išlikimas net po krikšto; žmoguje tuo 
pat metu yra šėtonas ir Šventoji Dvasia) turi ryšio su mesalianų sekta ir buvo jos narių pavar- 
toti sektos doktrinai išdėstyti. Todėl kartu su sektos pasmerkimu 43 1 metais buvo pasmerkti 
dalis ar net visi Pseudo Makarijaus veikalai. Autoriui teko išgyventi panašų likimą kaip ir 
Evagrijui. Po pastarojo pasmerkimo antiorigenistiniame ginče beveik visi jo veikalai graikų 
kalba buvo sunaikinti, o išliko tik tie, kurie buvo priskirti kitam autoriui, dažniausiai šven- 
tajam Nilui. Lygiai taip nutiko ir su Pseudo Makarijaus, arba veikiau Simeono, veikalais. Jie 
buvo priskirti garsiajam Sketės vienuoliui Makarijui, žinomam iš Dykumos Tėvų apoftegmų, 
ir tokiu būdu buvo apsaugoti nuo neišvengiamos žūties. 

DALIS II. 


VERTIMAS 


I KRIKŠČIONYBĖS DIDYBĖ IR REIKALAVIMAI 


Klausimas: Kodėl Paulius sako: ĮSlatymo neturintys pagonys yra patys sau įstatymas“? Jeigu 
neturėjo prigimtinio įstatymo, kokiu būdu jie tapo įstatymu sau patiems? 

Atsakymas: Šie žodžiai reikalauja daryti skirtumą: vidinis žmogus yra (nuodėmės) pažeis- 
tas, bet sykiu ir nepažeistas; jis apakintas, bet sykiu jo akys yra šiek tiek pramerktos; jis yra 
miręs, bet sykiu gyvena prigimtinį gyvenimą. 

Žmogui neįmanoma patekti į gyvenimą? kitaip, jei ne per daugybę išbandymų, gausių 
treniruočių, daugybę užgaulių. Mat tik taip, šį mūsų indą ištreniravus, reikia įeiti į Karalys- 
tę, O nė vienas neištreniruotas ten kojos neįkels. Tarkime, kad turime grubų metalo gabalą. 
Paėmęs jį kalvis įdės į ugnį, po to ištrauks, tada apdirbs plaktuku, o vėliau ir vėl įdės į ugnį, 
kol galiausiai tas gabalas taps lankstus ir bus paverstas į brangų indą, tinkamą tarnauti šeimi- 
ninkui. Arba dar štai vaškas. Būdamas šaltame ore jis yra sukietėjęs, o atsidūręs ugnyje ir ten 
suminkštėjęs bei sušvelnėjęs, gali priimti antspaudo įspaudą ir jo tobulą atvaizdą. Taip ir pa- 
ti siela, dažnai patenkanti į ugnį ir mėginama, stokoja išbaigto auklėjimo, idant tokiu būdu 
galėtų savyje priimti tobulą Kristaus paveikslo įspaudą bei dangiškąjį antspaudą. Ir puodžius 
įdeda molinius indus į krosnį bei vandenį ir šitaip juos tikrina: vieni iš jų tampa tinkami var- 
tojimui, o kiti tuo tarpu suskyla ir nueina niekais. Taip yra ir su tais, kurie pasitinka išmėgini- 
mus ir patenka į karo pratybas, vienas iš dviejų: arba jie nugali, arba krenta ir žūva ir atsiduria 
toli nuo Dievo bei tampa svetimais gyvenimui. O tie, kurie kantriai pakelia išmėginimus bei 
vargus, krenta ir vėl keliasi, stato ir būna nugriaunami, - gauna pergalės laimikį ir šitaip ga- 
liausiai pasidaro nepajudinami ir nenugalimi. Tokia tad yra besilavinanti siela: krenta ir vėl 
keliasi, stato ir būna nugriaunama lig kol ji laimi pergalės laimikį. 

Regimoje kasdienybėje daugybė vaikų eina kartu į mokyklą, tačiau iš jos vieni išeina ne- 
drausmingi, kiti — teatro aktoriai, kiti — pasileidėliai, kiti - medžiotojai, dar kiti - mokslo 
žmonės ar pareigūnai. Lygiai taip ir vienuolynuose daugybė brolių gyvena kartu: savo laisvo- 
jo apsisprendimo pagrindu vieni iš jų patenka į gyvenimą, o kiti - ne. 

Kaip ir su augalu: kolei dar jaunas, jis gležnas ir negali įsišaknyti žemėje; jei užklups at- 
šiaurūs orai — augalas išseks; jei užeis smarkūs vėjai, jie augalą stipriai supurtys ir priplos prie 
žemės. Bet kada augalas iš tiesų giliai įsišaknys žemėje, tuomet jam pakenkti negali nei orai, 
nei atšiaurus klimatas, kadangi jis yra giliai įsišaknijęs ir tapęs tvirtas. Lygiai taip ir broliai 
vis dar tebėra maži vaikai, tiesiog kūdikiai, kuriems reikia išsamaus ugdymo, mat tiems, kurie 


2Rom 2, 14. 5Plg. Mt 18, 8; 19, 17; Apd 14, 22. 


I Krikščionybės didybė ir reikalavimai 


tampa Dangaus karalystės mokiniais“, visuomet reikia vadovų, kurie eitų jų priešakyje, kolei 
jie įsišaknys malonėje ir taps nepajudinami bei neblaškomi. 

Išties, krikščioniai pranoksta aistras ir demonus, jie yra šeimininkai netyrosioms dvasioms 
ir Kristaus, Sužadėtinio bičiuliai, taipogi ir Dievo paveldėtojai“; jie pasiekė Kristaus pilnatvę, 
patapo tikrais vyrais pagal (Kristaus) pilnatvės amžiaus saiką“, ir jiems negali padaryti žalos 
nei kūno skausmai, nei karščiavimas, nei demonai, kadangi jie yra visų šeimininkai, ir nuo- 
dingi laukiniai žvėrys yra jiems pavaldūs. Nes ir pats pirmasis žmogus, būdamas kūrinijos 
valdovas, įsakinėjo aistroms ir demonams, tačiau po to kai peržengė paliepimą, pavirto ver- 
gu aistroms ir demonams, ugniai ir kalavijui. Tačiau po Kristaus atėjimo, žmonės, per krikšto 
suteiktą galią, pasiekia pirminį Adomo statusą, tampa demonų ir aistrų valdovai, o paskuti- 
nis priešas — mirtis, yra paguldyta“ prie Adomo kojų. Mat krikščioniui reikia būti atokiau 
nuo piktybės strėlių pasiekimo, siekti išganymo ir turėti savo dalį visuose apdovanojimuose. 

Jei žmogaus akis ir veidas sveiki, tačiau rankos bei kojos sužalotos, - du jo nariai sveikutė- 
liai, o kiti negaluoja. Vis dėlto reikia, kad visi krikščionio nariai būtų sveikutėliai ir puikios 
formos. Krikščionybės lenktynės ir kova", vienybė ir visa gyvensena yra ne šiame pasaulyje 
ir būtent todėl daugybė žmonių nežino, ko ieško. Jie tampa žemės meistrais, nepakeliančiais 
žvilgsnio į dangų; jie net nesiekia išmokti amato, galinčio užlaipinti į dangų. Net dažnai su- 
tikęs pirklius ar filosofus, aptiksi, kad jie priklauso šiam pasauliui. O tuo tarpu krikščionybės 
slėpimys yra didis!, - jis lieka didelio troškimo siekiniu tik tiems, kurie yra ne iš šio pasaulio. 

Tarkime, yra toks didelis miestas ir to miesto gyventojai visi kilmingieji, visi karaliai, visi 
kunigai, visi turtingieji; jeigu nutiktų taip, kad kiekvieną iš jų išblaškytų po skirtingas tėvy- 
nes, tuomet visiems anų kraštų gyventojams, kai tie juos susitiks, jie pasirodys esą barbarai ir 
svetimšaliai, o taip beje atrodys ir jie patys aniems. Tik pamatę vienas kitą jie atpažįsta, jog 
turi tą pačią kalbą ir priklauso tam pačiam miestui. Iš tiesų, anie žmonės priklauso kitam pa- 
sauliui, jie yra piliečiai kitokio miesto — šventųjų; jie yra kitokio laikmečio, - juk tie, kurie 
yra Kristuje, yra nauja kūrinijas; jiems priklauso kitokia išmintis, jie turi dalį kitokioje dva- 
sioje, kitokiame šlovinime, kitokiame turte, kirokiame kilmingume, kitokiame pasirinkime; 
jie turi kitokią savimonę - Kristaus"; jie yra šviesos vaikai', Sužadėtinio bičiuliai, paguodos 
vaikai“, Naujosios Sandoros vaikai. 

"Taigi, tikra tiesa, kad daugelis nieko nenutuokia apie nenykstančius ir nepraeinančius dan- 
gaus dalykus. Įsivaizduok karalių — argi jis nepriklauso šiam pasauliui ? Ir dar: retorius ar filo- 
sofas — argi jie nepriklauso šiam pasauliui? Bet jei priklauso anam pasauliui, tuomet jis žino 
aną kalbą ir turi dalį anoje išmintyje, mat šitie dalykai neįsisavinami nei iš daugaus, nei iš 
žemės, nei jie egzistuoja, nei tikroviškai galima juos pažinti aktualiai ar potencialiai, kadangi 
visi regimieji dalykai tėra tik miražas ir akių apgaulė. 

Ir per ką žmogus turi praeiti, kad pasiektų gyvenimą? — Per daugybę išbandymų. Išties, 
jokiam žmogui nėra įmanoma patekti į gyvenimą, jei jis nepraeis atšiauriu keliu ir pro šiurpą 
keliančias vietas. 

Kaip tamsumos apgaubia orą, lygiai taip šėtono galybė pripildė Adomo palikuonių širdį, 


b 


*Plg. Mt 13,52. PPlg.Mtio,1. “Plg. Rom 8,17. ŠEf4,13. “Plg. 1 Kor15,26-27. "Plg. Ef$,32. 
sPlg. > Kor 5,17. Plg. 1 Kor2, 16. Plg. Lk 16, 8; Jn 12,36. JPlg. Mto, 15. Plg. Apd 4, 36. 
!Plg. Mt 18, 8. 


1. Pažodžiui: „karo vežimas ir ginklas“. 


ir dūmų debesis apniko visus jų valios pasirinkimus. Beje yra tiesos mylėtojų, kurie, nežiūrint 
tos dūmų debesies, uoliai stengiasi atsišbirti ir kovoti, tačiau jie ne iškart patenka į gerąją dalį, 
o tik per įtemptą bėgimą ir kautynes. Šitie žmonės yra kilnesni už visiškai nekovojančius. 

Visgi daugybė žmonių, paragavusių truputėlį atgaivos ir ūgtelėjusių malonėje, ėmė pūstis 
ir puikuotis: jie pamanė jau esą pasiekę laisvę ir save paskelbė tobulaisiais, tačiau piktybė juos 
apmulkino, o jie patys to ir nepastebėjo. Išties, niekas nepražudo krikščionių giminės, o tik 
puikybė. Mat ir Adomą angis suviliojo pažadu: Jūs tapsite kaip dievai“. Kadangi dieviškumas 
yra labai priešingas puikybei. Krikščionybės skiriamasis ženklas yra šis: tas, kurį tu pamaty- 
si alkstantį, trokštantį, vargstantį, beturtį dvasioje?, save laikantį nuolankume, be paliovos 
dieną naktį beieškantį, - šitoks stovi tiesoje“. Ir priešingai, jei žmogus pasisotinęs ir daugiau 
nestokoja, jei jis plūsta turtu, - šitoks yra paklydimo narys, kaip Raštas sako: Jūs jau esate 
sotūs, jau turtingi“ ir dar: Vargas jums, šio pasaulio turtuoliai“, tačiau tai liečia ir tuos, kurie 
save jau laiko kažin kuo/. Dievui tebūnie garbė! 


*Plg. Pr 3, 1-4.5. 5Plg. Mts,3. “Plg. Jn 8, 44. dr Kor4,8. “Lk 6,24. "Plg. Gal6, 3. 

Klausimas: Ar prisikėlę Adomo palikuonių kūnai stojasi priešais Dievybę nuogi ar turi 
drabužius, ir ar maitinasi kitokiu maistu? Kaip tuomet kūnas yra pridengiamas drabužiais 
ir minta maistu — juk gyvenantiems šiame pasaulyje vyrams ir moterims yra būtina prideng- 
ti savo gėdą ir maitintis pražūvančiu maistu“? Ar prisikėlusiesiems po žemiškojo suirimo ir 
sugrįžusiems į ankstesnę kompoziciją dar bus reikalingi tokie dalykai ar ne? 

Atsakymas: Klausimas man atrodo netinkamas ir neapgalvotas. Juk mes žinome, kad visa 
kūrinijos išvaizdos grožybė? ir sąranga sunyks vykstant irimui, ir žemė daugiau nedaigins vai- 
sių maitinti kūnams, o ir dangus praeis“ su visu savo grožiu. Tad iš kur dar bus gaunama maisto 
žmonėms ir kaip bus daromi drabužiai, jeigu, anot Viešpaties ištarmės, suirs tai, kas regima? 
Argi neakivaizdu, jog be regimųjų yra kiti dalykai, kurie bus duoti? Iš tiesų, reikia ir apsirengti, 
ir maitintis. Jeigu mana, kuri buvo duota izraelitams dykumoje, jų prigimčiai buvo neįprasta 
ir kitoniška — mat parašyta: žmogus valgė angelų duoną“ - tai juo labiau būsimajame amžiuje 
Dievas duos žmonėms maisto ir drabužių, kurių jų prigimtis nepažįsta. Visi, kurie nuo šiol 
į savo širdis priima Dvasios laidą“ bei dangiškąjį lobį, visi, kurie dabar dėvi dangiškus šlovės 
drabužius, kurie apsėja savo širdies dirvą dangiška bei dvasine sėkla - visi tokie žmonės be jo- 
kios abejonės mėgausis ir kūno šlove. Kadangi šiuo metu sieloje slypintis ir buvojantis Dievo 
grožis prisikėlimo metą, prasiveržęs į išorę ir išsiliejęs, apipils kūną amžinąja šviesa ir garbe. 
Taigi yra būtina, kad intelektas, esantis brangus, dar šiapus būtų evangelizuotas ir priimtų 
Dievo Dvasią, ir tokiu būdu savo laiku kūnas taip pat sulauks garbės. Nes Dievas, jau nuo 
dabar apgaubiantis sielą garbe ir ją pagirdantis savo Ugnimi, tą laukiamą momentą ir patį kū- 
ną aprengs ir padarys jį panašų į savo garbingąjį kūną!, tada pagaliau suteikdamas dangiškųjų 
maisto ir drabužių atgaivą bei nevystančią angelų darbuotę. 

Regimuose dalykuose savitą darbą turi naktis ir savitą — diena. Nakties darbai yra pikti, 
mat jos metu piktadariai parodo savo nedorumą, prisidengę tamsa jie rezga sąmokslus ir va- 
gia, noriai žudo ir paleistuvauja, ir niekas jų nesudraudžia. O tuo tarpu dienos darbai yra 
šviesūs, — tai teisingumo ir pamaldumo darbai. Kadangi visa, kas įvyksta šviesoje, yra šviesas, 
nes atlikta Dieve. Tokiu būdu ir tie, kurie daro nedorybę, dabar tarsi naktį pasislepia nuo 
daugybės žmonių akių, tačiau galų gale visa, 44 šviesa smerkia, tampa regima" . Tie, kurie nuo 
dabar į savo širdį priima Piktojo sėklą, jų protui pritariant gėdingiems Piktojo darbams, sten- 

giasi nuslėpti ir pridengti savo piktuosius darbus, tačiau jie negali likti Dievo nepastebėti, nes 
visa yra gryna ir atidengta jo akims, jam turėsime duoti apyskaitą“ . Išties toji tamsa, kuri dabar 
dengia sielą ir širdį, aną dieną sykiu uždengs ir užtamsins ir patį kūną, mat jis yra uždengiamas 
Piktojo ūkanotu glėbiu, o tuo tarpu teisiųjų gerieji darbai sužibės A2ip saulė?, nes jų niekaip 
negalima nuslėpti. Vaisius mezgantis medis, per visą jų brendimo sezoną juos laikęs savyje, 
daugiau nebegali nuslėpti tai ką savyje nešiojo, nes atėjęs metas kažkokia nesulaikoma galia 
priverstinai vaisius išnokina valgymui; į žemę beriamas grūdas iš pradžių išorėje neregimai 
išleidžia šaknis žemės įsčiose ir pats pasunkėja, o po to ūgtelėjęs ir prasiskverbęs iki žemės 
paviršiaus pasirodo želmuo, maitinamas stiebiasi daigas ir galiausiai pribręsta iki pilnos grū- 
dų varpos“; vynuogės daigas, persodintas į vynuogyną, iš pradžių tarsi brandina vaisius savo 
viduje, augalo šerdyje, ir tik po to aiškiai išorėje duoda užsimezgusius vaisius bei vyną savo 
metu. Lygiai taip ir krikščioniai, jau dabar pasėti, jau dabar pasodinti dangiškame vynuogyne 
ir išleidę saldžiausias šaknis pažado žemėje, negali nuslėpti vaisių, bet tai, kas pradėta vidu- 
je, prisikėlimo dieną apgaubs kūną, jį džiugins ir linksmins. Šitaip, kita vertus, taps aiškūs ir 
nusidėjėlių darbai. Kaip skaisti mergelė, puolusi į paleistuvystę ir pastojusi, nors ir stengia- 
si nuslėpti savo bjaurų pasileidimo aktą, tačiau negali išlikti nepastebėta, kadangi pradėtas 
vaisius, pasiekęs savo reikiamą susiformavimą, išeina į išorę, taip demaskuodamas gimdyvės 
anksčiau padarytą nusižengimą; lygiai taip ir tie, kurie savo širdyje pradeda nuodėmę ir pag- 
imdo nedorybės vaikus, aną dieną negalės išvengti siaubą keliančios ir viską ryjančios ugnies, 
nes jų sielos drauge su kūnais bus pasmerktos. 

"Toks yra siekis: jau nuo dabar uoliai stenkimės per šį trumpą mums skirtą laiką pelnyti į 
savo širdis priimti bei pradėti šventąją Dievo Dvasią, idant per ją teismo dieną ir mūsų kū- 
nai būtų apvilkti garbe bei atgaiva; mat Viešpats tokius žmones atstato į naują ir nevystantį 
amžių, sutverdamas jiems 22ują dangų ir naują žemę“ bei jaunus šviesulius; jis duoda jiems 
savąjį atvaizdą ir visą pažadėtąjį paveldą“. Šitokie žmonės yra brangūs akmenys ir rinktiniai 
perlai Dievybės akivaizdoje. Išties teisuoliai yra pavadinti brangiais akmenimis, ereliaisš bei 
balandžiais“. O pagrindinis statytojas Kristus suardo piktų minčių! ūkanotus statinius, apie 
kuriuos pasakyta: pugalime gudravimus ir bet kokią puikybę, kuri sukyla prieš Dievo pažini- 
mą!.Mat šie dalykai, įėję tarsi į dykumą, staugia mūsų širdyje; nugriovęs šiuos dalykus, Kristus 
paguldo mūsų širdyse pamatą ir savo uolą, o taipogi ir kitus akmenis — turiu omenyje min- 
tis, kylančias iš prigimties - surengia pastatą iki pačių dangaus skliautų, priderindamas prie 
šventojo Kristaus kūno ir prijungdamas prie šventųjų apaštalų statybos. Mat Dievo statyba 
susideda iš dviejų tikrovių. Iš pradžių Kristus įvesdina mūsų vidinį žmogų į statinį savo Kūno, 
taipogi angelų ir šventųjų dvasių, pasiekusių tobulumą. O po to jis iš viršaus nusileidžia pas 
žemiškuosius ir, pasirinkęs vietą bei pasistatęs joje sau palapinę“, tenai pasilieka. 

Kaip juslinės akys mato juslinę saulę, lygiai taip sielos akimis mes matome teisingumo Sau- 
lės! dvasinę šviesą. Ir kaip kregždės, kurios išskrenda žiemos metą, nes negali pakelti vėjų at- 
šiaurumo ir šalčių stiprumo, sugrįžta pavasarį, kada jos suranda švelnesnį ir šiltesnį orą, o pati 
žemė jau atšyla; sugrįžusios jos įskrenda į žmonių namus kaip į savo gimtuosius; be jokios bai- 
mės įskridusios ir pasidariusios sau lizdus, išperi paukščiukus ir ištisas valandas čiauška savo 
prigimtine kalba. Lygiai taip ir Viešpats, atvykęs į mūsų sielų namus, atsiilsi mūsų širdies liz- 


*Plg. Žyd 4, 13. bPlg. Mt 13,43. “Plg. Mk 4, 28. Apr ži “Plg, Žyd 9,15. 51 Kor3, 12. 
SMt24,28. Mt IO, 16. iPlg. Mtis, 19. 2 Kor 10, 4-5. KŽyd 8,2. Mal3, 20. 

de ir tenai gyvena, kuomet jau būna praėjusios audros, atšiauri žiema ir ūkanos, ir tada tenai 
šviečia kupini maloniausios jo šviesos spinduliai, pripildantys tuos namus gilios ramybės. Va- 
saros metu, kai pagaliau priartėja ir užsilaiko saulės šiluma, pažadinta žemė pražysta su visais 
joje esančiais vaisiais bei augalais; vynuogės, visi atžalyno medžiai bei šilai tankiai sužaliuoja, 
pasidabindami šviežiais lapais ir pasipuošdami žiedais. Neprotaujantys gyvūnai taip pat da- 
rosi vaisingi, iš savo įsčių išleisdami mažylius, taip kad galop su laiku atsiranda jauni kūnai 
ėriukų bei kitų sutvėrimų ir nekaltos, be vyliaus širdys ką tik gimusių vaikelių. Ir visa, kas 
dar visai neseniai buvo niūru, susigūžę, nejudru ir nevaisinga, dabar staiga persimaino, tam- 
pa vaisinga, judru ir auga. Žemė, buvusi nuo šalčio sustingusi, atitirpusi nušvinta įvairiomis 
laukų gėlėmis; dyki kalnai, apsivilkę žaluma, pameta savo atšiaurumą; visi šaltiniai, pratur- 
tinti vandens intakais, išlieja malonius ir skaidrius upelius, ir bet koks žvėrelis ar gyvūnėlis, 
paukštis ar keturkojis tik šokinėja ir džiūgauja, persimainę per šį malonų ir palankų metą, ir 
džiaugiasi peno gausa. 

Visgi visa tai yra dvasinių ir nematerialių dalykų įvaizdžiai. Išties nuo baisios ūkanos ir 
piktų vėjų intelektas susigūžia, tampa sukaustytas ir nevaisingas, o visos mintys pavergtos 
dideliame liūdesyje, kadangi tenai užklysta daugybė minčių, svetimų tavo prigimčiai, ir bet 
kokia mintis iš šėtono. O Šventosios Dvasios apsilankymo merą įvyksta didžiulis virsmas 
bei pokytis. Išties intelektas pradeda žydėti ir nokinti dvasinius vaisius iš širdies dirvos, o 
usnys, užtvaros ir piktieji demonai yra Dvasios galybės sutriuškinami. Pati širdis ima atkusti 


ir savin priimti dangiškąją sėklą, įdirbama tikrojo Žemdirbio su didele ramybe ir didele taika. 


Palaiminti tie, kuriuos aplanko ir įdirba Šventoji Dvasia. Kaip balandžiai, atskrieję prie angų, 
tupiasi į savo lizdus, taip teisieji skrieja atgaivai prie Kristaus kūno garbės (kadangi: Kur bus 
lavonų, ten sulėks ir maitvanagiai“ ). Jam garbė. 


2Mt 24, 28. 

III PAKELTI IŠBANDYMUS SEKANT PASKUI KRISTŲ 


EGINKLUOTAS medis, kryžius be metalo ir numiręs kūnas nugalėjo ir nugalabijo velnią 
N bei jo angelus“. Išties, panaudodamas jo paties ginklus, galingesnis? nugalėjęs nudėjo 
galiūną kovotoją. Ir dabar jis ateina pas kiekvieną sielą, kuri jo iš tikrųjų ieško, ir, prisiartinęs 
prie sielos, sutraiško ir pašalina tamsybės galią, kuri buvo įkalinusi ir sukausčiusi sielą. 

Siela jai pažadėtajam Jaunikiui Kristui privalo jausti tokį ilgesį ir tokią aistringą meilę, ko- 
kią jaučia padori ir savo vyrą mylinti žmona, kada ji dažnai regi savo vyrą kalėjime, ar sukaus- 
tytą grandinėmis, ar dar kaip nors kitaip kankinamą; dėl savo meilės jam, ji atrodo esanti 
drauge sukaustyta ir kartu kenčianti, ir jos atjauta ją skaudžiau kankina ir varsto, nei patį 
suimtąjį. 

Ir kaip Marija, stovėdama prie nukryžiuoto“ Viešpaties, ilgesio badoma, verkė raudoda- 
ma, ir atrodė drauge nukryžiuota, taip ir siela, pamilusi Viešpatį ir pajutusi gyvą prisirišimą, 
iš tikrųjų skubanti susijungti su savo Jaunikiu Kristumi, privalo turėti dalį jo kentėjimuose, 
visados prieš akis turėdama ir atmindama jo žaizdas, kurias jis gavo dėl jos: kiek daug dėl jos 
iškentėjo Beaistris ir kaip dėl jos buvo nubaustas tas, kuris yra anapus bet kokios bausmės, ir 
kaip jis, esybe būdamas Dievas, prisiėmė tarno išvaizdą“: ir šitaip ji visuomet su juo kentės ir 
bus drauge sukaustyta, mat šitaip ji su juo bus taipogi pagerbta“. 

Ir kaip anuomet Dievo galybe akmuo buvo nuritintas nuo kapo rūsio!, ir Marija išvydo 
Viešpatį, taip ir Šventosios Dvasios galybe ir aplankymu, akmuo, užristas ant sielos, nuodė- 
mės gaubtuvas, yra nuritinamas ir pašalinamas, ir siela yra palaikoma verta išvysti Kristaus 
veidą ir atsigaivinti jo Dvasioje, atrišta ir išlaisvinta nuo nuodėmės akmens, kuris užgulęs 
slėgė. 

Išties, kiekviena siela, kuri myli Viešpatį, yra varginama piktųjų demonų, kurie kovoja prieš 
jąir neleidžia artintis prie gyvybę teikiančiojo Kristaus. O tai nutinka su Dievo leidimu ir su- 
tikimu:. Išties, jis ją tiria, ar ji iš tikrųjų myli savo Šeimininką, ar pasilieka savo nusistatyme, 
net jeigu vargina kentėjimai, o gal kartais bailumo pagauta jo išsižadės, nusikratydama kelio- 
nės vargo ir vengdama kovos su piktybės dvasiomisš; o gal veikiau ji kantriai tvers, net ir ilgus 
metus alinama nedorybės išmėginimų, ir pilnai užtikrinta pas Viešpatį svarstys, kad jei jau 
yra apleista, vadinasi, jokios ir nenusipelnė pagalbos. 

Ir Viešpats, pamatęs sielos drąsą ir ištvermę išmėginimuose, ir kad mėginama ji pasirodė 


*Plg. Mt 24, 41. 5Plg. Lk 11, 21-22. “Plg. Jn 19, 25. Pla: Fil >, 6-7. “Plg. Rom 8, 17. 
"Plg. Mt28,2.  8Plg. Ef6, 12. 

III Pakelti išbandymus sekant paskui Kristų 


ištikima, savo maloningumu jai apsireiškia; jis pasirodo ir ją nušviečia ryškumu visa pranoks- 
tančia savo šviesa; ir pasišaukęs ją pas save sako: Eiks ramybėje, mano brangioji“; ir ji, pribėgusi 
priejo, jam papriekaištauja ir sako: „Viešpatie, kodėl tu mane taip ilgai apleidai kęsti daugybę 
kančių! ir priešų užgaulių? Tavęs beieškančios užtiko mane panaktiniai, apeidami miestą"; 
jie sumušė mane“. O Viešpats, pilnas neapsakomos šviesos, įkalbinėdamas ir guosdamas jai 
atsako žodžiais: „Ieisybę sakai, Eiks ramybėje, mano brangioji, mano dailioji, mano balande““. 
Potojis su ja bylinėjasi, jai parodydamas vinių žymes ir tardamas: „Štai, pažvelk, vinių žymės, 
štai plakimas, štai spjūviai, štai žaizdos. Visa tai aš iškentėjau dėl tavęs, kuri buvai sužeista dau- 
gybe žaizdų ir daugybės priešų nutempta į sunkią vergystę. O aš, dėl savo bičiulystės žmogui, 
atėjau tavęs ieškoti ir išlaisvinti, nes nuo pat pradžių aš tave padariau savo paveikslu, sutvėriau 
būti manąja nuotaka. Ir dėl tavęs kentėjau aš, kurs esu Beaistris; esantis anapus bet kokios už- 
gaulės, pakėliau daugybę užgaulių, idant tu būtum išpirkta. O tuo tarpu tu, turinti tiek daug 
ydų, paskendusi tokiose giliose tamsybėse, argi neturėtum savo pačios labui pakentėti ir siel- 
vartauti?“ Šitaip taikiai bylinėdamasis ir kalbėdamasis su siela, Viešpats parodo, kad būtent 
jis pats jai suteikė malonę kantriai pakelti sielvartus, jog tai jis ją stiprino išmėginimuose ir 
slapčia jai priduodavo drąsos. 

Šitai išgirdusi siela supranta, kad ji nieko neturi savo, bet kad viskas priklauso Viešpačiui, 
dailiam ir išvaizdžiam Jaunikiui. Ir ji, iš visos širdies įvertindama gyvenimo tikslą, meilę ir 
apsisprendimo galią, kuriuos jis jai suteikė, atsako ir taria: „Štai, Viešpatie, štai skaistus kūnas, 
štai tyra siela — paimk mane visą, paslėpk mane po savo dešine“, atgaivink mane savo glėbyje“. 

Viešpats jai pasirodo dviem pavidalais: su savo žaizdomis ir savo šviesos garbėje, ir siela 
kontempliuoja kančias, kurias jis dėl jos iškentėjo; ji taip pat kontempliuoja jo dieviškosios 
šviesos nepamatuojamo spindesio garbę ir yra keičiama į tą patį atvaizdą is šlovės į šlovę, vei- 
kiama Viešpaties Dvasios“. Ir darydama pažangą pagal tuos du pavidalus: kančios ir šlovingos 
šviesos, ji tarsi užmiršta savo pačios prigimtį, Dievo pastverta ir glaudžiai sujungta bei sumai- 
šyta su dangiškuoju žmogumi! ir Šventąja Dvasia, ir pati tapusi dvasia. 

Ir tarsi koks elgeta, visiškas bėdžius, duoneliaujantis nuo durų prie durų, kad gautų kasdie- 
nio peno, akimirksniu ir netikėtai pataptų karaliumi, iš tos laimės, kurią dabar turi rankose, 
pamirštų savo skurdą, taip ir siela, praturtėjusi dangiškuoju turtu, jau daugiau nebeprisimena 
ankstesnio nepritekliaus. Mat jeigu Kristus, savo prigimtimi ir esybe būdamas Dievas, tam 
tikra prasme užmiršo savo kilmingumą prisiimdamas tarno išvaizdą ir savo išvaizda tapęs 
kaip žmogusš, juo labiau siela, įgavusi Dievo esiniją, galią ir prigimtį, užmiršta savo pirminę 
gėdą. 

Tad maldaukime Viešpatį ir laukime, kad jis savo meilėje apsireikštų ir mus jau dabar išva- 
duotų iš tamsybės, idant prisikėlimo metą ir pats silpnumo kūnas nušvistų šviesa, kuri glūdi 
sieloje ir ją apšviečia, būdamas ir pats pagerbiamas drauge su siela. Viešpats yra arti" mūsų, 
tik svarbu, kad mes su atvira širdimi jo ieškotume. Taigi kiekvienas, kuris klauso šitų žodžių, 
tegul tikisi priimti hipostatinį* Žodį ir iš jo išmokti visą teisingumą. Žiūrėk tu, kurs klausai, 


*Plg. Gg 2, 10.13. Plg. Gg s, 7. “Gg 2, 10.14. Plg. Gg 2, 6. “Plg. > Kor 3, 18. 
"Plg. 1 Kor 15,47-48. BFil2,6-7. PPlg. Fil 4, 5. 


1. Palyginti su Antano skundu Kristui: „Kur tu buvai? Kodėl iš pat pradžių nepasirodei ir nenutraukei mano 
kančių?“, ATANAZAS, Antano gyvenimas 10. 
2. T. y. asmeninį, kitaip tariant, asmenį Žodį. 

kuris viliesi paveldėti Dievą ir sujungi savo sielą su Viešpaties Dvasia, kokią tau privalu turėti 
gyvenseną ir elgesio kilnumą, kokį gyvenimo būdą tau reikia gyventi ir kaip elgtis! O visa tai 
tu turi pats, kiek tik leidžia jėgos, padaryti ir parodyti. Amen. 

IV KRIKŠČIONIAI YRA SVETIMI PASAULIUI 


RA netobulas pasaulis ir yra tobulas. Netobulas ir praeinantis pasaulis turi daugybę daly- 
bė kų, panašių į tuos, kurie priklauso tobulam ir amžinajam. Šiapus mes turime rūmus ir 
imperatorių, vilkintį purpuru ir turintį vainiką iš brangakmenių; dar yra jo tarnai ir sargybi- 
niai, kurių vieni jam tarnauja rūmuose, o kiti tuo tarpu yra aukšti pareigūnai arba skirtingų 
rangų didikai; jie taip pat vilki sbindinčius ir prabangius drabužius. Danguje yra rūmai, ir 
juose Karalius Kristus vilki karališkąjį purpurą. Ten tarnauja dvariškiai, aukščiausiojo rango 
pareigūnai ir didikai, ir patys apsupti tos pačios garbės, turintys vainikus iš brangakmenių — 
mat yra parašyta: Ti uždėjai jam ant galvos vainiką is brangakmenių? 

Šioje žemėje yra kovotojų ir karvedžių, kurie praėjo daugybę mūšių, laimėjo pergalę gau- 
siuose karuose, parsigabeno tūkstančius trofėjų, paimtų iš savo priešų. Tenai taip pat sutin- 
kama daugybė drąsiųjų ir kovotojų, kurie nugalėjo velnią ir jo angelus ir užsitarnavo savo 
laipsnius. 

Regimuose romėnų rūmuose yra kilmingi vyrai, atleisti nuo bet kokio nerimo ir kovos, ku- 
rių niekas neverčia nešioti ginklų ar stoti į mūšio gretas - juos vadina karališkaisiais eunukais. 
Visi žmonės juos gerbia ir pats karalius juos myli; jie nešioja ir jiems yra patikėtas purpuras, ki- 
tiems — diadema: kiekvienam skirtingas kilmingas karališkas ženklas. Ir danguje yra žmonių, 
kuriuos dangiškasis Karalius apipylė garbe - tai tikrieji eunukai, kurie išliko skaistūs ir apvaly- 
ti iš kovos su nuodėme. Jiems buvo patikėti gimtieji palaiminti miestai, kuriuose viešpatauja 
taika ir atgaiva, ir jų rangas padaro juos atsakingus už karališkąjį purpurą ir dangiškuosius 
lobius; jie visiškai išlaisvinti iš kovos ir nuo šiol gyvena be rūpesčių. 


Mūsuose turime amatininkus ir išminčius, o ir ten savo ruožtu yra išminčiai, kuriuos dva- 4 


sinėje išmintyje išugdė tobulai išmintingas Kristus; jie turi šbindinčius apsiaustus ir dvasinį 
turtą, kuris niekuomet nepraeis. Būtent dėl to krikščionių darbas yra daug vertingesnis už 
bet kokią kūnišką sampratą ir bet kokį pradėtą darbą. Mat jie atlieka dievišką darbą, kurio 
pasaulis nepažįsta. 

Intelektas skiriasi nuo intelekto, vienas žmogus vertingesnis už kitą. Man atrodo, kad visi 
regimieji dalykai yra priešingi ir svetimi protiniams. Išties, yra intelektas, kuris keliauja ir bėga 
lig pat dangaus, žingsniuoja savo tyrų minčių keliu ir juo pasiekia takelius ir kelius, paruoštus 
šventiesiems danguje. Ir yra kitas intelektas, kuris šliaužia pažeme ir voliojasi kūno keliuose. 
Yra kūniškas intelektas ir yra dvasinis intelektas, tačiau dvasinis intelektas labai skiriasi nuo 


2Ps 20, 4. 

IV Krikščioniai yra svetimi pasauliui 


kūniškojo. 

Sparnuotieji gyviai lengvu sparno mostu pakyla į aukštį ir sbarnų pagalba skrodžia orą; 
pats oras juos palengvina (kadangi mojuodami šbarnais jie tarsi pritraukia oro srovę, kuri juos 
palaiko ir pagelbsti skrydžiui). O tuo tarpu šbarnų neturintieji ir prikaustytieji prie žemės, 
netjei turėtų gyvą troškimą pakilti į orą, tačiau jėgų tam neturi. Taip ir nuskaistėjęs intelektas, 
įgavęs dvasios šbarnus, staigiausiu polėkiu pakyla į dangų, dievybės pakylėtas į orą. O tuo 
tarpu gyvuliškas, laukinis ir medžiaginis intelektas šliaužia voliodamasis žemėje, ieškodamas 
apleistų vietovių. Toks nepajėgia nei aprėpti, nei suprasti aukščiau paminėto intelekto. 

Yra rūšis medžių, kurie nenumeta lapų nei vasarą, nei žiemą, bet visuomet yra apsitaisę ir 
pasipuošę lapais, kaip antai alyvmedžiai, kiparisai ir į juos panašūs; ir, kita vertus, yra kitų, 
kurie apsinuogina ir žiemą numeta lapus. Šis pavyzdys tinka krikščioniams: šventasis Raštas 
juos pavadino medžiais“; ir jie niekuomet nepraranda lapų? puošmenos ir puikumo, net jei 
juos purto smarkūs vėjai, net jei užklumpa vasaros sausros — jie visuomet apvilkti Dvasios 
garbe. Tai reiškia žodžiai: Jis duoda savo vaisių laikui atėjus, ir jo lapai mevysta“. Yra taip pat 
ir kiti, kurių intelektas yra paviršutiniškesnis: dėl savo silpnumo, užgriuvus išmėginimams, 
žiemoms bei vėjams, jie neatsilaiko ir neištveria. 

"Taigi, dvasingieji savo mąstysena yra priešai kūniškiems dalykams. Gyviai, gyvenantys ir 
besivystantys vandenyje, nepakelia gyvenimo ant sausos žemės, bet ištraukti iš vandens pra- 
žūsta. Ir, kita vertus, gyvūnai, gyvenantys žemėje, vengia atsidurti vandenyse, nes jie neap- 
kenčia gyventi panirę po vandeniu. Lygiai taip ir krikščioniai, užimti ir įtraukti į šio pasaulio 
reikalus, yra slegiami ir atrodo, tarsi juos kas nors smaugtų. Panašiai kūniški žmonės, atsi- 
traukę nuo medžiaginių dalykų ir verčiami atsidėti dvasiniams, slegiami ir dusinami, jaučia 
galvos svaigimą. Būtent todėl labai reti yra drąsieji, kurie ištvermingai lig pat galo tęsia savo 
darbą. Jiems reikia labai daug ryžto ir smarkumo ieškant Dievo dabartiniu metu. Išties, kaip 
mikliausi paukščiai lengvu sparno mostu atsiduria viršum pinklių ir šaiposi iš medžiotojų 
kėslų, taip ir įžvalgus žmogus, pasižymintis minčių skvarbumu, išvengia velnio kėslų ir pink- 
lių. Kadangi daugybė dvasių slegia sielą, ir visa, kas tik šliaužioja ant žemės, traukia į save - tai 
užima sielą ir skatina intelektą klaidžioti. Būtent todėl krikščionis privalo būti kaip atletas ir 
kovotojas. 

Svetimšalis žmogus, nesusigaudantis miesto reikaluose, atvykęs apsigyventi kokiame nors 
mieste, kur šbiečiasi minios žmonių ir gyventojų skaičius labai didelis, nepasitikėdamas savo 
asmenine patirties stoka ir silpnumu, nuskuba prisišlieti prie kokio nors prityrusio globė- 
jo", sugebančio atmušti minios smarkumą. 'Tol kol jis nesidairydamas į šalis bėga sekdamas 
paskui tikslą, jis tiesiai skinasi kelią; bet jeigu jis blaškysis ir per nerūpestingumą bus miesto 
minios šen bei ten nešiojamas, jis nutols, nukryps į šalį ir neteks pagalbos. O jei, priešingai, 
energingai paskubės ir nekreips dėmesio į sunkumus, jėga susijuosęs savo strėnas2, tuomet jis 
perkirs minios smarkumą, pasieks globėją ir pelnys jo pagalbą. Analogiškai yra ir su žmonių 
sielomis: jos yra pavadintos Dievo miestas“; nūnai aikštėse jos turi minią dvasių, o širdžių ir 
intelekto skersgatviuose visą daugybę minčių, tačiau jos prieš akis mato savo Valdovą ir Glo- 
bėją, Jėzų Kristų, kuris yra protingas ir didelių kilmingumo titulų davėjas. Būtent todėl ir 


*Plg. Mt 7, 17; 12, 33. 5Plg. Ps1,3. “Ps 1,3. Plg. Ef6,14. “Plg. Mt 5, 14; Apr 3, 12. 


1. IIpooTėTy;, svetimšalių globėjas Atėnuose ir graikų miestuose, tolygus romėnų pažromus. 


20 


jos privalo su didžiuliu narsumu ir pasipriešinimu išsklaidyti ir prakirsti jas varginantį minių 
šurmulį. Nes būtent šitaip jos įstengs turėti viršaus ir atkeliauti į palaimintąjį glėbį Kristaus, 
kuriam garbė per amžių amžius. Amen. 

V TIKRAI ATSIŽADĖJUSIAJAM PASAULIO VIEŠPATS SLAPTAI 
PADEDA IR JĮ APŠVIEČIA. O KAS NĖRA TOKS, SKENDI TAMSOJE 


ISI, kurie pasitraukė iš pasaulio į nuošalę ir nuoširdžiai paklausė Dievo žodžių bei gyvena 
V garbingai, bet vis dar tebesantys po aistrų uždangalu - kurį visi gavo dėl Adomo nusi- 
žengimo - kitaip tariant, gavo piktų minčių kūnišką mastymą, ką Apaštalas vadina mirtimi, 
sakydamas: Kūno mąsžymas - tai mirtis“ - šitokie panašūs į žmones, kurie žingsniuoja naktį. 
Nors juos ir apšviečia žvaigždės (t. y. užrašyti šventieji įsakymai), visgi jie yra naktyje, neregi- 
mai veikiami aistrų, ir suklumpa ir nepajėgia visko aiškiai įžiūrėti dėl aistrų tamsybės įtakos. 
Būtent todėl jiems, su pastangomis ir dideliu tikėjimu gyvenantiems dorybėse, reikia maldau- 
ti dangiškąjį Valdovą, kad jų širdyse išauštų žeisingumo saulės? diena ir jie galėtų viską aiškiai 
įžvelgti: tiek dvasinių laukinių žvėrių gausią ir įvairiopą žalą, tiek, kita vertus, palaimos gėry- 
bių negendančiame pasaulyje nenusakomą įvairovę ir neeilines grožybes, kurias dvasingieji 
ir tobuli žmonės, kurių širdis veiksmingai nušvietė dvasinė šviesa, sugeba teisingai skirti tiek 
geresniųjų dorybes, tiek blogesniųjų pavojingumą sulig kiekvieno skirtingu veikimu, kaip 
palaimintasis Paulius sako: Tik subrendusiems dera stiprus maistas - tiems, kurie pratybomis 
išlavino savo pojūčius ir sugeba atskirti gera nuo blogo“; ix palaimintasis Petras sako: Ir 2es 
turime pranašų žodį, ir jūs gerai dayote, laikydamiesi jo tarsi žiburio, šviečiančio tamsioje vieto- 
je, kol išauš diena ir jūsų širdyse užtekės aušrinės; ir kitoje vietoje randame: Jums, bijantiems 
Viešpaties, pažekės teisumo saulė ir išgydymas jo sparnuose“. O tie, kurie susimaišę pasaulyje, 
yra panašūs į žmones, kurie žingsniuoja tamsią naktį, kupiną debesų ir ūkanų, kur nesimato 
jokio žvaigždės šviesos šbindulėlio - t. y. Dievo žodžio, nušviečiančio sielą - todėl jie panašūs 
į akluosius. Tokie esti tie, kurie yra visiškai pasinėrę į medžiaginius verpetus, dievobaimingai 
neatlieka nei įsakymų nei kokių nors kitų geradarysčių, bet yra pasaulio tuštybės pilnai suve- 
džioti į negerus darbus. O gyvenantys pasaulietinį gyvenimą yra apšviečiami Dievo įsakymų 
tarsi žvaigždžių; jie gyvena besivadovaudami tikėjimu ir Dievo baime ir neskendi visiškoje 
nakties tamsoje bei ūkanose, todėl gali turėti išganymo viltį. 

Išties, kaip griebdamiesi įvairių amatų ir įvairių užsiėmimų žmonės šiame pasaulyje sukau- 
pia turtą, kaip įvairiais būdais skirtingose valdžios pareigybėse plaukia aukso pajamos, ir kaip 
iš turimos įvairios nuosavybės, ar galvijų, ar dar ko nors šeimininkui kaupiasi auksas, lygiai 
taip iš skirtingų Dvasios dovanų (kaip pasakyta: Turime įvairių dovanų, nelygu kokia Dievo 


2Rom 8, 6. 5Plg. Mal 3, 20. €Žyd s,14. S Pti,19. | “Mal 3, 20. 

malonė mums suteikta" ) ir dėka įvairių asketinių praktikų, teisumo darbų bei dorybių, atlie- 
kamų dėl Dievo, kiekvienas kaupia dangiškąjį auksą (t. y. dangiškąjį Dvasios lobį amžinajam 
gyvenimui), atitinkamai savo dorą pasišventimą, uolumą bei tikėjimą. Dėl to niekam nėra 
leistina teisti artimą, jį smerkti ar nieku laikyti, tegul tik kiekvienas ištikimai bėga lenktynėse 
dėl Dievo, tekovoja ir teįsigyja dvasinio pelno. 

Be to, regis, kad kasantieji auksą ieško pačių aukso gystų, t. y. bėga be sustojimo ir nenuils- 
dami, turėdami prieš akis galutinį tikslą — pasiekti tobulumą. Mat per kantrybę ir ištvermę 
besiverčiantieji amatais arba tie, kurie su viltimi pluša dirbdami žemę, palaipsniui ir dalimis 
darosi turtingesni ar net įsigyja garbės pasaulyje, o tuo tarpu samdiniai — tinginiai Lakoni- 
jos vergai, kurie tuojau pat suvalgo, kas jiems papuola, kurie vargsta neturėdami kantrybės, 
visuomet pasilieka nuogi ir skurdžiai. Taip tie, kurie visados turėdami viltį su kantrybe ir 
ištverme uoliai pluša dorybės darbuose ir ištikimai laukia išsipildymo, prieš akis turėdami 
dangiškąją viltį bei malonės pagalbą, — šitokie iš tikrųjų kaupia Dvasios turtą dėka savo iš- 
tvermės, pakantumo, triūso ir maldos, būtent todėl jie aname amžiuje taps garbingi Dievo 
akyse; o tuo tarpu neturintieji kantrybės, kurie pasiruošę tik priimti malonę, tačiau kas liečia 
plušėti, sunkiai dirbti ir visame kame patikti Dievui, neturi nei ištvermės nei kantrybės, - iš 
tokių bus paimta ir ta malonė, kuri jiems buvo suteikta. Kadangi visuomet paliegęs ir van- 
gus valios apsisprendimas, neatliepiantis malonei ir dėl to nuogas kas liečia gerus darbus ir 
skurdžius dorybių atžvilgiu, aname amžiuje pasirodys netikęs ir negarbingas Dievo akyse. 


*Rom 12,6. 

IE, kurie pasitraukia iš pasaulio“, pamilsta neturtą ir tampa svetimi kūniškiems santy- 
1 kiams ir visiems apgaulingiems pasaulio dalykams, kurie paniekina garbę ir viską, kas 
gyvenime atrodo kažin kas, kurie pasilieka neturte ir kreipia įdėmų žvilgsnį į Viešpatį, - to- 
kie teisingai suvokia dalykus ir yra sau užsibrėžę gerą bei dorybingą tikslą. Taigi šitie žmonės 
stengiasi įžengti į garbingą šventųjų miestą, į dangiškąją tėvynę, į ne žmogaus rankomis su- 
rengtus pastatus ir namus". Ir kadangi jų intelektas yra sutelktas į tuos dalykus, jie tarsi jau 
būtų įžengę tenai, sulaukė pagarbos ir tapo paveldėtojais; šitaip, dėka jų kilnaus gyvenimo 
krypties ir tikslo, vis dar tebegyvendami kūne, jie savyje nešiojasi ir tas (būsimas) realybes; 
mat tebebūdami šiame pasaulyje, jie laukia įžengti į miestą, kurio $7atytojas ir kūrėjas būtų 
Dievas“. Išties šio pasaulio pastatai yra niekam tikę ir neturi tvirto pamato, kadangi pasaulio 
pabaigoje visi jo darbai ir pastatai bus sunaikinti; k2/p knyga užsiskleis dangus, ir žemė praeis“. 
Kur gi dėsis gyvenimo garbė ir didybė, kuomet išmuš metas, kuris visa tai sunaikins? Surink 
man turtą, auksą, sidabrą, gėrybes ir visą turtuose esantį puošnumą bei laiduojamą saugumą, 
ir pradėk iš visos šios medžiagos statyti miestą; išmintį, garbę, aukštuosius titulus, valdžią — 
visa tai, o kartu ir visą šio pasaulio gražumą, panaudok tarsi statytum miesto sienas. Ir kai 
būsi miestą užbaigęs, pasirodo, kad miestas neturi nei atramos, nei tvirtumo. Nes štai, sienų 
pamatai yra prastos kokybės ir nugriūna, ir visa, kas mieste, suyra ir pranyksta. Taip visa šio 
pasaulio margašpalvė įvairovė suyra ir pranyksta. 

Ojūs gerai darote, statydami nesugriaunamus ir niekuomet nesuyrančius pastatus; mat jūs 
stengiatės paguldyti savo pamatus ant uolos“, o pamatas, paguldytas ant uolos, niekuomet ne- 
susmuks. Išties, Raštas sako: 54 dangaus karalyste yra kaip su protingu žmogum", kuris giliai 
iškasė žemę ir padėjo pamatus ant uolos. Užėjus potvyniuiš ix atsitrenkus vėjams, jis zesugriuvo, 
nes buvo pastatytas ant uolos". Ir kas yra ta, ne žmogaus rankų statoma, statyba? — Ištikimos 
sielos, kurios myli Viešpatį; mat išmintingas architektas, Jėzus Kristus, jas stato ant uolos, 
ant paties Viešpaties, ant jo gyvybę teikiančio žodžio, ant dieviškosios galios, ant Šventosios 
Dvasios. O kokie yra akmenys? - Tai Adomo prigimties tyrosios ir gerosios mintys, kadangi 
jos yra panašios į dangiškąjį akmenį ir atitinkamai jo apimtį ir pačios naudojamos statybose. 
Ką sako Raštas? — Kol mes visi tapsime tikrais vyrais pagal Kristaus pilnatvės amžiaus saiką). 
"Tačiau yra ir kitas pastatas, kuris stovi ant smėlio! — tai sielos nusidėjėlės, pasaulietiškas in- 


*Plg. 1 Kor 5, 10. 5Plg. 2 Kor $, I. “Plg. Žyd 11, 10. 9Iz 34, 4. Mt 24, 35. “Plg. Lk 6, 48. 
Plg. Mt 13,31;7,24. BLk 6,48. PMt7,25. Plg. Ef4, 13. Plg. Mt 7, 26. 

telektas, tie, kurie grimzta į kūno aistras. Šitie žmonės yra statomi ant blogos minties, ant 
velnio dvasios. O kokie yra akmenys? - Tai blogosios mintys, kurios myli nuodėmės malonu- 
mus. Taigi šitoks pastatas, stovintis ant smėlio, suyra ir pabyra. 

Tie, kurie dabartiniu laiku beldžiasi į duris? ir svarsto apie būsimuosius dalykus kaip jau 
dabar esančius, yra daug nuovokesni. Išties, mąstydami apie šio pasaulio suirimą ir pabaigą, 
jie paniekina kūniškus santykius, žinodami, kad po viso to ateis ir kūnų sunykimas; ir dar, 
mąstydami, kad regimiesiems turtams gresia sudūlėjimas ir jų praradimas, jie paniekina vi- 
sus regimus dalykus; o taip pat prisimindami pasmerkimus, skirtus nusidėjėliams, ir įvairias 
bausmes, kurioms jie bus atiduoti, jie išlaiko susirūpinimą (savimi) ir baimę ir sutvirtina sa- 
vo sielas, kad nepakliūtų į pragarą ir kankinimus. Ir, kita vertus, mąstydami apie šventųjų 
miestą ir jo aukštus pareigūnus, mūsų tėvus, pranašus, apaštalus, kankinius, o taip pat ir apie 
dangiškąsias grožybes bei dieviškas garbes, kuriomis vilkės šventieji už jų kilnų gyvenimo nu- 
sistatymą, jie patys, nors dar ir tebegyvena šiame pasaulyje, tačiau elgiasi taip, tarsi jau dabar 
mėgautųsi anomis gėrybėmis. Ir, praeidami tokias treniruotes, jie yra panašūs į jų dangiškąjį 
"Tėvą: mat kadangi po įsakymo pažeidimo iš paties žmogaus vidaus sunkiasi tiek gėris, tiek 
blogis, jie užbėgo už akių ir pradėjo kovą su nedorybe, iš savo dangiškojo Tėvo jie paprašė 
ginklo ir jo dėka kovojo, laimėjo pergalę ir užgesino liepsnojančias nuodėmės strėles?. Bū- 
tent todėl, ten, kur jie įžengia, angelai trokšta juos išvysti“. Mat jiems ant galvų yra uždedami 
garbės vainikai. Taigi angelai pradeda vienas kitam sakyti: „Kas gi yra šitie žmonės, kurie nu- 
sipelnė tokios didelės garbės ir tokių vainikų, jog net užima garbingesnę vietą už mūsiškę?“ Ir 
Viešpats jiems sako: „Jie pagrįstai yra labiau pagerbiami nei jūs, kadangi jie yra tie, kurie dėl 
mano vardo“ ir dėl manojo paliepimo, išėjo iš pasaulio ir jį paniekino; jie patapo beturčiais, 
buvo užgauliojami ir pajuokiami aname pasaulyje; Šėtonas prieš juos vedė karą, ir jie prieš jį 
kovojo bei rungėsi ir jo nebuvo įveikti; jie vargo, o jų akys buvo patvinusios ašaromis naktį 
ir dieną man tarnaujant; ant savo pečių jie nešė manojo kryžiaus pažeminimą, o savo kūne 
turėjo mano kentėjimus“. Taigi Viešpats priglaudžia šitokias sielas ir jas pristato Tėvui, saky- 
damas: „Štai, tyrosios mergelės, kurios pakluso tavo paliepimui, priimk jas į tavosios Dvasios 
rankas ir į palaimintąjį tavosios šviesos glėbį. Mat dėl jų aš žemėje priklaupiau ant kelių ir 
savo akis pripildžiau ašarų“, sakydamas: Šventasis Tėve, pašventink juos" ir sergėk juos nuo Pik- 
žoš, ir tegul jie drauge su mumis taps vienas kūnas ir viena dvasia". Ir ne tik anuomet, ne tik 
už juos vienus aš tave prašiau ir meldžiausi, bet ir už visą šventųjų Bažnyčią“ - mat Dievas 
pasirodė pakantus ir šio pasaulio dienos buvo pratęstos dėl tų, kurie ruošėsi tapti jo tarnais 
ir būti jam mieli, ir kuriuos dangiškoji Bažnyčia pilnai suburs į taikingą jo Karalystę. Ir juos 
matydamas 'Iėvas pradžiunga ir sako: „Paveldėkire paruostą jums Karalystę"; aš ir mano Sūnus 
būsime drauge su jumis viena dvasia ir viena bendrystė“. Ir jis nuveda šias sielas į poilsį, į gar- 
binguosius sostus ir į palaimą. Jiems taip pat paliudija angelų kariauna, juos lydinti, kada jie 
kovojo, kada kantriai tvėrė grumtynėse ir savo maldas, pasninkus ir budėjimus pateikdavo 
Viešpačiui. 

Taigi jūs, pasilikdami neturte, dėka to paties neturto laimėkite sau dangiškąjį turtą. Iš- 
mankštinę savo kūnus gulėjimu ant kietos žemės, klūpėjimu ir maldomis, jūs būsite kilmin- 
gesni už tuos, kurie gyvena purpure. Kadangi tie, kurie gyvena purpure, Viešpačiui netarnau- 


Plg. Lk 13,25. PPlg. Ef6, 16. “Plg. 1 Pei,12. 4Plg.Mt24,9. “Plg. Žyds,7. Plg. Jn 17, 11.17 

ja, o tuo tarpu jūs, su jūsų atšiauriu gyvenimo būdu ir varganu maistu, ateinate nusilenkti ir 
pagarbinti Dievo. Visgi, būdami šiame neturte ir nuogume, nepraraskite užsidegimo; prieš 
akis turėkite nupieštą pavyzdį ir tikslą - Viešpatį, kuris šitokiu būdu praėjo savo kelią. 

Kada tavo kūnas kentės ir tu vargsi, prisimink Viešpaties kūną, kaip jį mušė Pilotas ir kaip 
jis nuvargdavo kelionėse. Kada tau pristigs pastogės, atmink, kad kūrinijos Viešpats, atėjęs 
į žemę pasakė: Lapės turi urvus, padangių Sbarnuočiai - lizdus, o Žmogaus Sūnus neturi kuv 
galvos priglausti“ ir pailsėti. Kada žingsniuoji, atmink, kad Viešpaties kojos buvo aplipusios 
dulkėmis per visą jo gyvenimo žemėje laiką, išskyrus tą vienintelį atvejį, kada dėlei prana- 
šystės, jis buvo užsisėdęs ant asilaičio?. Kada tu užtvindysi savo akis ašaromis, atmink, kad 
Viešpats raudojo dėl tavojo nupuolimo, melsdamasis Tėvui su balsiu šauksmu ir gausiomis 
ašaromis“, idant tu būtum ištrauktas iš mirties. Kada žmonės tave užgaulios, tu pažvelk į jo 
antausius ir šbjūvius, ir kantriai laikykis savo pažeminime. O beje ir tavo gulėjimas ant kietos 
žemės nėra atšiauresnis išmėginimas už erškėčių vainiką, kuris buvo uždėtas ant jo galvos“. 

Šitaip visi angelai ir šventųjų kariaunos džiūgauja Jaunikiu ir Jaunąja, pūsdami trimitus 
ir skambindami citromis. Šio pasaulio turtuolio vestuvėse, į kurias subėga visas miestas ir 
apylinkės, tarpininkaujantys asmenys apstoja jaunikį ir jaunąją. Taip ir dabar susibėga visa 
dangiškoji Bažnyčia: juk tai siela susijungia su dangiškuoju Jaunikiu. 

Kaip ir vasaros metą kiekvienas tikisi nupjauti tai, ką prieš tai bus pasėjęs, ir iš žemės nu- 
rinkti vaisius, taip ir šiuo atveju: jei žmogus ką nors nudirbo dabartiniu laiku, tie vaisiai jį 
pasitiks dangaus Karalystėje. Kadangi yra krikščionių, kurie yra tokie tik žodžiais, ir yra krikš- 
čionių darbais. Tad melskimės, kad sakomi žodžiai darbu ir galia išsipildytų mumyse visoje 
pilnatvėje. Nes patirtis yra daug patikimesnė už kliovimąsi vien tik paprastais žodžiais. Garbė 
Kristaus atjautai ir jo begaliniam gailestingumui per amžių amžius. Amen. 


*Mt8,20.Lk9, 58. PPlg.Mt21,7. “Plg. Žyds,7. ŠPlg. Mk 15, 17. 

MOGAUS maistui skirtą gyvūną iš pradžių reikia papjauti, o po to pašalinti odą su šeriais; 
Vš vėliau praskrodus reikia išimti pilve esančias išmatas, po to kruopščiai vandeniu išplau- 
ti išmatas, subtilesnes ir sunkiau pašalinamas, užsilikusias taip vadinamojoje antroje pilvo 
ertmėje ir slypinčias šios antros pilvo ertmės raukšlėse; tik tuomet mėsa šaunama į krosnį ir 
pamažu kepama įgauna malonų skonį ir šitaip virsta maistu bei pasigardžiavimu namų šeimi- 
ninkui. 

Analogiškai ir krikščionis: pasitraukęs iš pasaulio jis tarsi numarinamas ankstesnei niekin- 
gai savo gyvensenai ir išrengiamas iš pasaulio tarsi iš odos su plaukais ir kraujo; tačiau jis vis 
dar savo viduje turi smirdinčių išmatų — blogas mintis, negerų darbų prisiminimus, į akis 
krentančias ir žemas aistras bei kitas, subtilesnes ir sunkiai susekamas, o taip pat ir sunkiai su- 
valdomas. Taigi tas, kuris trokšta tapti tobulu krikščioniu, privalo numarinti save piktiems 
pasaulio darbams, kuriuos anksčiau darė, ir išorėje išsivilkti iš šio pasaulio kaip iš odos su 
plaukais dėka visiškos anachorezės ir pilnutinio atsižadėjimo; o po to skrodžiant, kitaip ta- 
riant, dieviškosios malonės apsilankymu, dvigubu būdu viduje išplauti širdyje esančias blogų 
minčių išmatas: aiškiai matomas aistras ir tas, kurios yra subtilesnės ir sunkiau susekamos. 
Ir tuomet, dangiškąja Šventosios Dvasios ugnimi pakepintas, jis pames visą savosios valios 
šiurkštumą ir įgaus pilną bei tobulą perkeitimą, dėka ko jis taps tinkamu ir maloniu, kad 
būtų pateiktas ant dangaus stalo dangiškojo karaliaus pamaloninimui; šitaip jis taps ir Kara- 
lystės paveldėtoju, kaip ir Viešpats Evangelijoje yra pasakęs: Mam0 maistas - vykdyti valią to, 
kuris mane siuntė, ir baigti jo darbą“. 

Anksčiau, pagal Įstatymo reikalavimus, avį iš pradžių atidžiai patikrindavo" ir tik tada ją 
skirdavo aukai; patepus gyvulį suskystintais ant ugnies riebalais, jis buvo aukojamas Dievui 
kaip malonaus kvapo deginamoji auka. Taip ir dabar dangiškasis vyriausiasis Kunigas - Kri- 
stus atidžiai patikrina sielą, kuri save pačią bei savo kūną nori paaukoti kaip gyvą, šventą, 
Dievui patinkantią auką“; jis patikrina, ar siela turi Dvasios riebalų, užsiaugintų dėka kilnių 
įstatymų ir malonės bei dorybių pamokymų. Per dvasinę ugnį ji tikrai kaip deginamoji at- 
naša ir gyvoji auka yra tikrojo vyriausiojo Kunigo - Kristaus pristatoma dangiškajam Tėvui 
gyvojoje dangaus Karalystėje, palaikyta verta tapti amžinųjų gėrybių paveldėtoja. 

"Taigi kiekvienas visur ir visuomet privalo save patį atidžiai stebėti ir tyrinėti, ar gyvena 
pagal tiesos žodį ir seka Viešpaties pėdomis, arba tegul jis nusbrendžia, kad jį atidžiai tyrinė- 

tų dvasios žmonės; jam visuomet reikia ieškoti tokių žmonių, kurie skelbia tiesos žodį ir yra 
įsisavinę krikščionybę darbu ir tiesa“. Kai žmonėms paduodama gerti daugybę taurių, — tos, 
kuriose yra sumaišytas labai gardus vynas, aiškiai skiriasi nuo tų, kurios yra pripildytos tik 
paprasčiausio vandens. Išties, tos taurės, kuriose yra sumaišytas vynas, geriančiam suteikia 
malonų skonį, jėgą ir linksmumą. Lygiai taip ir pasaulyje: iš daugybės žmonių, kurie girdo 
kitus įvairiais žodžiais bei išmintimis, tik tie pradžiugina sielas dangiškuoju linksmumu ir 
veda į dorą pasikeitimą, kurie kalba Šventojoje Dvasioje ir yra malone pasūdyti, kurie bylo- 
ja gyvuoju širdies balsu, o ne per kraštus išsilieję nugirdo daugelį savo lūpų tauškėjimais ir 
gyrimusi. Anie besiklausančiai sielai suteikia dangiškosios galios bei linksmumo dėka juose 
kalbančios malonės; jie perkeičia žmones į panašų kaip jų pačių šventumą, atsiradusį iš ma- 
lonės. Būtent apie tokius žmones, kaip jau anksčiau minėjome, reikia teirautis ir jų ieškoti, 
kurie byloja gyva širdimi Dvasioje, prie jų reikia tvirtai šlietis, iš kurių tikrai galima gauti 
naudos pagal Dievą, - žmonių, kurie yra išties išminčiai Viešpatyje, o ne pasaulyje; apie juos 
yra pasakyta: Jei pamatysi išminčių, nuo pat ankšlyvo meto eik pas jį ir tenudilina tavo kojos jo 
durų slenkstį!“ Išties, tie, kurie jų klauso, pasilikdami prie jų su laiku gali tapti į juos panašūs. 

Šiame pasaulyje yra daugybė tokių, kurie pas save laiko didžiulį kiekį aukso; jie ne visiems 
yra žinomi, bet pasirodo kukliai kiek galima didesniam žmonių ratui, savęs neafišuodami nei 
savo nuosavybėmis, nei namais, nei įvairiais namų apyvokos daiktais, nei tarnais ar gyvuliais; 
ir šitaip su didžiausiu saugumu jie laiko savo lobį paslėptą. Ir yra daugybė kitų, kurie visiškai 
neturi jokio aukso, tačiau dėka sumanaus daugybės buitinės apyvokos daiktų ir namų apra- 
šymo, sudaro kitiems įspūdį, tarsi jie turėtų daug aukso; savo išoriniu gyrimusi jie apdumia 
akis daugeliui, ir žmonės mano juos esant turtuolius, o jie tikrovėje tik vargšai bei skurdžiai. 

"Taip ir krikščionių tarpe: yra vieni, kurie savyje turi Dvasios dangiškąjį lobį su galybe; jie 
nėra visiems krentantys į akis, bet save slepia, laikydamiesi kukliai, tarsi nenorėdami, kad 
kiti žinotų, kas jie yra tokie. O taip pat yra ir kiti, kurie dėka kažkokių kelių matomų dory- 
bių: pasninkų, ar budėjimų, ar hesichijos, ar išminties žodžio, ar į jas panašių, nori skaitytis 
kaip dvasiniai žmonės, neturėdami nei Dvasios veiksmingumo, nei galios. Sugrįžkime prie 
mūsų pavyzdžio: jeigu tas, kuris savo didžiulius lobius laiko paslėptus, panorėtų dalį aukso 
leisti apyvarton, už mažą sumelę jis nusipirktų visą nuosavybę to, kuris tik afišuoja save esant 
turtuoliu ir nori, kad būtų laikomas tuo, kuo nėra. Tačiau jeigu jis paviešintų savo turimą tur- 
tą ir atvirai visiems pasirodytų, daugelis apstulbę užsidegtų kuo didžiausiu jam pavydu: Kaip 
šitas, kuris visų buvo laikomas neturtėliu, akimirksniu įgijo tokį didelį turtą? Tada ims iš jo rei- 
kalauti padengti valstybines tarnybas ir apkraus daugybe mokesčių. Negana to: vagys ir plė- 
šikai naktį ir dieną tykos jį užmušti ir pagrobti jo turtą; ir iš visų pusių jis papuola į pavojus, 
nuostolius, netikėtus nemalonumus, kadangi jis iš karaliaus vis dar nėra gavęs titulo ar įgalio- 
jimo. Būtent todėl protingas žmogus, kuris turi daug paslėpto aukso, tačiau vis dar neturintis 
titulo, kuo saugiausiai paslepia savo turtą, kad kartais, jei daugybė žmonių apie tai sužinotų 
ir užsidegtų jam pavydu ar imtų prieš jį sąmokslauti, jis drauge su savuoju turtu neprarastų 
ir gyvybės. O jeigu iš karaliaus rankos gaus kokios nors valdžios ar įgaliojimo titulą, tuomet 
toks žmogus jau nesibaimins, net jeigu ir paviešins savojo lobyno turtus, veikiau atvirkščiai — 
jie jam pasitarnauja šlovei: jis nusiperka didžiules valdas, pasistato prašmatnius namus, savo 
lobio dėka įsigyja visą minią tarnų, tūkstančius įvairių rūšių galvijų; jis nesibaimina plėšikų 


*Plg. 1 Jn 3, 18. PSir 6, 36. 

užpuolimo, nes iš karaliaus yra gavęs kalavijo įgaliojimus prieš sąmokslininkus ir piktadarius. 
Ir šitaip, dėka kilmingumo titulo, jis dar daugiau prikaupia turto po turto, dėka visos savo 
nuosavybės jis krauna auksą ant aukso, kol galiausiai tampa neapsakomai turtingas, kad net 
jau tiesiog nebežino, kokio dydžio yra visa jo nuosavybė. 

Taip ir krikščionis, suradęs savyje Dvasios charizmą ir besidžiaugiantis dieviškosios ma- 
lonės paguoda, — tegul jis savyje saugiai paslepia Dvasios paguodą ar dangiškųjų slėpinių 
pažinimą! Nes jei jis puikuosis ir save afišuos aplinkiniams, žiūrėk, paklius į nagus pavydu- 
liavimo piktumui, ir neregimieji plėšikai slapčiomis jį apvaginės bet kokiomis aplinkybėmis. 
Ir jis bus tol apiplėšiamas, kol dangiškasis karalius jo nebus paskyręs kokio nors aukšto dva- 
sinio rango tvarkymui. Mat Dževo slėpinių tvarkytojai“, kurie iš tikrųjų gali suteikti naudos 
sieloms ir buvo tam tikslui Dvasios paskirti, visados turi dvasinį turtą ir apie jį byloja su galy- 
be, nesipuikuodami ir be tuščios garbės troškimo. Mes ją ir skelbiame taip, - sako Apaštalas, 
- kad patiktume ne žmonėms, bet Dievui, kuris skaito mūsų širdies gelmėje“; ix dar: Skelbiame 
Kristuje, Dievo akivaizdoje“. 

Išties, krikščioniai privalo su tokiu dideliu troškimu veržtis prie geresnių ir didesnių Dva- 
sios charizmų“, jausdami nenumalšinamą alkį dangiškajam turtui, ir šitokiu būdu 2/kti bei 
troksti teisybės“, kuri yra tobula ir nepajudinama Dvasios meilė. Palaimintasis Paulius ragina 
ir skubina tuos, kurie turi dideles charizmas, neapsistoti jau gautose Dvasios dovanose, bet su 
kuo karščiausiais maldavimais uoliai stengtis įsigyti tą dovaną, kuri padaro griuvimą daugiau 
neįmanomu,, ir kuri yra ne kas kita, kaip tobula ir nepajudinama Dvasios meilė. Išties, ji savy- 
je aprėpia visas charizmas, dar daugiau — Apaštalas mokiniams apreiškė, kad ji tuo pačiu yra 
ir visa toli pranokstantisš kelias. Tiems, kurie jau pasiekė šią pakopą, nedorybės aistros tam- 
pa nebeveiksmingos, kaip yra parašyta: Meilė nepavyduliauja; meilė neispuiksla. Ji nesielgia 
netinkamai, neieško savo naudos, nepasiduoda piktumui“ ir t. t. Gyvas Dvasios šaltinis nepa- 
liaujamai ir neišsenkamai trykšta juose iš dievybės gelmių, kaip pasakyta: O kas gers vandenį, 
kurį aš duosiu, tas nebetrokš per amžius, ir vanduo, kurį jam duosiu, taps jame versme van- 
dens, trykštančio į amžinąjį gyvenimą), kuri visados pakylės intelektą į nenusakomus dangaus 
slėpinius ir tarsi ant sparnų neš nuo garbės prie garbės, nuo pasaulių prie pasaulių, nuo slėpi- 
nių prie slėpinių, nuo galybių prie galybių, nuo atokvėpių prie neišreiškiamų atokvėpių, nuo 
dorybių prie dorybių, nuo virš kosminių šviesulių prie virš dangiškų šviesulių. 

Ir tokios sielos nuovoka, visiškai atsidėjusi dieviškiems ir didingiems dalykams, užsilieps- 
noja aistringa dvasine meile (žpog) ir didingu troškimu garbingesnėms ir labiau špindinčioms 
Dvasios grožybėms; ji yra sužeista! nepasotinamu troškimu dangiškajam Jaunikiui ir, jei gali- 
ma taip išsireikšti, nuo šiol ranka numojusi į menkesnius dalykus, savo troškimą nukreipia į 
didingesnius ir prakilnesnius, kurių nei žodis negali nusakyti, nei žmogaus mintis aprėpti. 

Analogiškai yra kaip ir su karaliaus sūnumi ar dukra, kuri, ranka numojusi į savo tėvų 
brangius daiktus, juos atmeta ir ieško brangesnių; pavyzdžiui, vietoj sidabrinių indų ji norėtų 
auksinių, vietoj puošnių apdarų ir brangių gryno šilko suknelių ji rinktųsi brangakmeniais 
nusėtus ir auksu išsiuvinėtus drabužius, vietoje seno ir puikaus vyno ji geistų dar senesnio ir 
brangesnio; turėdama geresnių dalykų troškimą, ji su panieka žiūri net ir į tai, kas laikoma 
brangu, ji tiesiog juos laiko vulgariais dalykais ir iš tėvų prašo to, kas yra dar prašmatniau. 


*Plg. 1 Kor 4, 1. Dr Tes2,4. “2 Kor2, 17. Plg. 1 Kor 12,31. “Plg. Mt 5, 6. "Plg. 1 Kor 13, 8. 
šPlg. 1 Kor 12, 3 1. hr Kor13,4-5. ŪJn4, 14. 'Plg. Gg2, 5. 

VII Tikrasis krikščionis yra dvasios žmogus 


Lygiai taip ir tikrai karališkos sielos, kurios pelnė gauti karališkąją ir vadovaujančiąją Dva- 
sią, kurios savyje priėmė nepajudinamą meilės galią ir buvo sužeistos tobulos meilės (žpwg6) 
dangiškajam Jaunikiui, daugiau nebejaučia jokio pomėgio nedorybės aistroms. Išties, per di- 
delius vargus ir įtampas, per ilgą laiko tarpą ir kovą iki galo tikėjime, jos buvo Dvasios išva- 
duotos iš nedorybės aistrų ir yra visados pakylėjamos į dangiškuosius Dvasios slėpinius; jos 
pilnai įsitraukia į įvairias Dievybės grožybes ir su didžiuliu troškimu siekia to, kas prakilniau 
ir didingiau. Mat Dvasios dieviškumas turi įvairių ir gausiai margų grožybių, kurios yra žo- 
džiais nenusakomos ir mintimi neaprėpiamos, kurios atsiveria to vertoms sieloms jų pamalo- 
ninimui, džiaugsmui, gyvenimui ir atgaivai; tos grožybės šventą, vis stipresnės ir ugningesnės 
meilės savo dangiškajam Jaunikiui sužeistą sielą atitraukia nuo dairymosi į žemiškuosius da- 
lykus ir ją visą ir visiškai pašvenčia karštam jo troškimui. 

"Taigi krikščioniška siela, gavusi (dieviškosios) malonės dalį, neturi sustoti vietoje ir būti 
užtikrinta tarsi jau būtų kažką pasiekusi“, bet privalo kreipti savo žvilgsnį į jau paminėtą ga- 
lutinį tikslą, apie kurį kalba Apaštalas; ji turi visados stengtis per didelę kovą ir sunkumus su 
tikėjimu laimėti tobuląją meilę, kurią pažadėjo Dvasia, ir kuri isveja baimę?, anot Jono; jai 
visados reikia a/kti į7 troksti teisybės“, visuomet save laikyti tarsi tik dabar pradedančia", dėlei 
visa pranokstančio Dvasios turto“, kuris pažadėtas tikintiesiems. Ir tokiu būdu pamaldi siela, 
užsidegusi karštu didingesnių dalykų troškimu, nepraranda tų vertybių, kurias turi įsigijusi, 
bet dar priedo gauna tas, kurių dar neturėjo. Krikščionis neturi kaip samdinys ar vergas, pa- 
skirtas į darbą, tykoti progos pasprukti, bet kaip sūnus ir paveldėtojas“ tarnauti savo Tėvui 
su visu atsidavimu ir uolumu iki pat galo. Šitaip jis taps Tėvo nuosavybės paveldėtoju. 

Mat šiame pasaulyje visi atrodo besimėgaują gyvenimu: pradedant nuo karaliaus ir iki el- 
getos, ir kiekvienas yra tvirtai įsitikinęs, jog gyvena. Tačiau jeigu tu palyginsi turtuolių gyve- 
nimą ir prabangą su vargšų, — tu aptiksi didžiulį kontrastą. Jei tu palyginsi vargšą su turtuoliu 
pagal mėgavimąsi ir gardžiavimąsi įvairiais patiekalais, skirtingais vynais, pagal jų drabužius, 
auksą ir sidabrą bei kitas nuosavybes, - tuomet vargšas pasirodys prieš turtuolį kaip negyvė- 
lis. Kadangi turtuolis savo rankomis čiupinėja tik auksą, jis skaičiuoja auksines monetas, o 
tuo tarpu vargšas, dėl savo didžiulio skurdo, net jei šiukšlyne aptiks viso labo smulkų varioką, 
nesusigės pasilenkti ir jį paimti. Taigi jei tu palyginsi vargšo gyvenimą su turtuolio, pamaty- 
si, kad jo gyvenimas tarsi nebūtis palyginti su būtimi, o jis pats kaip negyvėlis palyginti su 
gyvuoju. 

"Taip yra ir dvasinėje plotmėje. Kiekvienas save skaito esant krikščioniu dėl savo tikėjimo 
išpažinimo į Kristų arba dėl kai kurių retų dorybių, tačiau tikrų krikščionių reta — tų, ku- 
rie turtingi Šventosios Dvasios ir kurie mėgaujasi įvairiais (dieviškosios) malonės skanėstais, 
kuriuos džiugina dangiškasis Dvasios troškimas, kurių siela papuošta įvairiais dangiškaisiais 


Plg. Fil 3, 12. bin 4, 18. “Plg. Mt 5, 6. 4Plg. Efz,> Plg GaL4, 7. 


1. Palyginti su šventojo Antano Didžiojo laikysena, kurią pamini jo biografas šventasis Atanazas: „Jis pats 
atmintyje nelaikė jau praėjusio laiko, bet diena iš dienos, tarsi tik pradėdamas askezės kelią, dėjo vis didesnes 
pastangas, kad padarytų pažangą, nuolatos sau kartodamas šventojo Pauliaus posakį: Pamirsęs, kas už mangs, aš 
veržiuosi pirmyn (Eil 3, 13). Jis taip pat prisiminė pranašo Elijo žodžius: Kaip gyvas Viešpats, kurio akivaizdoje 
aš $loviu šiandieną (1 Kar 17, 1). Jis atkreipdavo dėmesį, kad sakydamas šiandien" pranašas neskaičiavo jau pra- 
ėjusio laiko, bet tarsi nuolat tik pradėdamas, kas dieną uoliai stengėsi Dievo akivaizdoje pasirodyti toks, kokiam 
dera stovėti prieš Dievą: tyros širdies ir pasiruošęs paklusti tik Jo valiai ir niekam kitam“, Aniano Gyvenimas 7. 

charizmų drabužiais, kurie yra įsisavinę krikščionybę ne žodiniu išpažinimu ir paprasčiausiu 
tikėjimu, bet su Dvasios galybe ir veiksmingumu; tokių, kurie dangiškąjį auksą, kitaip tariant, 
Dvasios slėpinių pažinimą ir išaiškinimą, prote be paliovos čiupinėja sielos rankomis. Tokie 
yra tikrieji krikščioniai. 

Mat jeigu tu palyginsi pastarųjų intelekto laikyseną ir sielos gyvenimą su kitų, aptiksi di- 
džiulį skirtumą, tarsi lygintum gyvuosius su numirėliais. Mat tie kiti yra baisiame pasaulio 
dvasios skurde; jie stokoja dangiškojo turto galybės ir dėl aistrų jų intelektas visiškai sutrikęs, 
todėl jie tik vargais negalais sugeba savyje surasti vieną gerą mintį tarpe gausybės blogų; jie 
ilsisi sau, tuo tarpu kai juos valdo skurdas, pilnai pasitenkindami varganais mažyčių dorybių 
drabužiais, neturėdami skirtingų Dvasios veikimų, pasireiškiančių dieviškose dorybėse. Kaip 
ir Viešpats aiškiai parodė, koks didžiulis yra skirtumas tarp tikrųjų g275in:ojy“, kurie ruošėsi 
iškilti, ir tarp minios tų, kurie atrodė garbiną paviršutinišku ir tik išoriniu pagarbinimu, bet 
negarbino dvasia ir tiesa. Išties, jis sakė: Bet ateis valanda, - jau dabar ji yra, - kai tikrieji 
garbintojai šlovins Tėvą dvasia ir tiesa. Ir pats Tėvas tokių garbintojų ieško. Dievas yra dvasia, 
žy jo garbintojai turi šlovinti jį dvasia ir tiesa? . "Taip jis skiria dangiškuosius dvariškius ir tur- 
tuolius Dvasioje nuo tų, kurie tūno baisiame nuodėmės skurde ir tariasi, kad gyvena dėka 
jų tikėjimo išpažinimo į Kristų, tačiau visgi neturi turtingo gyvenimo, paženklinto Dvasios 
veikimo galybės. 

Lygiai kaip ir visi turi tokio pat pavidalo kūną, tačiau pas vienus jis yra sveikas ir nesuluo- 
šintas, o tuo tarpu pas kitus - ligotas ir sužeistas. Be to, net ir pačios kūno ligos turi labai 
didelių skirtumų: kadangi vieni kenčia nuo plika akimi matomų sužalojimų, o tuo tarpu kiti, 
nors ir neturi matomų sužalojimų, tačiau jų kūną krečia baisus drebulys, kad jie net negali 
pajudėti; iš pirmo žvilgsnio jų kūnai atrodo tarsi sveiki, tačiau kas liečia skausmus ir judėjimo 
sutrikimus, būklė atrodo prastesnė ir liga sunkiau pagydoma negu pas tą žmogų, kurio žaiz- 
dos matomos išorėje. Tas, kuris turi akimi konstatuojamus sužalojimus, atėjęs pas gydytoją, 
greitai sulauks pagijimo. O tuo tarpu visos vidinės kūno ligos yra pavojingesnės ir sunkiau 
pagydomos nei matomos išorėje. 

Taip ir su krikščioniais. Daugelis tariasi esą sveiki, kitaip tariant, dvasingieji, dėl kelių pa- 
viršutiniškų ir kūniškų dorybių, tačiau viduje yra pavergti slypinčių baisių aistrų; kiti, regimų 
nuodėmių surišti, daugelio akyse laikomi niekam tikę ir atmestini, kaip muitininkas atrodė 
fariziejui“; bet jeigu jie gręžiasi į tikrąjį gydytoją - Kristų, artindamiesi prie jo pasveiksta grei- 
čiau nei pirmieji, kaip ir muitininkas palyginus su fariziejumi, mat Raštas paliudija: 2670 į 
namus nuteisintas“. Tačiau taip nėra su vidiniu žmogumi, kaip tie, kurie yra sužeisti slaptomis 
aistromis, tokiomis kaip arogancija, puikavimusi, pasipūtimu, netikėjimu, puikybe, apsime- 
timu, veidmainyste, tuščia garbe, bailumu, gėdingomis mintimis ir panašiais dalykais. Raštas 
sako: Žmogus žiūri į veidą, o Dievas tuo tarpu - į širdį“. Trumpai tariant, reikia, kad žmogus 
būtų sveikas tiek išorėje, tiek viduje dėka dieviškosios malonės ir savo laisvu apsisbrendimu 
vedamos kovos; ir tuomet jis bus palaikytas vertu tapti Karalystės paveldėtoju Kristuje Jėzuje, 
kuriam garbė ir viešpatavimas per amžių amžius. Amen. 


*Plg. Jn 4, 23. Din 4, 23-24. “Plg. Lk 18, 11, 4Plg. Lk 18,14. “1 Sam 16, 7. 

VIII VIDINIS TEISUMAS, KRISTAUS PAVEIKSLAS IR 
SUGRĮŽIMAS PAS DIEVĄ 


OKIA yra naujoji Sandora“, toks yra Dvasios įstatymas? — tas, kuris yra įrašytas širdyse, 
1 iš anksto paskelbtas pranašų; su šiuo įstatymu siela veda teisingumo vaisius ir gyvena 
Dieve amžinąjį gyvenimą. 

Tad jeigu žmogus negavo malonės iš Dievo, jeigu jis nesivylė ir negavo Šventosios Dvasios 
dovanos, — vadinasi, jis paneigė Dievo sumanymą ir veiksmu išsižadėjo viso Rašto. Jeigu jis 
negavo (Dvasios) veiksmingumo, vadinasi, jo mintys jam dumia akis, jis yra svetimas pirma- 
gimių dangiškajai Bažnyčiai, neturi bendrystės ryšio su teisuolių ir tobulumą“ pasiekusiųjų 
dvasiomis, nepriklauso Jeruzalei“ iš aukštybių. Toks žmogus nepradėjo garbinti Tėvo dvasia 
ir tiesa“. Kadangi tas, kuriame negyvena Dievas, nė Dievo nepažįsta, nes: Amžinasis gyveni- 
mas - tai pažinti tave, vienintelį tikrąjį Dievą". Kas gimė iš Dvasios, yra dvasiaš, ir gimimas iš 
Dievo saugo jį, ir Piktasis jo nepaliečia". 

Šie žmonės nori padengti namą stogu dar nepaguldę pamato. Vaikas negimsta be moti- 
nos, be lytinio santykio vaikas neatsiras: taip ir negimus iš Šventosios Dvasios, niekas ne- 
tampa Dievo vaiku, o nebūdamas Dievo vaiku žmogus neįžengs į amžinąjį gyvenimą. Mat 
visi, vedami Dievo Dvasios, yra Dievo vaikai". Išties statomam namui reikalingi pamatai. Juk 
niekas nestato paprasčiausiai 224 smėlio, bet iš pradžių pašalina visą smėlį bei giliai iškasa ir 
tik tuomet paguldo pamatus 224 w0los, kad namas išliktų nepajudintas užklupus žiemoms, 
vėjams, bangoms ir upėms); o tie, kurie stato paprasčiausiai ant smėlio, bergždžiai vargsta“, 
kadangi namas greitai griūna ir nuvirsta. Taip ir tiesą mylinti siela, norinti sau pasistatyti na- 
mą pagal Viešpaties žodį, nestato ant sugedusių nuodėmės minčių smėlio, bet rausia ir giliai 
kasa, pašalindama, kiek tik jai įmanoma, smėlingas ir blogas nelabumo mintis, iki kol suras 
nepajudinamai tvirtas tikėjimo į Kristų mintis, iki kol suras Kristų - tikrąją uolą, prieš kurią 
pragaro vartai nieko nevalioja!. Ir tada ji stato ant viršaus dėka savo doros gyvensenos, turėda- 
ma tyrą širdį, ramią sąžinę, neveidmainišką tikėjimą", anot Apaštalo, ir taip iki galo užbaigia 
dvasines Dievo namų statybas, kurios yra švarios savo vidumi ir dar švaresnės išorėje. 

Išties, dar prieš šį Kristaus Dvasios apreiškimą, dar prieš jo atėjimą ir pasirodymą, visas tei- 
singumo papuošalas buvo išorinis, taip pat ir Įstatymas, apipjaustymas, apsivalymas, aukos ir 


*Plg. Lk 22, 20. 5Plg. Rom 8,2. “Plg. Žyd 12, 23. Plg. Gal 4,26. “Plg. Jn 4, 23. fin 17, 3. 
S/n3,6. PiJns, 18. 'Rom8, 14. 'Plg. Mt 7, 24-27. Lk 6, 47-49. Plg. Ps 126, 1. IPlg. Mt 16, 18. 
Pe. 1 Tim 1, 5. 

VIII Vidinis teisumas, Kristaus paveikslas ir sugrįžimas pas Dievą 


atnašos bei visas kultas. Bet nuo tada, kai pasirodė Kristaus gelbstintis žodis ir jis siuntė Šven- 
tąją Dvasią į žmonių širdis - žodį, kuris nėra rašalu surašytas“, - viskas atsidūrė viduje: vidinis 
kultas, teikiamas sąžinės tyrumo, ir aukos viduje, nes psalmininkas sako: Mano iškeltos rankos 
yra vakarinė auka" .Yrumai tariant, Dievas ieško vidinės švaros ir sielos puošnumo, ir tokiu 
būdu pati išorė tikrai gali tapti švari, kaip Viešpats byloja: Aklasis fariziejau! Pirmiau išvalyk 
taurės ir indo vidų, idant tikrai švari būtų ir isorė“ Kadangi tas, kuris sukūrė išorę, sukūrė taip 
pat ir vidų“. Jeigu tad anksčiau žmonės, neturėdami vidinio apsivalymo, puošėsi Įstatymo 
teisumu, juo labiau dabar, kai siela yra apvalyta nuo tamsybės ir glaudžia savyje tikrąjį Kristų, 
ir pats kūnas tikrai yra pašventinamas ir papuošiamas. 

Stambiam, didelės vertės ir karališkam perlui, kuris tinka papuošti karališkąją diademą, 
tetrūksta tik karaliaus; ir tik karalius gali nešioti šitokį perlą, o tuo tarpu kitam žmogui jo 
nešioti neleidžiama. Analogiškai ir tuo atveju, jei žmogus nėra gimęs iš karališkosios ir die- 
viškosios Dvasios, jeigu jis nepriskiriamas dangiškajai ir karališkajai giminei ir nėra Dievo 
vaikas, kaip parašyta: Visiems, kurie jį priėmė, jis davė galią tapti Dievo vaikais“, - tokiu atve- 
jujis negali nešioti dangiškojo didelės vertės perlo, tikrosios šviesos paveikslo, kas yra Kristus, 
kadangi jis negimė kaip Karalystės vaikas. Kadangi tie, kurie tą perlą turi ir nešioja, gyvens 
kartu su Kristumi ir su juo karaliaus per amžius; mat šitaip pasakė Apaštalas: Kaip mesiojome 
žemiškojo atvaizdą, taip nešiosime ir dangiškojo paveikslą". Patį Kristų nešioja siela nenusako- 
moje šviesoje; tik tiems, kurie jį nešioja, jis yra tikrai pažįstamas ir regimas sielos akimis, o 
tuo tarpu neįvesdintajam (į dieviškuosius slėpinius) nėra įmanoma pažinti Dvasios dalykų, 
ar net priimti tikėjimą, kol ir jame atsiras dangiškasis Kristaus paveikslas: tuomet jis patirti- 
mi tikrai sužinos Viešpaties maloningumą. Garbė tam, kuris taip pamilo žmonių giminę ir 
juos palaikė vertais tapti jo prigimties dalininkais. Juk Petras sako: Kad faptumnėte dieviško- 
sios prigimties dalininkaisS. Taigi, kadangi yra pažadėtos tokios didelės gėrybės ir dieviškosios 
charizmos, tad ir mes skubėkime ir maldaukime, kad taptume dalininkais, kaip ir Apaštalas 
pasakė: Mano vaikeliai, kuriuos aš ir vėl su skausmu gimdau, kol jumyse susiformuos Kristus“. 
Vargas tam, kuris neieškojo ir nesurado dvasinių ir nenusakomų gėrybių, kadangi negimęs iš 
Dvasios negalės patekti į Karalystę', mat šitaip Viešpats pareiškė. 

Pradžioje žmogus, Dievo rankų nulipdytas, gyveno didžiuliame tyrume ir švelnume; bet 
kada peržengė Dievo įsakymą, pateko po teismo sankcija. Piktajam jam viešpataujant, jis 
drauge pasidavė savo laukinėms užgaidoms, ir visa iš jo kilusi giminė tapo valdoma žiaurume 
ir vienišume, nepasiduodanti teisingumo jungui. Būtent todėl, gyvenimo žodžio kviečiamas 
sugrįžti, žmogus, dėl nusistovėjusio žvėriškumo įpročio, sunkiai grįžta prie švelnaus ir malo- 
naus jungo. Kaip ir jautis, paimtas iš laukinės bandos, kad būtų įkinkytas į jungą ir artų žemę, 
iš pradžių muistosi ir priešinasi jungui; vėliau, jaučių prižiūrėtojo ištreniruotas ir sutramdy- 
tas, po truputėlį, drauge su naminiu jaučiu, galiausiai ir be jokios prievartos spontaniškai 
prisiartina prie jungo, pasiruošęs žemės darbui. Taip ir siela, kuri tiki į Dievą, vis dar nuodė- 
mės dominuojama ir būdama dyka, kratosi kaip laukinė prieš tikrąjį jungą; tačiau įkinkyta 
drauge su šventomis sielomis, kurios puikiai išmano dirbti tikrosios žemės darbą, galiausiai, 
veikiama Dvasios malonės, švelnėja ir pamažu yra nuvedama į tiesą), kol galop ji visiškai su- 
švelnėjair nuo tol jau su malonumu prisiima $ve/24 Viešpaties jungą“, įdirbdama širdies dirvą, 


*Plg. 2 Kor 3, 3. DPS 140, 2. “Mt 23, 26. Plg. Lk 1:1, 40. “Jn 1, 12. "Plg. 1 Kor 15, 49. 
82 Prt1,4. PGal4,19. | iPlg.Jn3,3—5. Plg. Jn 16,13. KPlg. Mt 11, 30. 

kad neštų Dvasios vaisių; badoma ir plakama karčių išmėginimų, ji dar su didesniu ryžtu ir 
uolumu dirba dieviškąjį darbą. 

Arba dar, žirgas, klajoja su kaimene ir drauge su laukiniais žvėrimis gyvena dykynėje; jis ir 
pats yra laukinis ir nepavaldus žmonėms. Po to jis paimamas iš laukinių žirgų kaimenės ir iš 
pradžių visaip dresiruojamas, kol jo laukinis būdas pagaliau aprimsta; jam uždedami sunkūs 
žąslai, kol jis išmoksta tvarkingai ir tiesiai vaikščioti. Prityręs jojikas treniruoja žirgą, kad 
jis taptų tinkamas kautynėms. Vėliau jis aprengiamas ginkluote, šarvais arba pinta šarvine 
apsauga ir kitais dalykais, ir iš pradžių jam prieš akis pakabina ir žvangina žąslus, idant jis 
įprastų ir nesibaidytų. Ir šitaip jojiko mokomas, žirgas išmoksta kovoti su priešais, kadangi 
be jojiko ir be šarvų žirgas negali kovoti. O kada jis jau išmoks ir įpras prie kautynių, tuomet 
vos tik užuos ar išgirs kautynių garsus, pats savaime metasi į priešus, kad net vien jo žvengimas 
supurto kovotojus. 

"Taip pačiai ir siela, nuo įstatymo pažeidimo tapusi laukine ir nepaklusnia, klajoja pasaulio 
dykvietėje drauge su laukiniais žvėrimis - piktybės dvasiomis“, ir gyvena tarnaudama nuodė- 
mei. O kaiji išgirdo Dievo žodį ir įtikėjo, Dvasios pažabota ji atmeta savo laukinius papročius 
ir kūnišką protavimą, vedama jojiko — Kristaus. Po to ji įžengia į susbpaudimą, tramdymą ir 
suvaržymą, kad būtų mėginama; palaipsniui per Dvasios veikimą ji švelnėja, kai pamažėle 
tirpsta ir nyksta joje buvusi nuodėmė. Ir šitaip siela, apsivilkusi teisumo šarvus ir užsidėjusi 
išganymo šalmą, paėmusi tikėjimo skydą ir Dvasios kalaviją?, yra mokoma kariauti su savo 
priešais, ir taip Kristaus Dvasios apginkluota, ji kovoja su piktybės dvasiomis ir užgesina ug- 
ningas Piktojo strėles“. Išties, be Dvasios ginklų nuodėmė nėra sunaikinama, tačiau jei siela 
turi Viešpaties ginkluotę, vos išgirdusi ir pajutusi įnirtingus mūšius, ji veržiasi priekin su ka- 
ro šauksmuš, kaip sakoma Jobo knygoje, kadangi vien nuo jos maldos garso parpuola priešai. 
Ir taip po kovos ir pergalės kare, Dvasios dėka, ji su visišku pasitikėjimu nešioja pergalės vai- 
nikus ir šitaip susijungia su dangiškuoju Karaliumi per amžių amžius. Amen. 


Plg. Ef6, 12. PEFG, 14.17.16.17. “Plg. Ef6, 16. 4Plg. Job 39, 25. 

IX APIE TAI, KAD MUS IŠTINKANTYS VARGAI IR IŠBANDYMAI 
IŠEINA MUMS Į NAUDĄ IR KAD REIKIA KANTRYBĖS 


ORINTIS patikti Dievui ir per tikėjimą tapti Kristaus bendraįpėdiniu?, uoliai besisten- I I 
N giantis būti Viešpaties pasekėju, kad ir pats būtų pavadintas „Dievo vaiku“, gimusiu iš 
Dvasios, visų pirma, įsitvėręs į pakantumą ir kantrybę, privalo drąsiai pakelti įvairius ištin- 
kančius vargus, susbpaudimus ir prislėgtumus, ar tai būtų kūno ligos ir kentėjimai, ar žmonių 
įžeidimai bei užgaulės, ar įvairūs akimi nematomi vargai, kuriuos sielai užtraukia piktosios 
dvasios, kad jai sukliudytų nueiti į Karalystę ir privestų prie ištižimo, abejingumo ir kantry- 
bės stygiaus. Visa tai nutinka pagal Viešpaties išganingąjį planą, jam leidus bandyti kiekvieną 
sielą įvairiuose varguose, idant būtų atskleistos tos, kurios myli Viešpatį iš visos širdies, kilniai 
pakelia visus Piktojo užtraukiamus išmėginimus ir neapleidžia vilties į Viešpatį, bet visuomet 
su tikėjimu ir didele kantrybe laukia išvadavimo malonės. Būtent todėl jos pajėgs išbristi iš 
bet kokio išmėginimo. Ir šitaip sulaukusios Dvasios pažado", jos tampa vertos Karalystės. 

Taigi siela, sekanti Viešpaties žodžiu, privalo su džiaugsmu paimti Viešpaties kryžių, kaip 2 
parašyta“, t. y. būti pasirengusi dėlei Viešpaties pakelti bet kokį pasitaikiusį išmėginimą, ar vi- 
dinį, ar išorinį, ir visuomet viltimi kabintis į Viešpatį, kadangi jo galioje yra su jo leidimu sielą 
varginti ir, kita vertus, jo dėka ją išvaduoti iš bet kokio išmėginimo bei vargo. Tačiau jeigu sie- 3 
la nesielgia drąsiai ir kilniadvasiškai nepakelia bet kokio vargo, bet liūdi, pasiduoda bodesiui 
ir kartėliui, susigūžia, tampa abejinga kovai ir praranda viltį, tarsi jai niekados daugiau neiš- 
sivaduoti (kas taipogi yra blogybės gudrybė, įstumianti sielą į bodesį ir abejingumą), ir jeigu 
ji tvirtai nesilaikys vilties, nuolatos tikėdamasi Viešpaties gailestingumo su nesvyruojančiu 
tikėjimu — šitokia siela netampa gyvenimo vaiku, kadangi ji nesekė paskui visus šventuosius 
ir nevaikštinėjo Viešpaties pėdomis. Suprask ir pamatyk, kaip nuo pradžių tėvai, patriarchai 4 
ir pranašai, apaštalai ir kankiniai, praėjo siauru vargų ir išmėginimų keliu ir šitaip sugebėjo 
patikti Dievui, kilniadvasiškai pakėlę bet kokį išmėginimą bei vargą; jie džiaugėsi sušpaudi- 
mais ir sielvartais dėlei turimos būsimojo atlygio vilties, kaip Raštas sako: Mano vaike, jei 
nori tarnauti Viešpačiui, paruošk savo sielą išmėginimui, pagilink savo širdį ir būk tvirtas“, ir 
savo ruožtu apaštalas: Jeigu jūs be drausmės, kuri visiems privaloma, vadinasi, jūs ne sūnūs, 

o pavainikiai“, ir kitoje vietoje: Visus tau nutinkančius dalykus priimk kaip gėrį, žinodamas, 
kad be Dievo niekas nenutinka. Ir Viešpats sako: Palaiminti jūs, kai dėl manęs jus niekina ir 5 


*Plg. Rom 8, 17. 5Plg. Gal 3,14. Apd 2,33. “Plg. Mt 16, 24. Šita, 15, *Žyd 12, 8. 

IX Isbandymai iseina mums į naudą 


persekioja bei meluodami visaip šmeižia. Būkite linksmi ir džiūgaukite, nes jūsų laukia gausus 
atlygis danguje“, it dar: Palaiminti persekiojami dėl teisumo: jų yra dangaus karalystė". O jie 
būna persekiojami arba regimai - žmonių, arba slaptai - piktybės dvasių. Mat jos kovoja prieš 
sielą, kuri ieško Dievo, ir užtraukia įvairius vargus, kad jai sukliudytų įžengti į amžinąjį gy- 
venimą; visgi tai nutinka ir tam, kad išmėginama siela atsiskleistų, ar ji tikrai myli Dievą, jei 
kantriai pakelia bet kokį vargą ir iki galo, su nesvyruojančiu tikėjimu, laikosi įsikibusi vilties, 
laukdama išvadavimo, o gal priešingai - ji kantriai nepakelia, bet, pasidavusi bodesiui ar abe- 
jingumui, traukiasi nuo vargų ir susilpnėja viltyje ir taip aiškiai pasimato, kad Dievo nemyli 
iš tikrųjų. Kadangi įvairūs vargai ir išmėginimai parodo nevertas ir vertas sielas, — tas, kurios 
turi tikėjimą, viltį ir kantrybę ir, iš kitos pusės, tas, kurios šito stokoja, idant vertosios sielos, 
visame kame pasirodžiusios išmėgintos ir ištikimos, kurios įsžvėrė iki galo“ ir tvirtai laikėsi vil- 
ties ir to dėka per malonę sulaukusios išgelbėjimo, vertai pataptų Karalystės paveldėtojomis. 
Taigi kiekviena siela, kuri nori patikti Dievui, pirm visų dalykų privalo tvirtai laikytis vilties 
ir kantrybės ir tokiu būdu galės praeiti pro visas Piktojo kliūtis bei vargus. 

Mar Dievas neleidžia, kad siela, kuri juo viliasi ir kliaujasi, būtų bandoma taip, kad atsidur- 
tų labai dideliuose sunkumuose ir būtų atiduota išmėginimams ir vargams, kurių negalėtų pa- 
kelti, kaip ir Apaštalas sako: Dievas ištikimas. Jis neleis jūsų mėginti virs jūsų jėgų, bet drauge su 
išmėginimu duos ir išeitį, kad galėtumėte jį atlaikyti“. Kadangi Piktasis negundo ir nevargina 
sielos tiek, kiek jam norėtųsi, bet tik tiek, kiek Dievo jam leista; tik svarbu, kad siela drąsiai 
įsitvertų vilties ir su tikėjimu priimtų Dievo pagalbą bei apgynimą. Ir nėra įmanoma, kad ji 
būtų apleista, mat kuo labiau ji, apsiginklavusi tikėjimu ir viltimi, kovoja, bėgdama pas Dievą, 
ir neginčijamai sulaukia jo pagalbos bei išgelbėjimo, tuo greičiau Viešpats ją išgelbsti iš visų 
ją supančių vargų. Kadangi jis pats puikiai žino, kiek sielai naudinga pabūti mėginimuose, 
drausmėje ir gundymuose, tad jis ir leidžia, tik svarbu, kad ji tvirtai iki galo laikytųsi kant- 
rybės ir vilties, ir tuomet ji tikrai nebus sugėdinta, kaip pasakyta: Sielvartas gimdo ištvermę, 
ištvermė — isbandytą dorybę, išbandyta dorybė - viltį. O viltis nesugėdija“; iz dar: Kaip Dievo 
tarnai, didžiai kantrūs sielvartuose, negandose, suspaudimuose! ir t. t. Ir Viešpats sako: Kas 
ištvers iki galo, bus išgelbėtas8 bei: Savo ištverme jūs išlaikysite savo sielas“; ir kitoje vietose 
sakoma: Ay kas nors, pasitikėjęs Viešpačiu, buvo apviltas? Ay kas, buvęs ištikimas jo pagarbiai 
baimei, buvo apleistas? Ay kas nors, šaukęsis jo pagalbos, buvo atšlumtas?! 

Išties jeigu žmonės", pasižymintys nedideliu supratimu ir minties ttumpumu, tyrinėja ir 
skirsto kokio dydžio naštą ir krovinį gali panešti vienoks ar kitoks galvijas, pavyzdžiui mulas, 
ar asilas, ar kupranugaris, ir užkrauna tokią, kokią gyvulys gali panešti; puodžius, nužiedęs 
dubenis, žino, kad jeigu jų iš pradžių neįdės į krosnį, kad jie ugnyje sukietėtų, dubenys ne- 
taps tinkami žmonių vartojimui, tačiau jis taipogi žino, kaip ilgai reikia juos palikti krosnyje, 
kadjie pasidarytų tinkami; jis nepalieka jų krosnyje ilgiau nei reikia, kad kartais jie nesuirtų, 
nė, kita vertus, - trumpiau, kad jie neliktų neišbaigti ir nenaudingi. Jeigu regimoje tikrovėje 
žmonės pasižymi tokiu dideliu įžvalgumu ir pažinimu, tad juo labiau Dievas, kurs yra nea- 
prėpiamas ir žodžiais nenusakomas Pažinimas bei Suvokimas ir visapusiškoji Išmintis, žino, 
kokio skaičiaus išmėginimų, vargų bei pagundų reikia sieloms, kurios nori jam patikti ir trokš- 


Mrs, 11-12. bMt s, IO. “Plg. Mt 10, 22; 24, 13. 41 Kor 10, 13. “Rom 5, 3-5. > Kor 6, 4. 
EMt IO, 22; 24, 13. MLk21, 19. Sir 2, IO. 

ta pasiekti amžinąjį gyvenimą. Ir tokiu būdu drąsiai, su tikėjimu ir viltimi, iki galo pakėlusios 
bet kokį vargą, jos bus paskelbtos išmėgintomis ir tinkamomis dangaus Karalystei. 

Iš tiesų, kaip būna su kanapių pluoštu: jis nebus tinkamas, kad iš jo išeitų kuo ploniausias 
siūlas, nebent pirmiau bus stipriai karšiamas; ir kuo labiau jis apdirbamas, tuo darosi labiau 
švaresnis ir tinkamesnis. Lygiai taip ir Dievą mylinti siela: patekusi į gausius išmėginimus, 
gundymus ir vargus, o pati viską drąsiai pakėlusi, darosi vis tyresnė ir tinkamesnė subtiliam 
dvasiniam darbui ir galiausiai nusipelno paveldėti dangiškąjį Karalystės chorą. 

Mat kaip ką tik nužiestas dubuo, dar nepabuvojęs krosnyje, netinka žmonių apyvartai, ar- 
ba kaip nebylus kūdikis dar yra nepasiruošęs pasaulio darbams: išties, jis negali nei statyti 
miestų, nei sodinti, nei berti sėklos, nei atlikti jokio kito pasaulio darbo (mat jis tebėra kūdi- 
kis), lygiai taip ir sielos, net jeigu jos turėtų dieviškosios malonės dalį, dėlei savo kūdikystės 
iš Viešpaties gailestingumo pamaloninamos Dvasios saldybe bei atgaiva, vis dėlto, dar neiš- 
tirtos ir piktųjų dvasių neišmėgintos įvairiuose varguose, per ką jos atsiskleidžia, dar tebėra 
kūdikystėje ir, galima sakyt, dar netinka Karalystei, kadangi jos stokoja pratybų, kaip pasa- 
kyta: Bet jeigu jūs be drausmės, kuri visiems privaloma, vadinasi, jūs ne sūnūs, o pavainikiai". 
Štai tokiu būdu vargai ir gundymai išeina žmonėms į naudą, kadangi jie sielą padaro išban- 
dyta ir tvirta, su sąlyga, jei siela, kliaudamasi ir vildamasi Dievu, drąsiai ir energingai pakels 
užklumpančius dalykus, su nepajudinamu tikėjimu laukdama Viešpaties išlaisvinimo bei jo 
gailestingumo. Ir nėra įmanoma, kad ji nesulauktų Dvasios pažado ir išvadavimo iš blogybės 
aistrų, kadangi ji, išmėginta ir ištikima, iki galo su didele ištverme išsaugojo viltį į Viešpatį. 

Išties šventieji kankiniai regimai pakėlė gausius kankinimus ir, ėję net iki mirties, išliko 
gerame išpažinime? dėka vilties į Viešpatį, ir šitaip pasirodę išmėginti buvo palaikyti vertais 
gauti žeisumo vainiką“; o tie, kurie pakėlė gausesnius ir žiauresnius kankinimus, įsigijo dides- 
nę garbę ir pasitikėjimo drąsą pas Dievą. O tuo tarpu tie, kurie susigūžė prieš vargus ir, pabi- 
joję kirčių, nepasiliko iki galo gerame ispažinimė, atsiskleidžia kaip stokojantys pasitikėjimo 
drąsos ir sugėdinti tiek dabar, tiek ir teismo dieną. Lygiai taip ir sielos, atiduotos vargams, kad 
būtų mėginamos, yra nematomai ir įvairiais būdais piktųjų dvasių kankinamos, arba viduje 
slaptai - vargų sunkumais ar blogomis mintimis, arba net ir regimai - per kūno ligas; o jeigu 
jos drąsiai pakelia ir tvirtai laikosi vilties, tikėjimu laukdamos Viešpaties a£p//do“, tuomet bus 
palaikytos vertomis to paties žeisum0 vainiko", dar šiapus sulauks išgelbėjimo, o teismo dieną 
suras tą pačią kankinių pasitikėjimo drąsą pas Dievą. Kadangi šie žmonės pakėlė tą pačią var- 
gų kankinystę, ir ką anie patyrė iš žmonių, pastarieji iškentė iš pačių pikžybės dvasių; ir kuo 
gausesnius vargus ir Piktojo antpuolius jie patiria ir iki galo tvirtai laikosi vilties, tuo įsigyja 
didesnę garbę pas Dievą, šiame gyvenime yra išvaduojami, atitinkamai jų vilties lūkestį, tapę 
verti Dvasios paguodos", o anapus tampa dangaus Karalystės amžinųjų gėrybių paveldėtojai. 
Tačiau tos sielos, kurios iš baimės ir išgąsčio traukiasi, nepakeldamos vargų, bet įpuola į abe- 
jingumą, ištvermės stoką ir neviltį, ir pasuka iš žeisinguno kelio! ir nelaukia iki galo Viešpaties 
gailestingumo, - kaip tokios sielos, pasirodžiusios nepajėgios praeiti mėginimo, galės gauti 
amžinąją Karalystę? Mat kiekviena siela turi //g pa+ mirties! kaip skolininkė dėlei Viešpaties, 
kuris už mus numirė, islik:i pakanti iki galo“, tvirtai laikytis vilties į jį, ir tokiu būdu pelnyti 


*Žyd 12, 8. bPlg. 1 Tim G, 12.13. “Plg. > Tim 4, 8. 4Plg. 1 Tim G, 12.13. “Plg. Žyd IO, 35. 
"Plg. 2 Tim 4, 8. šPlg. Žyd 10,35. I Jn 4, 17. 5Plg. Apd9, 31. 'Plg. Mt21,32;2 Pt 2,21. JPlg. Mt 26,38. 
Plg. Mt 10,22; 24, 13. 

IX Isbandymai iseina mums į naudą 


amžinąjį atpirkimą. Kadangi visi tie, kurie nori tobulai išvengti būsimosios Gehenos, kuri 
baus nusidėjėlius, ir gauti dangaus Karalystę, turi čionai pakęsti Gehenos vargus per išmė- 
ginimus, kuriuos užtraukia Piktasis. Ir jeigu jie ištvers iki galo, viltimi per tikėjimą priėmę 
Viešpaties gailestingumą, tuomet malonės veikimu jie yra išvaduojami iš išmėginimų ir var- 
gų, jau čia palaikomi vertais Šventosios Dvasios bendyystės“, ir tuo pačiu išvengia amžinosios 
Gehenos ir paveldi amžinąją Kristaus Karalystę. Išties tokį Viešpats nubrėžė kelią, kuris veda 
į gyvenimą, kelią ankštą ir atšiaurų, kaip parašyta", ir kaip tik todėl nedaugelis juo žingsniuoja. 

"Taigi, prieš akis turėdami tokią viltį ir tokius pažadus, kuriuos davė melo neturintis Dievas, 
drąsiai pakelkime bet kokį Piktojo antpuolį ir vargą, dėlei vilties, kuri mums atidėta danguje. 
Nes nors ir kokius vargus mes pakeltumėm dėl Viešpaties, jie nieko verti palyginus su būsi- 
muoju pažadėtu amžinuoju gyvenimu, arba su dabar patiriama Šventosios Dvasios paguoda, 
skirta ištvermingoms sieloms, arba su išvadavimu iš blogybės aistrų tamsumos, arba palygi- 
nus su mūsų nuodėmių gausybės užsitraukta skola. Kaip pasakyta: O kai Viešpats mus teisia, 
tai ir pabaudžia, kad nebūtume pasmerkti kartu su pasauliu“ ix dar: Šio laiko kentėjimai negali 
lygintis su būsimąja garbe, kuri mumyse bus apreikšta). 

"Tad būkime šaunūs kareiviai, pasiruošę guldyti galvas už savo Karalių. Kodėl gi, kai te- 
bebuvome pasaulyje, kai sukomės gyvenimiškuose reikaluose, mes nepatyrėme šių kančių ir 
neturėjome tokių vargų, bet dabar, kai žengėme žingsnį patikti Viešpačiui, Piktasis užsiundo 
ant mūsų tokius skaitlingus antpuolius, gundymus ir vargus? Matai, kad mes kenčiame šiuos 
dalykus dėl Viešpaties, kadangi Priešas mums pavydi ir gundo, kad išvestų iš gyvenimo kelio 
arba pastūmėtų į ištižimą ar abejingumą, idant patikdami Dievui mes nebūtume išgelbėti. 
"Taigi, kadangi Piktasis sukyla prieš mus, jei mes iš savo pusės išliksime kantrybėje ir drąsoje, 
pasiruošę iki mirties tverti dėlei turimos vilties į Viešpatį, tuomet visa jo mums priešiška tak- 
tika suyra. Kadangi mes turime Gynėją ir Galiūną - Jėzų, kuris ir mums, engiamiems ir juo 
besiviliantiems, suteikia ištvermės, ir anas (t. y. Priešas) bus sugėdintas, kai mes gausime už 
mūsų triūsą pergalės trofėjus, t. y. Viešpaties Karalystę. Būkime kaip priekalai: jei mus plaka 
išmėginimų rykštėmis, nepasiduokime ir neparodykime savyje net ir ženklo ištižimo ar abe- 
jingumo, ar bodesio; kai mums neriamas kailis, nugalėkime priešininką savo kantrybe. Ka- 
dangi ir mūsų Viešpats šiame amžiuje tai praėjo: jis buvo plakamas, užgauliojamas, genamas, 
išjuokiamas, apsbjaudomas, o galiausiai - buvo bedievių pasmerktas negarbingai kryžiaus 
mirčiai. Ir visa tai jis pakėlė dėlei mūsų išganymo, mums pa/ikdamas gyvenimo pavyzdį“, kad 
tuo pačiu išmėginimų, vargų ir mirties keliu, kuriuo jis praėjo, taipogi žingsniuotų ir tie, kurie 
iš tikrųjų jį tiki ir nori tapti jo bezdrajpėdiniais!, idant kaip jis nugalėjo per daugybę kentė- 
jimų, galiausiai - per mirtį ant kryžiaus, ir nukryžiuotas nukryžiavo bei numiręs numarino, 
pasmerkęs nuodėmę per kūnąs ir nuvertęs priešiškas galybes, kaip pasakyta: Jis nuginklavo ku- 
nigaikštyšstes ir valdžias ant kryžiaus, viešai jas pažemindamas ir jame švęsdamas pergalę pries 
jas", - taip ir mes, jeigu iki mirties iškęsime bet kokį Piktojo antpuolį bei vargą, tuomet nuga- 
lėsime priešininką dėka tikėjimo, ištvermės bei vilties į Viešpatį; ir šitaip pasirodę išmėginti, 
mes pelnysime išvadavimą, prisipildysime Dvasios pašventinimo ir tapsime amžinojo gyveni- 
mo paveldėtojais. Mat dvasinėje kovoje pergalė prieš priešininką pasiekiama per kentėjimus 
ir mirtį. Mes nugalime priešininką tuomet, kada su užsidegimu kenčiame ir mirštame dėl 


Plg. 2 Kor 13, 13. 5Plg. Mt37,14. “1 Kor11,32. Rom 8, 18. "Pla. 1 Pt2,21, "Plg. Rom 8, 17. 
šPlg. Rom 8,3. Kol 2, 15. 

Viešpaties. Tad jei norime nelaikyti bet kokio vargo ir išmėginimo alinančiais ir atšiauriais, 
bet lengvai pakelti visokį Piktojo antpuolį, tuomet nuolatos trokštamą prieš akis turėkime 
mirtį už Viešpatį, ir kaip Viešpats sako, kasdien paėmę kryžių“ (kitaip tariant, mirtį), sekime 
paskui jį, ir šitaip mes lengvai pakelsime bet kokį vargą, ar jis būtų vidinis, ar išorinis. Nes 
jeigu mes su troškimu lauksime numirti už Viešpatį ir visados prieš akis turėsime tokį gilų 
norą, tad juo lengviau, paprasčiau ir su džiaugsmu pakelsime vargus, kad ir kokie sunkūs jie 
bebūtų. Išties vargai mums, kai stokojame kantrybės, atrodo alinantys, sunkūs ir slegiantys 
todėl, kad prieš akis neturime pasiryžimo numirti dėl Viešpaties ir mūsų mintis ne visuomet 
jo trokšta. Mar tas, kuris trokšta paveldėti Viešpatį, tegul nuosekliai trokšta ir jo kentėjimų. 
Todėl mylintieji Kristų apsireikškia tuo, kad visus juos užklumpančius vargus pakelia drąsiai 
ir energingai dėka jų vilties į jį. 

"Tad prašykime Dievą suteikti mums nuovokos, kad pažintume jo valią ir uoliai įvykdytu- 
me su didžiule kantrybe bei pakantumu ir džiugiai?, - ką jis pats mums suteiks, sustiprinęs 
mus visokeriopai jam patikti, idant, pasirodę išmėginti ir jo verti, pelnytume amžinąjį išga- 
nymą Kristuje Jėzuje, mūsų Viešpatyje, kuriam garbė ir valdžia ir galybė per amžius. Amen. 


?Plg. Lk9,23. PKol1, 11. 

EGIMAJAME pasaulyje tie, kurie turi gyvenimo patirties ir yra pažengę amžiumi, nepra- 
R randa vilties, jei ištinka badas, tarsi pasaulis ruošiasi tuoj tuoj pražūti ir jau daugiau nebe- 
bus derlingų metų; nė, kita vertus, atėjus labai derlingiems metams, jie nemano, kad daugiau 
nebebus bado. Jie ir gausos metu visuomet laukia stygiaus, ir stygiaus metu - gausos. Tokių 
žmonių būklė visados yra vienoda. Taip yra ir dvasiniame bei neregimame pasaulyje ir Dva- 
sios malonės gyvensenoje: tie, kuriuos ugdė patirtis ir ilgi metai, nepraranda vilties, jei susi- 
duria su kokiu nors nuodėmės susbaudimu, tarsi jie jau niekuomet nesulauksią (dieviškosios) 
malonės; nei, kita vertus, būdami poilsyje ir Dvasios džiaugsme, nepasiduoda išglebimui ir 
nesipuikuoja, tarsi sušpaudimai daugiau neužklups, bet visuomet išlaiko pastovią būklę, tu- 
rėdami tą pačią sąmonę ir neprarasdami galvos; stovintys ant tvirto pamato ir nepajudinami, 
jie prieš akis turi tikslą - tobulumo siekimą ir tikisi iš įsūnystės Dvasios išlaisvinimo, kitaip 
tariant, — visiško išvadavimo iš senojo žmogaus. 

Palaiminti, kurie praėjo šiurpą keliančias tamsybės vietas, baisią naktį ir išdžiovinančius 
bei nesveikus nuodėmės orus, ir kurie įžengė į poilsį bei džiaugsmą! 

Yra ir kiti: jaunesni, protingi, įžvalgūs, pamaldūs, ir malonė juos lydi; jie pradeda jau kal- 
bėti žodį, ir jų žodis yra gražus. Protingi žmonės jų klausydamiesi ima juos girti, jais žavėtis ir 
labai vertinti, kadangi anie skelbia Dievo žodį. O tuo tarpu kas liečia juos, net jeigu tai (die- 
viškoji) malonė įkvepia jų žodį, tačiau visgi blogis egzistuoja jų prote ir įkalbinėja pamilti 
garbę ir mielai pritarti jiems skirtiems pagyrimams, idant juos privestų prie tuščiagarbiavi- 
mo. Kaip žmogus nusigręžia nuo kūno geismo ir jam priešinasi, lygiai taip jis privalo prote 
ir savo mintyse priešintis tuščiai garbei; net jei žmogus kalba iš (Dievo) malonės ir yra kitų 
šbiriamas skelbti savo pamokymo žodį, tačiau jis pats privalo jausti pasidygėjimą ir tarsi nuo 
ugnies bėgti bei priešintis protui, kad jį sulaikytų, kad kartais dėl savo pamokslavimo nepasi- 
darytų tuščiagarbis. Mat ir Mozė, Viešpaties tarnas, verčiamas kalbėti ir skelbti žodį Izraeliui, 
atsikalbinėjo, sakydamas: As nesugebu kalbėti“. Panašiai ir Jeremijas buvo verčiamas - mat jo 
širdis degė kaip ugnis? — o jis atsikalbinėjo, sakydamas: Aš esu da vaikas“ ir negaliu, kad kar- 
tais per pranašavimą neprisitraukčiau garbės ir pagyrimo. Ir Paulius: Jeigu ai daryčiau savo 
valia, gaučiau atlygį; bet kadangi darau ne savo valia, tai atlieku tik man patikėtą tarnybą“. Ir 
kaip regimajame pasaulyje architektas dirba savo darbą, taipogi kalvis ir auksakalys, kurie įki- 
ša medžiagą į ugnį ir gamina dirbinius, ir kaip statybininkas atlieka savo darbą iki galo, lygiai 


*Plg: Iš 4, 165 6, 12; >Plg. Jer 20,9. “Plg. Jer 1, 6-7. 4: Koro, 17. 

taip ir Dievo žmonės yra vienąkart visiems laikams paruošti kalbėti, tačiau ne tam, kad būtų 
žmonių giriami“, bet kad jų žodis atliktų savo darbą iki galo. Mat jie netaria paprasčiausiai 
tuščio ir nenaudingo žodžio, bet duoda naudos sieloms ir apšviečia apsunkusį bei į nedory- 
bę panirusį protą, rodo jam kelią ir perkeičia į gerus papročius? bei dorybingas manieras; jie 
parengia keliauti į gyvenimą. 

"Taigi nedorybė turi daugybę tvirtovių: pirmiausiai, tai kūno geismas ir gobšumas; kaip 
žmogus priešinasi malonumų troškimui mintyse, taip privalu priešintis ir gobšumui. Nes nu- 
tinka taip, kad žmogus išorėje yra beturtis ir skurdžius, o viduje mėgaujasi turtu ir yra turtuo- 
lių draugas; ir jei nutiktų taip, kad kas nors jam paliktų turto, - jis nuklysta. Taigi aš siekiu 
elgsenos be gobšumo, kad ner ir atsitiktinai suradus turto, veikiau jis sukeltų šleikštulį, ne- 
apykantą, priverstų bėgti kaip nuo ugnies. Po šių dalykų dar yra ir kitų tvirtovių — tuščios 
garbės ir pasipūtimo: reikia būti pajėgiam pramušti šiuos sutvirtinimus ir šias skiriančias sie- 
nas, reikia turėti sieloje triūsą, ašaras, alkį ir troškulį. 

Pasitaiko žmonių, atsižadėjusių pasaulio, kurie yra beturčiai ir pasninkauja, ir kadangi tai 
daro įtempę jėgas, skaito, kad tai kažkas didingo; jie mielai priima pagarbą ir pagyrimus. Yra 
taip pat ir kitų, kurie dėka Viešpaties paguodos, mieliau džiaugiasi ir randa atgaivą neturte 
ir askezėje, labiau nei koks turtuolis, smaguriaujantis ir save lepinantis medžiaginiuose da- 
lykuose. Ir jeigu tu versi tuos žmones apleisti jų asketišką gyvenseną, jie susikrimsta, kaip 
susikrimsta šio pasaulio turtuolis, jeigu jį versi gyventi neturte. Triūsas, alkis ir troškulys apie 
kuriuos čia kalbame, nekyla vien tik iš prigimties, bet didesniąja dalimi iš dieviškosios galios. 
Ir tie, kurie pateko į malonės ž/2k/4“, būtent jie gali turėti triūsą ir baimę, alkį ir troškulį, o tuo 
tarpu be dieviškosios malonės jie negali turėti triūso ir baimės: nes tie, kurie turi šiuos dalykus, 
pateko į (dieviškosios) malonės tinklą. Visgi daugelis patenka į tinklą: vieni darniai sutaria 
su malone, išsigelbsti ir patenka į gyvenimą; o kiti nukrypsta į šalį ir nueina į pražūtį. Be to, 
(dieviškoji) malonė neturi tik vieno pavidalo ir vieno veikimo būdo. Išties, vieni triūsia, kiti 
jaučia alkį ir troškulį, kiti gyvena baimėje ir drebėjimed, dar kiti visuomet pasilieka malonės 
atgaivoje, meilėje, džiaugsme, džiūgavime, lygiai taip ir drebėjime, nes pasakyta: Zarpaukite 
Viešpačiui su pagarbia baime, džiūgaukite jo akivaizdoje drebėdami“. Visgi dabartinis metas 
yra širdgėlos (Tėv006) ir ašarų metas, o būsimasis amžius - juoko ir džiaugsmo; šis metas yra 
kryžiaus ir mirties metas, o būsimasis — atpirkimo ir nenusakomos palaimos; šis metas yra 
ankšto ir siauro kelio! metas, o būsimasis - atokvėpio ir taikos. Vis dėlto Dvasios pirmienos 
ir paguoda šiame pasaulyje lydi slegiamus, o tuo trapu tobuloji atgaiva bei atlygis laukia tenai, 
būsimajame amžiuje. 

Ir tu surasi tokių, kurie atsižadėjo pasaulio, ir turi ligorą sielą; dėl savo ligoto proto jie 
yra svyruojantys, atbukę ir klajojantys. Reikia, kad jų protas ir vidinis žmogus" būtų kilnios 
dvasios, kad jie turėtų ryžtingą širdį, drąsius ir kilnius sykiu mintis bei apsisprendimus, kad 
paimtų karo ginklus ir ryžtingai leistųsi į karą, laikytųsi vyriškai ir tenai kovotų, idant turėtų 
atšbarumo ir kovingą protą. Visa tai realizuojasi vidiniame žmoguje: nes tai yra sielos postū- 
miai, jei tik širdis yra gyva. Mat yra daugelis tokių, kurie išorėje nešioja abitą, o jų protas 
skystas vandenėlis, nesugrįžtamai klajojantis. Vidiniame žmoguje reikia įsigyti naują širdį, 
dangiškąjį protą, sieloje - dieviškąją sielą, kūne - kūną, idant žmogus taptų dvigubas. Tu 


*Plg. Mt 6,2. PPlg. 1 Kor 15,33. “Plg. Mt 13,47. Plg. 1 Kor2,3. “Ps2, 11. Plg. Mt 7, 14. 
šPlg. > Kor 1,22. Apd9,31. PPlg. Rom 7, 22. 

įtikėjai, tave savo ruožtu palaikė pasitikėjimo vertu; tu pamilai, tu savo ruožtu esi mylimas; 
tu pažinai (Dievą), ir pats savo ruožtu esi pažintas; kadangi žmogus priedo gauna tam tikrą 
dalyką, kuris nepriklauso jo prigimčiai - dangiškąjį gėrį, ir tampa dvigubas. 


47 


XI APIE BLOGAS MINTIS, KAIP JOS VEIKIA ŠIRDYJE 


AŽAI yra norinčiųjų sverti perlus ir tikrinti brangakmenius: mat daugelis turi perlą, bet 
M kadangi jie neturi gebėjimo skirti, todėl nežino, kokį turi lobį. O tie, kurie turi gebėji- 
mą skirti ar nuovokumą, žino, kaip patikrinti gryną pinigą ir padirbtą. 

Ir yra kiti, kuriuose buvoja pasislėpusi malonė, ir gėris krypsta į juos; jie daro gera, bet 
nenutuokia, kas juos stimuliuoja, nes jie tai turi jiems nesuprantamu būdu ir neregimai. O 
protingieji ne vien tik maldoje turi pasakyti: „Mes meldžiamės“, o kai pakyla (iš maldos) - 
pasilikti dykais, bet privalo visuomet turėti tokį rūpestį ir visuomet melstis", kadangi drau- 
ge buvojantis blogis, dūmai ir giminaitė nuodėmė visuomet trykšta kaip šaltinio versmė, ir 
mintys niekuomet nenurimsta sieloje; beje, mintys yra ne vien tik tuomet kai meldiesi, bet 
ir tada, kai esi kažkuo užsiėmęs ir kai guliesi - jos visuomet trykšta. Taip ir tu turi valią, kad 
joms visuomet atkirstum žodžiu. Pamatai pasaulio turtuolį, tuojau tau peršama mintis, kad 
jis yra garbingas, ir tu tuojau pat atkirsk žodžiu: „Visa tai sunyksta, man rūpi tas turtas, kuris 
nepraeina“. Tau parodo dailią moterį, perša geismą, tuojau pat sakyk: „Tai netyrumas! Štai, 
pilni kapai mirusiųjų kaulų“. Matai garbe šbindinčius dalykus gyvenime, pastatus, miestus, 
— tu nuolatos statyk savo sielą dvasiškai ir nuolatos duok atkirtį drauge buvojančiai nuodė- 
mei, kadangi tam turi valią, ir visuomet melskis Dievui. O kai meldiesi, ką sakai? Prašau tave, 
prašau tave, Viešpatie. Kartok tuos pačius žodžius kai vaikštinėji, kai valgai ir geri“, ir niekuo- 
met nepaliauk; nes jeigu gėris kada ir ateina pas žmogų, malda niekuomet nepaliauja, bet 
visuomet pati Dvasia meldžiasi jame. Visgi ši pakopa priklauso didiems ir tobuliems; kai jie 
vaikštinėja ar su kuo susitinka, net ir tada meldžiasi Viešpačiui. Taigi, jei kas nors sako: „Kai 
atsiklaupiu, meldžiuosi, ir galiu duoti atkirtį nuodėmei, o kuomet darbuojuosi ar darau ką 
kita, - tuomet negaliu duoti atkirčio“. Široks žmogus yra neišprusėlis ir neturi įžvalgos. Mat 
nuodėmė visados veda kovą, ir intelekto galioje yra visuomet atsišbirti ir priešintis kartu bu- 
vojančiai blogybei, nesvarbu, ar žmogus vaikštinėja, ar keliauja, ar dar ką nors veikia. Kokiu 
dalyku žmogaus intelektas yra susietas, šitai ir bus jo dievas; jeigu tu susietas geismu, arba 
rajumu, arba gobšumu — tai, kas tave susaistė, ir bus tavo dievas, juk nugalėtasis tampa nu- 


*Plg. 1 Kor 10, 31. 


1. Palyginti su Dykumos Tėvų žodžiais: į klausimą: Kokio saiko reikia laikytis maldoje?, senolis atsako: „Saikas 
nėra nurodytas, kadangi paliepimas: Visados nepaliaujamai melskitės (Žr. Rom 12, 12; Kol 4, 2; 1 Tes 5, 17), 
savyje neįtraukia saiko. Išties, vienuolis, kuris meldžiasi tik tuomet, kai stovi maldoje, visai nesimeldžia“, N 104 
arba APOPHTHEGMATA PATRUM, Col. Sysž. XXI, 23. 

galėjusiojo vergu“. O jeigu, atsižadėjęs pasaulio, tu per plyšį vėl įeisi į jį ir, išsigynęs kūniškų 
santykių, neskubėsi susijungti su dangiškuoju Jaunikiu bei Šventąja Dvasia, - kokia tau nauda 
iš to, kad išėjai iš pasaulio? Jei, palikęs savo turtus, nuosavybę ir daiktus, vietoje regimojo tur- 
to neįsigijai kitokio turto, vietoje pasitenkinimo — dangiškojo pasitenkinimo, vietoje vaiko 
— pats netapai Dievo vaiku, kokia nauda iš tavo atsižadėjimo? Tu patapai išsikvėpusia drus- 
ka?: nei tu turi pasaulio daiktų, kadangi juos palikai, nei įsigijai dangiškuosius ir dvasinius, 
galop, visai nieko nelaimėjai. 

Kaip akies lėlytė, nors ir būdama mažytė, gali matyti daugelį dalykų: dangų, žemę, saulę; 
o kai kokia nors maža kliūtis užkris ant lėlytės ir ją pridengs, tuomet akis apanka ir tūno 
tamsybėse, lygiai taip jei šiek tiek dūmų ar ūkanas skleidžianti galia aptemdys intelektą, šis 
apanka ir nieko nebemato; o jeigu vėl nušvis, tuomet matys dvasinius ir dangiškus dalykus. 

Kaip įdirbama žemė tampa vedanti vaisius, taip ir širdies dirva, įdirbama Šventosios Dva- 
sios, paliauja būti dykyne. 

Įsivaizduokim, kad aukštoje vietovėje ar ant kalno stovi miestas, kuriame viešpatautų at- 
gaiva ir didžiulė taika, jame būtų turtų ir lobių, o ten gyventų žmonės kilmingi ir rinktiniai. 
Tačiau kelias, kuriuo žmogus pasiekia tą miestą, būtų siauras, vieno žingsnio pločio, vienos 
žmogaus pėdos, o tuo tarpu iš dešinės pusės būtų didžiulė ugnies praraja, o iš kairės - jūros 
gelmė, tad jei žmogaus žingsnis bent kiek kryptelėtų iš siauro kelio keteros į kurią nors pu- 
sę, žmogų prarytų ugnis arba vanduo. O jeigu kas nors saugiai žengdamas praeis sunkų kelią 
ir pasieks miestą, jis atsidurs atgaivoje, gausiuose turtuose ir pilname rūpesčių neturėjime. 
Lygiai taip ir dvasinėje tikrovėje. Sunkus yra kelias, kuriuo žingsniuoja krikščioniai, kadangi 
juos supa netyrųjų dvasių ugninė praraja. O jeigu jie įstengs jas nugalėti ir pereiti blogybės 
užtvaras, tuomet įžengs į dangiškąjį miestą, ramų, pilną gausių gėrybių ir gilios taikos, kur 
teisiųjų dvasios atsiilsi drauge su Viešpačiu, kuriam garbė per amžių amžius. Amen. 


22 Pt 2, 19. 5Plg. Mrs, 13. 

XII MALONĖ IR SILPNUMAS. GĖRIO IR BLOGIO PATIRTIS 


Klausimas: Dėl kokios priežasties žmogaus atnaujinimo eigoje ankstesnioji būklė nėra pil- 
nai transtormuojama? Juk nutinka taip, kad žmogus išsireiškia nemokšiškai, tuo tarpu turė- 
damas energingą (dievišką) postūmį, ir tai pasilieka net po malonės gavimo. 

Atsakymas. Tai nutinka su (Dievo) leidimu ir dėl tikėjimo ekonomijos. Mat ir apaštalai, į 
kurį tik miestą užsukdavo, darydavo didelius stebuklus, kad net jų metami šešėliai nugindavo 
ligas“ ir prikeldavo numirėlius. Jei tad nutiktų taip, kad kas nors tame mieste numirtų, argi ap- 
aštalus lydėjusi malonė, kuri buvo prikėlusi vieną numirėlį, negalėjo prikelti visų numirėlių? 
Panašiai ir su įvairių ligų varginamais žmonėmis, kurie pas juos ateidavo: vieni jų sulaukda- 
vo pagijimo, o kitiems tuo tarpu malonė nesuteikdavo, ir apaštalai nepagydydavo. Vadinasi, 
jie nedarydavo visko, ko tik panorėdavo. Lygiai taip ir Paulius: kada teoforas buvo nuleistas 
pintinėje“ argi, pasitelkdamas galią, kuri jį lydėjo, negalėjo nugriauti sienos, arba žodžiu ištar- 
ti: /eisk praeiti? "Tačiau taip neįvyko, idant pasimatytų tikinčiųjų tiek laisvas apsisprendimas, 
tiek irjų prigimtinis silpnumas. Taigi ne visi sulaukė ko pageidavo, idant taptų akivaizdūs tie, 
kurie pasirenka blogį ir tie, kurie nori būti dori. Fariziejai Viešpačiui sakė: Nuženk nuo kry- 
žiaus“, bet jis nenužengė. Kadangi silpnumas pagal apvaizdingą planą (ekonomiją) patikrina 
tuos, kurie nori tvirtai laikytis tikėjime ir parodo, ar jie yra nepajudinami, ar po mažų pasi- 
sekimų vėliau pasipiktina, suklupę dėl silpnumo. O kodėl? Jie yra galingi tada, kada jaučiasi 
silpni“. Kadangi krikščionybė yra suk/upimo akmuo ir papiktinimo uola“. Lygiai taip ir tuos, 
kurie yra malonėje, lydi lobis bei atgaiva: vis dėlto atėjus metui ji šiek tiek pasitraukia, idant 
jie būtų išmėginami ir puolami. 

Klausimas: Kodėl tame pačiame kūne, kada veikia malonė, ir vėl savo ruožtu veikia nuo- 
dėmė? 

Atsakymas: Iš pradžių pas žmogų, kuris paragavo malonės, siela atgavo kvapą ir atsikvėpė 
dangiškoje atgaivoje, kuri yra svetima šiam pasauliui, idant siela patirtimi pažintų gėrio sal- 
dybę. Vėliau, jei protas šiek tiek nuklys, ar leisis į šnekas, ar dar ką nors padarys, siela ir vėl 
prisipildo nuodėmės, kad pajustų susbaudimą ir savo kailiu išmoktų nuodėmės kartėlio: ir 
tada ji mikliau jos vengs, ieškodama tos nenusakomos paguodos ir atgaivos. Žmogui ir vėl 
pasiseka, jis šiek tiek atgauna kvapą ir turi atokvėpio; jeigu jis ir vėl apsileidžia, tuomet nedo- 
rybė randa sau ganyklą ir karčiai prislegia žmogų, visgi su malonės sutikimu, idant žmogus 


*Plg. Apd 5, 15. Plg. 2Kor11,33. “Plg. Mt 27, 40. Plg. 2Kor12,10. “Plg. Rom 9, 32-33. 

patirtimi sužinotų malonės saldumą, atgaivą ir paguodą, ir iš kitos pusės - nuodėmės kartėlį, 
skausmą ir nusiminimą; tokiu būdu jis jos kuo atkakliau šalinsis, jei tik nori būti išganytas, ir 
visas pilnai šliesis prie malonės, visuomet save pavesdamas ir pajungdamas Viešpačiui; ir dar, 
kad žmogus už nuodėmės kartėlį, jos bjaurumą ir sukeliamą nusiminimą labiau trokštų ir uo- 
liai siektų malonės saldumo, pagalbos, atgaivos ir džiugesio; kad dėka paties dviejų skirtingų 
stovių patyrimo siela, kuri paragavo ir nuodėmės kartėlio, ir malonės saldumo, pataptų daug 
kartų labiau imlesnė ir blaivesnė, kad visiškai šalintųsi nedorybės ir visa pilnai šlietųsi prie 
Viešpaties, kol galiausiai taps su juo viena dvasia“. 

Matjei siela nepertraukiamai turėtų saldumą, atgaivą ir džiaugsmą, ji nepažintų skirtumo, 
ji nežinotų, ką įsigijo ir taptų apsileidusi; ji nenutuoktų apie gėrio neišmatuojamumą ir apie 
Viešpaties maloningumo neaprėpiamumą, ji nesuprastų, kas yra palaima. Net jeigu ji visa 
tai turėtų įsigijusi, ji nežinotų, ką turi, ji nežinotų nuodėmės neišmatuojamo kartėlio ir siau- 
bo, nesuvoktų jos piktumo. Bet nenusakoma Dievo išmintis šitaip tvarko dalykus, kad siela 
patirtimi pažintų tiek savo pačios gerumą, palygindama ir sugretindama su pikto kartėliu, 
tiek pati siela gautų naudos dvigubu būdu: savo kailiu patyrusi nuodėmės kartėlį ir apmaudą 
prieš tai paragavusi Viešpaties maloningumo. Ir ji nori visomis jėgomis vengti pikto ir būti 
visados uoli bei energinga gėriui, ir daugiau nebūti nesubrendusi kaip kūdikis ir neprityrusi, 
nežinanti kas dora, o kas ne; ne, bet ji savo patirtimi turi tobulą abiejų dalykų pažinimą, per 
veikseną ir pajutimą. Ji šitaip yra ugdoma ir, bėgdama tobulas lenktynes su dideliu uolumu 
gėriui ir jo troškimu, turi tobulai 7s/avintus pojūčius, kaip pasakyta, kad sugebėtų atskirti gera 
nuo blogo? Ji gaus ir tobulą vainiką ir, pasiekusi dvasinio amžiaus saiką“, bus paskirta tapti 
Karalystės paveldėtoja. Tokiu tad būdu klostosi reikalai: siela tik po truputėlį paragauja Ka- 
ralystės tik dėl to, kad mylėtų Dievą visu savo troškimu ir visu savo laisvu apsisprendimu, kad 
jos laisvas apsisprendimas aiškiai parodytų, į kurią pusę ji linksta ir ką gerbia; o taip pat, kad 
ji teisėtai paveldėtų Karalystę ir, iš visų jėgų kovojusi ir bėgusi, turėtų visišką pasitikėjimą 
Viešpaties akivaizdoje per nesibaigiančius amžių amžius. Amen. 


*Plg. 1 Kor6, 17. bŽyd šs14. Plg EE4 43, 

RA dvi karalystės: karalystė šviesos ir karalystė tamsos. O kokiam karaliui tu priklausai 
Y — patikrink pats save! Nes su kuo tu bičiuliaujiesi ir sudarai sutartis, su tuo ir esi bend- 
rystėje. Mat yra parašyta: Viskas iseina į gera mylintiems Dievą“. "Tu turi savo valią ir į ką 
pakreipsi savo siekį bei paklusnumą, tam tapsi nuosavybe, sūnumi ir bičiuliu. Jeigu myli ir 
simpatizuoji nedorybės įnoriams, jie tuojau pat ima tau talkininkauti ir prilimpa, mat nuo- 
dėmė yra /engvai apraizganti“ ix greitai prisistato; išties ji yra kunigaikštis, kuris džiaugiasi 
nedorais žmonių darbais. Ir, iš kitos pusės, jei myli ir simpatizuoji gėriui, ir jis savo ruožtu 
prisistato ir pagelbsti. Bet čia jis įsigyjamas per didžiulę kovą, kadangi tai Karalystė be galo 
ir krašto“. Būtent todėl tai yra reta brangenybė ir kas sunkiai pasiekiama - šlovinga, nes am- 
žina, kadangi visi nori patekti vidun ir mėgautis gerove neįdėję triūso, tačiau priešakyje dar 
laukia ilgos lenktynės bei kova, ir iš daugelio tik keletas pasiekia tikslą. Visgi nugalėtojai pri- 
ėjo prie Valdytojo ir Karaliaus, taikaus ir ramaus, kuris džiaugiasi žmonių geradaryste; tokie 
žmonės jau dabar paveldi pažado žemę ir pasiekia atgaivos uostą, įžengia į šventąjį miestą ir 
į atilsį. Išties, kaip yra regimasis dangus, kuris yra vadinamas dangaus skliautu, taip virš jo 
yra kitas dangus, šviesos pavidalo, kur angelų pulkai (nors beje ypatingai Dievas ir angelai nė- 
ra apibrėžiami materialiomis ribomis), ten yra ne rankų darbo padangtė“. Visa tai dieviška, 
nenusakoma ir šbindi, nes dvasiška ir esminga, nepriklauso šiam amžiui, bet kitam pasau- 
liui, kur nėra nei tamsos, nei nakties, nei karo, nei pragaro duobės. Bet kadangi ne visiems 
leista išorine akimi kontempliuoti tuos dangiškuosius dalykus, dėl šios priežasties buvo su- 
kurtas šis dangaus skliautas nelyginant kokia užuolaida, kad nebūtų leista kam papuolė šitai 
kontempliuoti, o tik tiems, kurių širdis žyra! ir intelektas nuskaidrintas, šventųjų bendrapi- 
liečiams ir drauge įšventintiesiems (į slėpinius). O kai bus suvyniotas šis dangaus skliautas, 
tuomet tas nematomasis priims išrinktuosius. Išties, daugelis priklausančiųjų gerajai daliai 
ir kuriuose aktyviai veikia geroji Dvasia, pamanė, kad jau pasiekė tobulumą ir po to patyrė 
piktųjų dvasių antpuolį bei sąmokslą, - kaip kareiviai, pamanę, kad jau nugalėjo priešus, nu- 
sviedė į šalį savo ginklus ir dėl nieko daugiau nesuko sau galvos, o priešai tuo tarpu, surengę 
pasalas ir netikėtai užklupę, vienus nugalabijo, o kitus surišę paėmė į nelaisvę. Šitaip pasielgė 
ir pakirdusi nuodėmė: vienus ji surišo savo prarajoje bei blogybės saituose, o kitus įkalino 


2Rom 8, 28. Plg. Žyd mio Bl Lk 1543 4Plg. Žyd 4,3. Ela Žyd 9, II. "Plg. Mr 5, 8. 

gėdingose aistrose* . Taigi visi žmonės, teisuoliai ar nusidėjėliai, negali išsivaduoti iš blogybių 
ir ištrūkti iš velnio galingos įtakos kitaip, jei ne per Dvasios įSatymą?, t. y. per Jėzų Kristų. 
Išties Paulius, aprašydamas žmogaus nupuolimą, sako: Vargšas as žmogus! Kas mane išvaduos 
iš mirties? Bet ačiū Dievui - per mūsų Viešpatį Jėzų Kristų“ Kadangi gyvybę teikiantis Dvasios 
įstatymas išvadavo mane iš mirtiesd. 

Kaip trykštantis šaltinis nė kiek nesenka, nesvarbu, koks skaičius iš jo gertų, taip ir tie, ku- 
rie viduje, intelekte, turi Dvasios intakus bei lobius, kaip gausiai jie bekalbėtų, klausytojams 
jie pasitarnauja tikėjimu, o patys išlieka tokie kokie ir buvo anksčiau". Išties dvasingiesiems 
jau nuo dabar Dvasia stato rūmus, poilsio menes ir nepaprastai didelius namus; jiems taipogi 
yra ruošiami įvairūs bei garbingi drabužiai, ir kai jie iškeliauja iš šio pasaulio pas Kristų, savieji 
juos priima su dideliu džiaugsmu: teisiųjų dvasios ir visa dangiškoji Karalystė. Išties Viešpats 
jiems sako: Gerai, šaunusis ir ištikimasis tarne! Kadangi buvai ištikimas mažuose dalykuose, aš 
tau pavesiu didelius. Eiks į savo šeimininko džiaugsmą“. Mat daugelis iš brolių, gavę malonę 
ir jai atliepdami, kiekvieną dieną auga, daro pažangą ir pasiekia aukštas pakopas, o kiti tuo 
tarpu, kai gauna Dievo dovaną, nors malonė ir sugyvena su jais, nukrypsta į pasileidimus ir 
gausias nedorybes. 

Klausimas: O kada įpuolama į nuodėmes, ar malonė pasilieka, ar tuojau pat pasitraukia? 

Atsakymas: Pasitaiko, kad net žmogui prasikaltus, dėl (Dievo) bičiulystės žmogui, kolei 
siela yra kūne, malonė pasilieka, o kada siela apleidžia kūną, tuomet ir malonė pasitraukia, 
o siela patraukia į jai skirtą vietą, atiduota į nagus piktosioms dvasioms. Kadangi žmoguje 
yra du įstatymai: blogybės įstatymas, kuris pagrobia į savo pusę, ir malonės įstatymas, patrau- 
kiantis į dangų. Ir kiek žmogus įžengia į išmėginimus, tiek jis stiprėja, įsigyja tvirtą pagrindą 
ir tampa nepajudinama uola. Ir toks intelektas, stovintis prie durų ir neatsukantis nugaros 
priešams, bet rodantis pasipriešinimą, kai palieka kūną, yra gerųjų angelų paimamas drauge 
su siela į Karalystės dalį ir įeina į amžinąjį gyvenimą. 

Kaip būna regimajame pasaulyje: karalius išdalins dovanas savo tarnams, ir vieni gavę jas 
iššvaistys paleistuvystėms, nesaikingumui ir apsirijimams, o tuo tarpu kiti gavę jas išsaugo 
bei priedo dar įsigyja sau brangių daiktų, - šitokie yra visapusiškai garbingi, kurie stipriai pa- 
gausina savo turtą iš jiems suteiktų dovanų. Mat tie, kurie iš tiesų paragavo to saldumo, ma- 
tydami žemiškąjį karalių, apsisiautusį purpuru, turintį garbės titulus ir lobius, visa tai laiko 
dvokiančiu dalyku, visa tai jiems atrodo pasibjaurėtina ir žema, nes jie patys įžengė į Kristaus 
karališkuosius ir dangiškuosius namus, jiems atvėrė duris dangiškieji namai, ir jie paveldėjo 
kitokį turtą, tapę dangiškosios šviesos, nesibaigiančiojo amžiaus, vaikais. Taigi, palyginę že- 
miškus dalykus su dangiškaisiais, jie konstatuoja tarp jų egzistuojančią prarają ir skirtumą. 


*Plg. Rom 1,26. PPlg. Rom 8,2. “Plg. Rom 7, 24-25. Rom 8,2. “Mt2s,21. 


1. Galima palyginti su viena istorija iš Dykumos Tėvų gyvenimo. Sketėje buvo vienas senolis, labai griežtai 
laikęs savo kūną, bet migloto proto. Jis atėjo paklausti abos Jono apie užmaršumą. Išgirdęs abos Jono žodį grįžo 
į savo celę, bet pamiršo, ką tas buvo jam sakęs. Vėl nuėjo pasiklausti, išgirdo tą patį ir sugrįžo. Bet priėjęs savo 
celę vėl viską pamiršo. Taip darė daug kartų; nueidavo, bet grįžtantį jį įveikdavo užmaršumas. Vėliau sutikęs 
senolį jis jam tarė: „Ar žinai, aba, kad aš vėl pamiršau, ką man sakei? Bet nenorėjau tavęs trukdyti ir negrįžau“. 
Aba Jonas jam paliepė: „Uždek lempą“. Tas uždegė. „Atnešk daugiau lempų ir uždek jas nuo pirmosios“. Jis taip 
ir padarė. Aba Jonas tarė senoliui: „Ar ta lempa nukentėjo, kad kitos lempos buvo nuo jos uždegtos?“ - „Ne“. 
Senolis tęsė: „Taip ir Jonas — net jei visa Sketė ateitų pas mane, niekas neatskirtų manęs nuo Kristaus meilės. 
Todėl ateik pas mane, kada tik nori, ir nedvejok“, APOPHTHEGMATA PATRUM, C0//. Alph. Jonas Kolobas 18. 

Įsivaizduok žmogų suimtą karštinės dar pačiame jo negalios siautėjime: jei tokiam žmo- 
gui pateiksi skirtingų patiekalų, ar saldumynų, ar kitokio maisto, jis tik raukosi ir bjaurisi, 
būdamas jau pilnai persisotinęs ir prisigėręs nuo karščiavimo, kurį dabar laiko nelyginant 
maistą. Lygiai taip ir dvasios žmonės: degdami dangiškosios meilės karščiu ir dieviškąja ugni- 
mi, nesvarbu, kiek jiems kas nors atneštų šio pasaulio regimųjų gėrybių: ar garbės titulus, ar 
karalystę, ar turtą, ar šlovę, - jie tik raukysis, kaip jaučia pasibjaurėjimą žmogus, praeinantis 
pro lavonus ir baisiausią smarvę. Ir, iš kitos pusės, tie žmonės, kurie yra su kaupu pilni prie- 
šingos galybės ir priklausantys šio pasaulio dvasiai, kuomet yra skelbiamas dvasinis žodis apie 
šviesą, apie Karalystę, apie kitą pasaulį ir dieviškąją galybę, - jie tarsi pajunta pasibjaurėjimą 
ir bodėjimąsi, negalėdami įsisavinti Dievo žodžio. 

Mar tie iš tikrųjų išmintingi ir drąsūs, tie kovotojai, kurių intelektas yra aukštybėse, kurie 
pyksta ant juose esančių geismų ir malonumo troškimų, kurie veikia priešingai nedorybės 
užmojui, bet paklūsta ir džiaugsmingai pritaria Dievo įsakymui“. O ką gi retorius ar filosofas? 
Iškils prieš akis geismas, ir jis paleistuvauja bei pasiduoda nesaikingumui, o piktosios dvasios 
pagrobia jo intelektą. Ir kur pasidėjo jų didžiulė išmintis? 

Klausimas: Kodėl kai nueinu melstis, mane užklumpa daugybė minčių ir išsiblaškymų? 

Atsakymas: Melskis drąsiai ir su užsidegimu, o ne vangiai ir mieguistai; būk budrios min- 
ties, tarsi dirbdamas darbą, o ne slampinėk mintimis tarsi nieko nedarydamas. Išties kaip 
žmogus, dirbantis medžiaginį darbą, yra visiškai ir pilnai pasinėręs jame savo intelektu, min- 
timis ir kūnu, lygiai taip tu turi artintis prie maldos, kaip ketindamas atlikti dvasinį darbą. 
Išties Dievas mato intelektą ir kreipia dėmesį į mintis. Uoliai stenkis visuomet sukaupti save 
darbui, Dievo ieškojimui ir troškimui, ten išsitiesk, mąstyk ir medituok, kur meldžiasi kūnas, 
ar reikia šauksmo, ar tylos, ar dar ko nors, bet tik su budria ir dėmesinga mintimi. Mat kaip 
ikonų tapytojas, kuris tapo imperatoriaus ikoną, jei visus kūno narius ikonoje atliktų puikiai, 
o akies šiek tiek neišbaigtų ar padarytų neaiškią, — tokiu atveju neatlikęs ikonos kaip dera, 
visą savo darbą paverstų niekais. Jis sugadino imperatoriaus ikoną ir dėl savo aplaidumo pel- 
nytai užsitrauktų bausmę. Taip tegul ir kiekvienas lygiai ir tiesiai iš minčių tapo dangiškojo 
karaliaus ikoną sieloje ir teišpuošia ją visomis gražiomis mintimis. Arba kaip statytojas su li- 
niuote tikrina tiesumą, kad neišeitų kreivai šleivai, arba kaip artojas, akimi ūiksuodamas vagą, 
jokiu būdu dėmesio kitur nenukreipia, bet visas paniręs užduotyje, kad padarytų vagą tiesią. 
Jei šitaip esti medžiaginėje tikrovėje, tad juo labiau siela privalo būti dėmesinga maldoje kaip 
autentiškame darbe ir su didžiausiu budrumu tiesiai vesti suvokimus ir mintis pas Dievą, vi- 
suomet / ge72. Išties tokiu būdu žmogus, įdėtomis pastangomis sėkmingai pasiekęs intelekto 
tiesumą, galės pelnytai sulaukti pagyrimo ir laimėti dvasinių dovanų. Šitaip galima jo vargus 
apvainikuoti atgaiva, jei žmogus diena iš dienos darys pažangą ir darysis gražesnis, tapęs iš- 
ganymo priežastimi daugeliui; tuomet, priimtas kaip Dievo bičiulis ir jam malonus, jis bus 
paskirtas dangaus Karalystės paveldėtoju Kristuje Jėzuje, mūsų Viešpatyje, kuriam garbė per 
amžius. Amen. 


“Rom 7, 22. 

Klausimas: Kodėl neturintieji savyje Šventosios Dvasios negali pasakyti tinkamo ir gyve- 
nimą teikiančio žodžio? 

Atsakymas: Kaip gimstantis kūdikis išeina iš savo motinos įsčių turėdamas sveikus kūno 
narius ir neturėdamas kūne sužeidimo, lygiai taip užgimusieji iš Dvasios malonės: nors dėl 
turimo kūno ir yra matomi šiame pasaulyje, tačiau savo dvasia jie pilnai mėgaujasi atgaiva 
aname pasaulyje, iš kur jie ir yra užgimę. Tiktai jie gali pasakyti broliams tobulą žodį, nes 
savyje turi pilnai sveikus dvasinius narius. O kas nėra gimęs iš ano pasaulio, tas negali pasakyti 
dvasinio žodžio, kadangi neturi gyvosios Dvasios, kuri įkvėptų jam dangiškus dalykus. 

Ir kaip gimęs iš motinos įsčių kūdikis, kuris būtų apsigimęs, ar raišas, ar aklas nuo gimi- 
mo, pasauliui yra tarsi pabaisa ir lemtingas ženklas, lygiai tokie yra išminčiai, kurie nori būti 
Raštų aiškintojais, neturėdami dangiškosios Dvasios, mat dar nesusilieję su Dievybe jie yra 
išsigimėliai, neturintys sveikų narių, bet skleidžiantys peiktiną ir pagedusį žodį. 

Lyg turėtum monetą, kurios viena pusė atrodytų turinti antspaudą, o kita pusė subraižyta, 
neverta ir netinkanti prekybos mainams — tokie yra ir tie, kurie pažeisti nuodėmės; iš savo 
proto ar išminties jie nori kalbėti apie dalykus iš dangaus, iš kur patys nėra užgimę. 

Išties pristatyk man asmenį, kuris būtų išminčius, mergelė ir nepriekaištingas išoriniuose 
dalykuose, pasninkaujantį, budintį, atsižadėjusį pasaulio ir tapusį jam svetimu, besimeldžian- 
tį. Ir tuomet aš su juo pasikalbėsiu. Tu esi mergelė? Aš labiau už tave. Esi neturtėlis? Aš dar 
didesnis. Pasninkauji? Aš labiau nei tu. Taigi visuose šiuose dalykuose aš tave lenkiu. Noriu 
tik pasakyti, kad žmogus neturi nurimti ties šitomis regimomis praktikomis, intelektas ne- 
turi pamesti bet kokį rūpestį ir ilsėtis šiuose dalykuose, tarsi jau būtų tobulas, bet reikia, kad 
intelektas siektų dangiškosios galybės, kuri susilietų su intelektu, ir būtina kiekvienu metu 
tikėtis dangiškosios dovanos, t. y. kad tavo prigimtis būtų sumaišyta su dvasiniais vaisiais, 
idant visa, ką bedarytum, darytum tyrai. 

Kaip karalius, turintis visus kūno narius sveikus, tačiau nevilkėtų purpurinių drabužių, nė- 
ra iškilmingai pagerbiamas kaip karalius, - taip ir tu, veltui turi prigimties narius sveikus, jei 
nebūsi apsivilkęs Dvasios purpuru, nebūsi vainikuotas ir negalėsi atsisėsti karališkame soste, 
taigi anuos dalykus turi veltui. 

Bet atsakyk man: Jei būdamas trisdešimties ar keturiasdešimties aš negausiu Dievo galybės 
ir tektų man iškeliauti iš gyvenimo, kas tada? Ir aš savo ruožu į tai tau atsakau: Dievas tavęs 

neteisia kaip piktžodžiautojo, sulig tavo parodytu gausesniu užsidegimu gėriui. Dievas tau 
pasakys: Kadangi tu nusekei paskui mane, liejai ašaras, dieną naktį ieškojai, ir nors anksčiau 
gyvenai be rūpesčių regimų praktikų apsuptyje ir puikavaisi jomis, o dabar su dar didesniu 
uolumu ieškai tiesos sekdamas Raštais, kad į save priimtum dieviškąją galybę, aš tavęs neteisiu 
už tai kaip piktžodžiautojo. Jokiais būdais! Atvirkščiai, tave priimtu kaip tapusį gražesnį, nei 
buvai anksčiau. Ir tu pats save patikrink ir įvertink, kad dabartinė tavo gyvensena ir darbuotė 
yra prakilnesnė. O aš savo ruožtu sakau tau iš Raštų: Kas ieško, randa, kas prašo, gauna ir 
beldžiančiam atidaroma“. 

Visgi tu sakai: Parodyk man, kaip dieviškoji galybė buvoja drauge su kai kuriais šiame 
amžiuje. Aš tau atsakau: bet kaip tave įtikinti, kad dieviškoji galybė lydi ištikimuosius — re- 
miantis Senuoju ar Naujuoju Testamentu? Eikime iš pradžių prie šešd/io?. Kas suteikė jėgų 
Abraomui, kuris jau buvo senis ir kurio kūnas jau 50 apmžręs“, vėl atjaunėti ir pagimdyti 
sūnų? Tačiau tu sakai: Dievas priėmė jo aukas, tačiau su juo pačiu nebuvo. O koks gi draugas, 
norėdamas susitikti su savo draugu, iš pradžių pasuka į jo valdas, į laukus ar vynuogyną, ir tik 
tuomet išvysta draugą ir jį pabučiuoja? Nejaugi tad Dievas bus priėmęs Abraomo aukas - tai 
kas buvo jo nuosavybė — o tuo tarpu pas jį patį nebuvojo nei gyveno jame? O kai Abraomas 
patraukė į karą, - kas buvo nugalėtojas? Ar vien jo prigimtis, ar Dievas, gyvenantis jame ir už- 
tikrinantis pergalę? Eikime prie Nojaus. Kas buvo tas, kuris jam padarė pavaldžius visų rūšių 
laukinius žvėris? Ar jo prigimtis, ar kažkas dangiško, kas gyveno su juo ir buvo aukščiau už 
prigimtį, būtent kas ir sutvėrė pačius gyvius ir padarė jam pavaldžius anuos laukinius žvėris? 
Nejaugi Jokūbas savo paties jėgomis galėjo nuritinti tokį didelį akmenį“, ar dieviškoji galybė, 
esanti su juo, nuritino akmens svorį? Dievas buvo su juo taip pastoviai, kad net ir nuo mie- 
gančio nesitraukdavo. Išties Dievas jam atvėrė dangaus duris, parodė pačius dangiškuosius 
namus, apsireikšdamas jam kopėčių“ provaizdžiu. O vėliau galynėjosi! su juo kaip žmogus su 
žmogumi. 


2 Lk 11, 10. 5Plg. Kol2,17. “Rom 4,19; Pr 17,17. 1Pr29,2.8.10. “Pr28,12. | Pr 32,25-26. 

RISTAUS verti krikščioniai mokosi ir kalba ne iš raidės, bet viską išmoksta iš Dievo Dva- 
K sios, 72 mokytais literatūriniais žmogiškosios išminties žodžiais, - kaip pasakė Apaštalas, 
— bet tais, kurių išmokė Šventoji Dvasia“. Išties jų Sandora, Įstatymas ir knyga yra Dvasia, 
kaip Dvasia byloja pranašo lūpomis: Ir bus paskutinėmis dienomis, kad aš sudarysiu naują 
Sandorą su Jokūbo namais, me tokią, kokią buvau sudaręs su jų tėvais, bet štai Sandora, kurią 
sudavysiu su Izraelio namais: aš įdiegsiu savo įstatymus į jų protą ir juos užrasysiu jiems į šir- 
dį?, ir t. t. Kaip kitados ankstesnių kartų žmonės kūno akimis skaitė Senajame Testamente 
kūniškas raides, taip krikščioniai vidinėmis sielos akimis skaito ir mokosi iš Dvasios Testa- 
mento; jie kalba su vidiniu nauju liežuviu ir klausosi vidinėmis ausimis. Išties Viešpats šitaip 
išsirinko apaštalus —- žmones neišprususius ir beraščius“, ir juos pripildė Šventosios Dvasios; 
Dvasios pamokyti išminties, jie kalbėjo ir mokė išmintinguosius ir Rašto aiškintojus: Ir net 

jei šitie tylės, - sakė jis, - akmenys šauks!“ Viešpats iš anksto šitai paskelbė apie apaštalus, arba 
apie visas sielas išlaisvintųjų nuo sunkiausio nuodėmės akmens, kuris riogso jas užgulęs: kai 
jis pašalinamas, tuomet sielos šaukia ir šlovina Dievą. 

Ir kaip anuomet akmenys ir uolos, regėdamos Viešpatį, skilinėjo, ir atsivėrė kapų rūsiai“, 
taip ir tuomet, kai Viešpats Jėzus Kristus nušviečia ir parodo savo gerąjį veidą! sieloje, sun- 
kusis nuodėmės akmuo suskyla ir užleidžia vietą Valdovui, idant įėjęs vidun pats joje apsigy- 
ventų. Taigi kuomet sielos it akmenys išvysta taip trokštamą Kristaus veidą, jos ima šaukti. 
Tarkime, stovi kalnas, neturintis viduje jokių ertmių, bet būtų vientisas akmuo; ateina koks 
žmogus, meistras, išmanantis tašyti akmenis, ir įrengia tenai kuo puošniausias buveines. Taip 
pačiai ir Kristus, tikrasis ir šaunusis meistras, ateina pas jį mylinčias sielas, jas tašo, iš jų pašali- 
na nuodėmės dvasią, įsirengia sau rūmus, įsikuria jose sau buveinę. Taigi sielos kaip ir akmuo 
šaukia, kai Viešpats parodo savąjį veidą?. 

O kas liečia apaštalus: jie šaukė, norėjo to ar nenorėjo; kaip fleita, papūtus į ją orui, praby- 
la taip, kaip nori į ją pučiantis, lygiai taip ir apaštalai bei į juos panašūs, gimę iš aukštybių" 
ir gavę Dvasią Guodėją: kaip pati Dvasia panorėjo, taip juose ir kalbėjo. Išties Viešpats, aiš- 
kindamas Nikodemui apie gimusįjį iš aukštybių, kalbėjo: Vėjas (Dvasia) pučia, kur nori; jo 
ošimą girdi, bet nežinai, iš kur ateina ir kurlink nueina'. Kaip niekas nežino, kur yra vėjo 
namai, iš kur jis ateina, kur kaupiasi ir kurlink nueina, kaip niekas negali jo suvaldyti, nei 


“r Kor 2, 13. Der 38, 31-33 (LXX). “Plg. Apd 4, 13. Lk 19, 40. “Plg. Mt 27, s1.52. 
"Plg. Ps 66,2. 8Plg. Ps 66,2. PPlg. Jn 3,3.7. | iJn3,8. Plg. Koh 8, 8. 

pamatuoti, nei sučiupti, lygiai kaip ir su upių tėkmėmis - niekas negali užkirsti joms kelio 
ar jas sučiupti — lygiai taip pat nutinka ir su siela: niekas negali suturėti minčių, arba dar 
— suvaldyti proto tėkmių, arba užkirsti kelią, ar žinoti protavimo minčių šaltinį, iš kur jis 
trykšta nei sulaikyti kurlink nuteka. Išties, kur tik sielos nėra? Čia randasi kūne, o tuo tarpu 
kitur protu, o mintimis — tolimuose kraštuose. Jeigu, anot Viešpaties, šiapusiniai žemiškieji 
dalykai, esantys mums po ranka, yra tokios prigimties ir taip neaprėpiami, tad juo labiau tas, 
kuris gimė is aukštybių ir gavo dangiškąją Viešpaties Dvasią, kuris savo vidiniu žmogumi su ja 
susiliejo, — argi jo siela nėra juo labiau neaprėpiama? Išties, kur ji užsinori, žiūrėk, ten ir yra; 
mat jai esant šiapus, atėjo dangiškoji ir dieviškoji Dvasia ir ją nulydėjo į dangiškąsias sritis ir 
pamokė: ir šitokia siela yra visiškai neaprėpiama (nesugaunama). 
Garbė Viešpaties didybei per amžių amžius. Amen. 

IEŠPATIES ištartus Evangelijoje žodžius: Koks ankštas ir siauras yra kelias, kuris veda į gy- 
V venimą, ir tik nedaugelis juo praeina“, pirmiausia reikia suprasti turint omenyje dorybės 
viršūnę dėl jos varginančio pobūdžio ir dėl to, kad žmogus ją įsigyja tik per vargą ir kovas. 
Tačiau, kita vertus, kai jis sako, jog kelias yra ankštas nenorintiems juo eiti, — tai reiškia, kad 
jis yra ankštas to kelio priešams, kurie negali juo žingsniuoti, kaip parašyta: Jis atrodo labai 
sunkus nedrausmingam, — kvailys nuo jo traukiasi“. Mat reikia daug suvokimo, įžvalgumo, 
kantrybės ir tikėjimo, kad žmogus galėtų tvirtai ir saugiai pasiekti palaimintąjį ir dieviškąjį 
teisumo kelią“. 

Tarkime, štai stovi labai aukštas kalnas su stačiais šlaitais: jis turi labai siaurą takelį, maž- 
daug vieno žingsnio" pločio; šiuo taku negali vaikščioti ir praeiti keturkojai gyvūnai ir kiti, 
nebent išskyrus tik paukščius, kuriuos palengvina jų turimi sparnai. Taip ir Evangelijos di- 
dingiausieji įsakymai ir Dievo kelias yra ankštas ir siauras šio pasaulio žmonėms, kurie neturi 
dalies Dievo Dvasioje, ir nėra įmanoma, kad kas nors iš jų praeitų - kitaip tariant, kad jie bū- 
tų rasti paklusnūs ir nepriekaištingi visuose evangeliniuose paliepimuose, jeigu jie prieš tai 
neįsigys Šventosios Dvasios šbarnų. Ir tuomet, Šventosios Dvasios padaryti lengvesni, jie ga- 
lės lengvai praeiti evangeliniu teisumo keliu, idant būtų palaikyti vertais įžengti į gyvenimą“, 
kaip Viešpats yra pasakęs: Mano jungas švelnus, manoji nasta lengva“; ir tuomet jie patirs, jog 
Jėzaus įsakymai nėra sunkūs“, kada, gavę Šventosios Dvasios sparnus, jie su visišku lengyumu 
ir pakilia nuotaika praeis tą kelią, kuris kitiems žmonėms atrodo siauras. Išties, be šventųjų 
Dvasios šbarnų žmogui nėra įmanoma praeiti minėto kelio — kitaip tariant, įvykdyti visus 
Viešpaties įsakymus tyrai, tobulai ir be priekaištų, — ir šitaip būti palaikytu vertu įžengti pro 
dangaus Karalystės vartus. 

Dvasios malonė daugybe įvairių būdų suteikia jai visame kame paklūstančioms sieloms 
pasiekti tobulo tyrumo saiką, įvertinant jų pažangą, augimą ir laiko trukmę. 

Kai kurie paukščiai, bijodamiesi žvėrių, slampinėjančių ant žemės paviršiaus, sau lizdus 
susisuka nuošalesnėje ir aukštesnėje vietoje, ant stogo, ar kokio nors aukšto medžio viršū- 
nėje. Paukštė motina, skraidydama šen bei ten, neša paukščiukams švelnų maistą, kurį jie 
galėtų priimti, kadangi jie tebėra dar visai mažyčiai; vėliau, metui atėjus, jiems neša tvirtes- 


2Mt 7, 14. bPlg. Sir6,+0 "Plg. 2 Pt 2,21, Plg. Mr 18,8. “Mt 11,30. "Plg. I Jn s, 3. 


1. Maždaug dvi su puse pėdos. 

nio maisto, atitinkamai paukščiukų amžiaus brandą; ir tuo pat metu, paukščiukų sparnams 
formuojantis ir didėjant, ji juos moko po truputėlį mankštintis skrydžiui ore ir iš pradžių tre- 
niruotis aplink lizdą, po to aplink medžio šakas, nuo šakos ant šakos, vėliau šiek tiek tolėliau, 
kol pagaliau jie suaugs ir jų sparnai sutvirtės. Ir nuo tada jie nuskrenda nuo kalvos ligi kalvos, 
nuo kalno lig kalno lengvai, be vargo ir atsipūtę. Taip yra ir su Dievo vaikais, kuriuos pag- 
imdo Šventoji Dvasia savo galybe. Pirmiausiai, pačioje pradžioje, ji maitina širdis dvasiniu 
pienu, pilnu dangiškosios saldybės ir troškimo. Maštinau jus pienu, - sako Apaštalas, - 0 me 
kietu maistu“; ir Petras taip pačiai kalba: Lyg naujagimiai trokskite dvasinio, neatmiešto pie- 
m0P. Vėliau, atitinkamai atnaujinamos sielos pažangą ir augimą, Dvasia jai duoda tvirtesnio 
Dvasios maisto; ir tuo pat metu malonės šbarnai — t. y. Dvasios galybė — auga sieloje, kai ši 
daro pažangą geruose darbuose. Po to dieviškoji malonė, geroji dangiškoji motina, moko pro- 
tą skraidyti: iš pradžių aplink širdies ar minčių lizdą, - t. y. melstis be išsiblaškymų, Dievui 
priimtinu būdu, su Dvasios galybe. 

Vėliau, kuo stipresnio siela gauna dievybės Dvasios maisto, tuo labiau ji yra pajėgi nuskristi 
toliau ir aukščiau, Dvasios vedama ir prilaikoma. Kai galiausiai ji pilnai subręsta ir pasiekia 
dvasinio amžiaus saiką“, tuomet intelektas lengvai nuskrieja nuo kalvos ligi kalvos, nuo kalno 
ligi kalno - t. y. nuo šio pasaulio lig pasaulio iš aukštybių, nuo šio amžiaus lig palaiminto, ne- 
gendančio ir begalinio amžiaus - visiškai be jokio susirūpinimo, didžioje atgaivoje; intelektą 
neša ir lydi Dvasios šbarnai į dangiškųjų slėpinių vizijas ir apreiškimus bei į nenusakomas dva- 
sines kontempliacijas, kurių negali išreikšti kūno liežuvis. 

Galop Dievo vaikai atsiduria anapus nedorybės ir viršesni už ją; Dvasios sustiprinti ir tu- 
rėdami savo gyvenseną danguje, jie daugiau nesibijo netyrųjų dvasių žvėriškumo. Kaip pil- 
nai subrendę paukščiukai, kurių sparnai jau galutinai išsivystė, daugiau nesibaimina laukinių 
žvėrių ar žmonių kėslų, kadangi jie daugiausia laiko praleidžia skraidžiodami ore, ir kaip nė 
vienas iš žmonių nežino paukščių kalbos, lygiai taip ir Dvasios kalbos su galybe nežino nė 
vienas žmogus, kuris yra pripildytas šio pasaulio dvasios; vien tiktai Dvasios malonės vaikai 
žino savo motinos kalbą, anot Apaštalo žodžių: Dvasiniais žodžiais mes aiskiname dvasinės 
tiesas. Deja, juslinis žmogus nepriima to, kas ateina iš Dievo Dvasios. Jis tai laiko kvailystė“. 
Kaip kregždės ar kitų paukščių kalbėsena žmonėms yra nesuprantama, lygiai taip ir dvasi- 
nių žmonių žodžiai yra nesuprantami kūniškiesiems. Panašiai savo ruožtu ir dvasingiesiems 
- kūniškųjų žodžiai, t. y. šio pasaulio išmintis, yra kvailystė: nors jie juos žino, tačiau nusisuka 
kaip nuo niekniekių ir tuščių pasaulio paistalų. 

Visa tai aš dėsčiau pasitelkdamas regimuosius dalykus: paukščius, gyvūnus ir visą regimąją 
aplinką: išties kitaip nėra įmanoma išreikšti ir paaiškinti dvasinius dalykus; kaip ir Viešpats 
daugiausia kalbėjo palyginimais, pavyzdžius paimdamas iš regimojo pasaulio, palygindamas 
Karalystę su garstyčios grūdeliu, raugu ir lobiu“. Mat jis sakė: Aš ažversiu savo burną paly- 
ginimais, išbasakosiu nuo pasaulio sukūrimo paslėptus dalykus“. "Tikrai, dvasiniai dalykai yra 
neišreiškiami, jų negalima nusakyti žmogiškais žodžiais, nebent pati Dvasia patyrimu ir veiks- 
mingumu pamokys vertą ir ištikimą sielą. Mat nėra įmanoma kaip reikia nusakyti, kas išties 
yra dvasinis atgimimas, augimas ir tobulumas, ar net tikėti, kad tokius dalykus atlieka Die- 
vas žmonėms, pasirinkusiems jam mielą gyvenimo būdą. Taigi dvasinių žmonių pokalbis šio 
pasaulio žmonėms nesuprantamas. 


*Kor3,2. Pi Pt2,2. “Plg. Ef 4, 13. 4: Kor2, 13-14. “Plg. Mt 13, 315. "Mt 13,35. Ps 77, 2. 

Kaip ir jūros žuvys žino viską, kas joje yra, takelius ir jos gylį, ir nėra įmanoma nei žmo- 
gui, nei laukiniam žvėriui, nei jokiam kitam gyvūnui pažinti, kas joje randasi ar tiesiog joje 
užsibūti, nes kitaip prigers ir gaus galą, lygiai taip nėra įmanoma tam, kuris negimė iš Šven- 
tosios Dvasios, iš anapusinio pasaulio, pažinti tas anapusines realybes tokias, kokios jos yra, 
žinoti Dievo gelmes“ ir nutuokti apie Karalystės Dvasios takus; vien tik tie, kurie elgiasi pagal 
pačią Dvasią, iš jos gyvena, turi joje dalį ir joje vaikščioja, anot Apaštalo žodžių: Tuo tarpu 
mūsų tėvynė danguje“. Ir dar: Niekas nežino tai kas Dievo, tik Dievo Dvasia“; Dievas mums 
tai apreiškė per Dvasią“. Jis ir vėl sako: Dvasia pažįsta net Dievo gelmes“. Taip nėra įmanoma 
tam, kuris turi pasaulio dvasią ir negimusiam per Šventąją Dvasią, su iš patyrimo kylančiu 
pažinimu žinoti ką nors iš Dvasios dalykų taip, kokie jie yra iš tikrųjų; net jei panorėtų pa- 
mėginti, tokie žmonės tik be reikalo pučiasi nuo savo kūniško proto“. Mat remdamiesi šio 
pasaulio išmintimi ir įsivaizduodami, kad savuoju suvokimu gali apčiuopti dvasinius dalykus 
be Dvasios aplankymo ir apreiškimo, jie pakliūva į didelius keblumus ir pražūva, neturėda- 
mi tiesos pagrindo - t. y. Viešpaties, kurio dėka vertieji aprėpia visą dvasinį pažinimą. Anų 
žmonių intelektas prieina kažkokį netikrumą ir įvairių prielaidų prasimanymą, kadangi jie 
tariasi aprėpsią dvasinį pažinimą savo pačių supratimu ir jėgomis; net jeigu jie atmintinai 
deklamuotų visą Šventąjį Raštą, tačiau jie nesupranta sakomų žodžių prasmės. Kaip vaikai, 
kuriuos moko mokytojas, išmoksta įgudusių retorių pasakojimus ir savo burna deklamuoja 
išminčių žodžius, tačiau visgi nežino tų žodžių prasmės ir nesupranta, nei ką skaito, nei ką 
deklamuoja, nes jie vis dar vaikiško amžiaus, lygiai taip ir tie, kurie deklamuoja Raštus ir juos 
medituoja, jeigu jie neperims juose slypinčios tikrosios prasmės iš dvasios žmonių ir jei savy- 
je pačiuose neturės gyvojo balso — t. y. pačios dieviškosios galybės, kuri įkvėpė Raštus - jie 
negaus iš to naudos, kurią turėjo gauti. Mat jie vis dar apsivilkę senu žmogumės, t. y. pasaulio 
dvasia - kas yra nuodėmės įstatymas, kuris kovoja su proto įstatymu". 

Ir kaip negimusiojo tiesiog nėra šiame pasaulyje, bet tik gimęs žmogus tokiu keliu atsidu- 
ria šiame pasaulyje, lygiai taip ir negimusiojo per Šventąją Dvasią nėra Dvasios pasaulyje ir 
jis negali į ten patekti. Taigi jeigu žmogus jau šiapus neturės naujo ir dangiškojo atgimimo 
— kuris reiškia, kad siela gimsta iš Dvasios aname pasaulyje, tenai maitinasi, auga ir pasiekia 
tobulumą Dvasioje - jis negalės patekti į aną pasaulį. Išties šitaip yra tiksliai apibrėžtas Vieš- 
paties mokymas, jam taip patiko ir jis pareiškė: Jei kas neatgims iš aukštybės, jokiu būdu nejeis 
į dangaus Karalystę. Kadangi gimęs iš Dvasios yra dvasia, kaip ir kita vertus, gimęs iš kūno yra 
kūnas. Kadangi Šventoji Dvasia panoro susilieti su siela ir ją nuvalyti nuo nuodėmės dvasios, 
kuri tūno jos nariuose“, ir tapti su ja vie24 dvasia, idant galėtų ją sau pristatyti kaip tyrą ir 
nepeiktiną sužadėtinę!. Garbė tam, kuris taip pamilo sielą, sutvertą pagal jo paveikslą, kuris 
ją atpirko iš tamsybės karalystės ir ją perkėlė į šviesos ir gyvenimo Karalystę". 

Tad ir mes melskime Dievą ir jo prašykime, kad mus atgimdytų iš Šventosios Dvasios, 
išvaduotų iš pasaulio dvasios ir jau nuo dabar įvesdintų į Šventosios Dvasios dieviškąjį pasaulį. 
Kad, neduok Dieve, mirtis - kuri yra pasaulio dvasia", kūniška mąsžysena" - mūsų nelaikytų 
sugniaužusi savo valdžioje ir mes nebūtume atiduoti amžinajam pragarui; tuomet mes jau 
bergždžiai darytume atgailą, kadangi, savo laiku turėdami progą, mes neprašėme išvadavimo 


Plg. 1 Kor2, 10. PFil 3,20. “1 Kor2,11. 41 Kor2, 10. “1 Kor2,10. | Plg. Kol 2, 18. 
sPlg. Kol5,9. PPlg. Rom7,23.  iJn3,3.5.  IJn3,6. Plg. Rom 7, 5.23. Plg. Efs,27. "Plg. Kol 1, 13. 
"Plg. 1 Kor 2,12. "Plg. Rom 8, 6. 

ir Dievo gailestingumo. O tuo tarpu jis yra pasiruošęs - jei tik žmogus prašys, ieškos ir bels* 
— savuosius pažadus įvykdyti kaip žmogaus bičiulis: nes ištikimas ir tiesakalbis yra tas, kuris 
pažadėjo" duoti savo malonę ir gyvenimą tiems, kurie jo su tikėjimu prašo. Tad visuomet 
priimkime Viešpatį, tikrąjį gyvybės davėją, kuris vienintelis gali atėjęs išvaduoti mūsų sielas 
iš neregimų priešų, sugėdinančių aistrų; padarykime mūsų elgesį be dėmės ir be priekaištų, 
diegdami visas dorybes. 

Nebūkime kaip piktos, nemylinčios savo vyrų, moterys, kurios, kai nusivaręs nuo kojų 
vyras sugrįžta į savo namus pailsėti, jos pačios išeina iš namų ir nueina kitur bastytis. Nes jis 
labai trokšta atsipūsti savo namuose, mūsų kūnuose ir sielose, tas šaunusis ir vienintelis vyras 
- Kristus, kuris daug vargo dėl mūsų ir ispžyko 72us savuoju krauju“; jis nuolatos beldžia į mūsų 
širdžių duris, kad mes atidarytume, ir jis įeitų ir atsiilsėtų mūsų sielose, mumyse pasidarytų 
sau buveinę, idant mes išvengtume priekaištų. 

Evangelijoje Viešpats bara šeimininką, kuris nenuplovė ir aliejais nepatepė jo kojų bei ne- 
suteikė jam malonaus atokvėpio“; Viešpats kitoje vietoje sako: Š/2i aš Zoviu prie durų ir bel- 
džiu: jei kas atvers duris, aš pas jį užeisiu ir vakarieniausiu su juo, 0 jis su manimi“. Yaigi mes 
nutoliname save nuo Viešpaties jo tikrai neieškodami. Mat jis pats visados artinasi prie mūsų 
sielų, beldžia ir siekia patekti vidun ir mumyse atsikvėpti. Būtent todėl jis ir pakėlė didžiu- 
lius kentėjimus, atiduodamas savo kūną mirčiai“ ir išpirkęs mus iš tamsybės vergijos, idant, 
įžengęs vidun į kiekvieną sielą, įsikurtų joje sau buveinę ir atsikvėptų, šitiek daug jos labui 
triūsęs. Tokia buvo jojo palankumo valia: kad mums vis dar tebebūnant šiame pasaulyje, jis 
mumyse apsigyventų ir vaikštinėtųs, sulig jo duotu pažadu. Išties, stovintiems kairėje pusėje 
teismo dieną, kuriuos Viešpats drauge su velniu pasiųs į pragarą, jis sako: Buvau keleivis, ir 
manęs nepriglaudėte, nuogas - neaprengėte, ligonis — ir jūs manęs neaplankėte, buvau išalkęs, 
ir jūs manęs nepavalgydinote, buvau ištroškęs, ir manęs nepagirdėte, buvau kalinys ir jūs me- 
atėjote pas mane". Šiuos žodžius pirmiausia reikia suprasti apie akimi regimas geradarystes, 
padarytas jam, mat Viešpats sau priskiria patarnavimą, kurį gavo jo tarnai. Tačiau tikresne ir 
gilesne prasme reikia suprasti turint omeny kiekvieno vidinį žmogų: kadangi tikrasis Vieš- 
paties maistas ir gėrimas, jo drabužis, pastogė ir atgaiva — tai mūsų sielos. Jis nori, kad siela 
priimtų pas save Viešpatį, įeitų į bendrystę su jo Dvasia ir taptų su juo viena dvasiai, idant 
įvyktų širdies atnaujinimas ir perkeitimas, aistrų sunaikinimas ir užgesinimas, ir kad, kita 
vertus, mumyse pasimatytų Šventosios Dvasios veikimas ir dorybių darbai. Tokie tad yra tik- 
rieji Viešpaties maistas ir gėrimas. Taigi Viešpats alksta ir trokšta mūsų sielų, jis mumyse yra 
tarsi keleivis ir ligonis, vis dar nesuradęs atgaivos ir neturintis buveinės mūsų sielose. Tad 
jis nuolatos beldžia, norėdamas pas mus užeiti ir atsikvėpti, ir iš anksto mumis visokeriopai 
pasirūpina, vesdamas į šį tikslą. 

"Tad priimkime jį su dideliu tikėjimu ir meile, įvesdinkime jį į mūsų vidų, parodykime jam 
svetingumą, pamaitinkime ir pagirdykime, aprenkime jį, jam atiduodami pačius, jam visiškai 
atsidavusius, mūsų laisvos valios pasirinkimus ir sekdami jo Dvasios valia. O veikiau patys 
maitinkimės ir gerkime jo Dvasią, apsivilkime pačiu Viešpačiu, nes tai jis yra mūsų maistas 
ir gėrimas, mūsų drabužis ir lobis, mūsų paveldas ir nuosavybė, mūsų atgaiva ir namai — žo- 
džiu: jis pats yra mūsų amžinasis gyvenimas, ir kiekviena siela, kuri jo nepriėmė pas save vidun 


2Plg. Mt 7,7. Plg. Žyd10,23.  “Žydo, 12. 4Plg. Lk 7, 44-46. “Apr3,20. | Plg. Iz $3, 12. 
šPlg. 2 Kor 6, 16. Kun 26, 12. hMt 25, 43.42.36 'Plg. 1 Kor 6, 17. 

dabar ir nesuteikė jam atgaivos dorybės vaisiais - arba veikiau, pati neatsigavo ir nepradėjo 
gyventi Dvasios gyvenimo - tokia siela neturi paveldo dalies dangaus Karalystėje drauge su 
šventaisiais ir negali įeiti į pirmagimių dangiškąjį miestą. 

Išties, jeigu Viešpats, priėjęs prie igmedžio pasistiprinti ir neradęs ant jo vaisiaus, jį pa- 
smerkė bausmei ir medis bemat nudžiūvo — Zėgu/ per amžius ant tavęs nemegs vaisiai, — 
ištarė jis, — tad juo labiau sunku net nusakyti, kokie kentėjimai ir kokia bausmė laukia sielos, 
kuri Viešpačiui pasistiprinti nepateiks savosios valios vaisių ir dorų įpročių. Išties ta bausmė 
bus amžina, anot apaštalo žodžių: Jei per angelus paskelbtas žodis turėjo galią ir kiekvienas 
nusižengimas bei neklusnumas susilaukdavo teisėtos bausmės, tai kaipgi mes pabėgsime nuo jos, 
nepaisydami tokio didžio išganymo?" "Taigi tas geras vaisius, kurio Viešpats pas mus ieško, - 
tai mūsų laisvas apsisbrendimas už gėrį ir visos mūsų valios pastangos jį mylėti visa siela; tuo- 
met jis paims mūsų sielos dorybes kaip puikų maistą ir padarys, kad mes duotume išliekančių 
ir tikrų Dvasios vaisių — dieviškų ir kupinų amžinojo gyvenimo. 

Ir kaip anuomet nebuvo figų metas“ kai Viešpats ieškojo vaisių ant medžio, taip ir dabar 
Viešpats ateina dar prieš bendrystę Dvasioje ir ieško sieloje laisvo apsisbrendimo už gėrį vai- 
siaus. Tas Evangelijos epizodas aiškiai buvo taikomas Izraeliui: nes jie, atsisakę tikėti į jį, ne- 
davė Viešpačiui deramo vaisiaus. Tačiau tai alegoriškai išreiškia, kad kiekvienoje sieloje, dar 
prieš malonės veikimą ir anksčiau nei siela mezga Dvasios vaisius, Viešpats ieško pačiai sie- 
lai priklausančio vaisiaus: tai pati jos valia, jos laisvas apsisprendimas, tikėjimas ir visa meilė, 
kuriuos ji turi jam atiduoti, o taip pat ir palinkimą geriems darbams, tiek viduje, tiek išorė- 
je, kiek tik leidžia jėgos. Būtent šito Viešpats pas mus ieško, o sykiu ir mūsų nepaliaujamo 
jo siekimo; ir kai jis pastebės tokį sielos laisvą apsisprendimą už gėrį ir nuoširdų Viešpaties 
siekimą, tuomet jis suteikia jai malonės, atėjęs pas mus ir apsigyvenęs; tada jis suteikia sielai, 
pilnai pribrendusiai prie figų meto, duoti Dvasios vaisių. Taigi Viešpats apeina kiekvieną sie- 
lą, ieškodamas vaisiaus kaip patekti vidun ir joje atsigaivinti; kadangi jis numirė už visus ir 
savąja mirtimi atpirko visą Adomo giminę. Taigi kiekviena siela turi numirti sau ir gyventi 
jam“, jį priglausti, išvalyti ir paruošti vietoj namų Viešpačiui save pačią bei savo kūną. Šitaip 
jis galės įeiti vidun ir surasti atgaivą mūsų doruose laisvos valios išugdytuose papročiuose; mū- 
sų sielos dorybėmis pamaitintas, pagirdytas, aprengtas ir suradęs atgaivą, galiausiai jis mums 
pasakys: Ateikite, mano Tėvo palaimintieji, paveldėkite nuo pasaulio sukūrimo jums paruoštą 
karalystę! Nes aš buvau išalkęs, ir jūs mane pavalgydinote, buvau ištroškęs, ir mane pagirdėtė“, 
itt. 

Taigi turėdami tokį lūkestį ir tokią viltį, kad Viešpats užeis ir atsigaivins mūsų sielose, ar- 
ba veikiau - kad mūsų pačių sielos atsigaivins Viešpatyje, visa, ką matai dedantis šiame pa- 
saulyje, dėka dvasinės (intelekto) akies ir apsisprendimu už gėrį, tu privalai paversti dvasine 
nauda. Pavyzdžiui, jei pamatai žemišką turtą, tu trokšk dvasinio turto, galvodamas apie jį. 
Kai pamatysi pasaulyje džiaugsmą ir keliamas šventes, tark sau: Kada gi mano siela bus pa- 
laikyta verta švęsti dvasinę (dieviškosios) malonės šventę, kada mano vidinis žmogus prisijungs 
prie šventųjų angelų bei dieviškųjų galybių? Ir bet kokiomis panašiomis aplinkybėmis stebė- 
damas regimuosius dalykus, pajusk troškimą negendantiems ir neregimiems dalykams, idant 
ir patys regimieji dalykai tau darytų ne žalą, bet veikiau naudą, jei tik mokėsi kreipti savo 
mintį neregima ir dvasine (intelekto) akimi, išskirdamas iš regimųjų daiktų dangiškųjų gėry- 


*Mtai,19. PŽyd2,2-3. “Plg. Mk11,13. Plg. Rom 6, 11; 14,7. “Mt 25, 34-35. 

bių supratimą. Tad uoliai stenkimės visame kame patikti Viešpačiui, nepaliaujamu tikėjimu 
išlaikyti malonės laukimą bei gyventi įdiegus dorus papročius, kad visa širdimi patikėtume 
žodžiu nenusakomais jo pažadais — nes tiesakalbis yra tas, kuris pažadėjo“ - jį mylėtume, ir 
visais būdais uoliai stengtumėmės, bet kokia dorybe ir prašymu, su pastovumu ir atkaklumu, 
priimti jo pažadėtąją Dvasią, pilnai ir tobulai, idant mūsų sielos taptų gyvos mums dar tebe- 
sant kūne. Nes jeigu siela šiame pasaulyje negaus Dvasios pašventinimo dėka didelio tikėjimo 
ir maldos, jeigu ji netaps dieviškosios prigimties? dalininke susiliejusi su malone, kurios dėka 
pajėgtų įvykdyti bet kokį paliepimą, - ji yra netinkama dangaus Karalystei. Išties, būtent tas 
gėris, kurį žmogus įsigijo šiapus, bus jo gyvenimas anai dienai atėjus. 

"Tad uoliai stenkimės, melsdami Viešpatį nesvyruojančiu tikėjimu, pasiekti Dvasios, kuri 
yra sielos atgaivintoja, pažadą. Mat elgeta dėlei kūniškos duonos visai nesivaržo belstis į du- 
ris ir prašyti; ir jei negaus, jis įžengia giliau į vidų ir dar įkyriau prašo duonos, ar drabužio, 
ar apavo savo kūno patogumui, ir kol jis negaus, tol neatstos, net jeigu jį gena lauk. Juo la- 
biau mes, kurie siekiame gauti tikrosios dangiškos duonos mūsų sielos pastiprinimui, kurie 
trokštame apsivilkti dangiškaisiais šviesos drabužiais ir labai norime apsiauti Dvasios neme- 
džiagines kurpes dėl nemirtingosios sielos patogumo, - juo labiau nenuilstamai ir atkakliau, 
su tikėjimu ir meile, privalome visuomet būti kantrūs ir belstis į dvasines Dievo duris, bei su 
didžiausia kantrybe prašyti, kad mus palaikytų vertais amžinojo gyvenimo. 

Kaip ir Viešpats pasakė palyginimą apie tai, kad reikia visuomet melstis ir nepaliauti“, ir 
užbaigdamas pasakojimą pridūrė: 744 nejaugi mūsų dangiškasis Dievas neapgins teisių tų, 
kurie jo šaukiasi per dienas ir naktis!“ Ir dar, kalbėdamas apie draugą: Jeigu mesikels ir neduos 
jam duonos dėl bičiulystės, tai dėl jo įkyrumo atsikels ir duos, kiek tik jam reikia; ir jis pridu- 
ria: Prašykite, ir jums bus duota; ieškokite, ir rasite; belskite, ir jums bus atidaryta. Kiekvienas, 
kas prašo, gauna, kas ieško, randa, ir beldžiančiam atidaroma“ . Ir pabaigoje jis priduria: Jei 
tad jūs, būdami nelabi, mokate savo vaikams duoti gerų daiktų, juo labiau jūsų Tėvas is dan- 
gaus suteiks Šventąją Dvasią tiems, kurie jį prašo“. Būtent todėl Viešpats mus ragina visuomet 
prašyti nenuilstamai ir atkakliai, visuomet ieškoti ir belsti, nes jis pažadėjo duoti tiems, kurie 
prašo, ieško ir beldžia, o ne tiems, kurie neprašo; mat jis nori mums duoti amžinąjį gyvenimą 
kai yra prašomas, maldaujamas ir mylimas. 

"Tad artinkimės prie jo, dvasinių vartų, ir belskime, kad mums atidarytų; prašykime jo — 
gyvenimo duonos, ir jam sakykime: „Duok man, Viešpatie, gyvenimo duonos, kad aš gy- 
venčiau, nes siaubingai alinamas nedorybės bado einu pražūtin. Duok man šviesų išganymo 
drabužį, kad pridengčiau savosios sielos gėdą, nes esu nuogas, stokojantis tavos Dvasios galy- 
bės, ir gėdingai tūnau aistrų nepadorume“. Ir jei jis tau pasakys: „Turėjai drabužį, ką su juo 
padarei?“ Jam atsakyk, tardamas: „Papuoliau plėšikams į nagus, jie mane apnuogino ir paliko 
pusiau gyvą pusiau mirusįš, nuvilkę drabužį jie paėmė jį iš manęs. Duok man dvasines kur- 
pes, kadangi mano dvasios kojas perduria erškėčiai ir dagiai; aš klaidžioju dykynėje ir negaliu 
žingsniuoti. Duok man širdies regą, kad praregėčiau, atverk mano širdies akis, kadangi mane 
apakino mano neregimieji priešai, apgaubę mane tamsybės skraiste, ir aš neįstengiu įžvelgti 
tavo dangiškojo ir taip trokštamo veido. Suteik man dvasinę klausą, kadangi mano protas 
apkurtęs ir aš nevalioju išgirsti tavo saldaus ir malonaus pašnekesio. Duok man džiūgavimo 


*Plg. Žyd IO, 23. 5Plg. 2 Pt 1, 4. “Lk 18, I. Plg. Lk 18, 7. “Lk II, 8-10. Lk 11, 13. 
šPlg. Lk 10, 30. 

aliejaus“ ir dvasinio džiaugsmo vyno", idant juos užpilčiau ant savo žaizdų ir galėčiau atgauti 
kvapą. Išgydyk mane ir padaryk sveiką, nes mano priešai ir nenaudėliai plėšikai, paliko ma- 
ne tysoti pusiau gyvą pusiau mirusį“. Palaiminta siela, kuri nuolatos nenuilstamai prašo, su 
pastovumu ir tikėjimu, kaip vargšė ir sužeistoji, nes ji gaus savo ieškinį ir sulauks amžinojo iš- 
gijimo bei slaugymo, jos byla bus apginta nuo jos priešų - nuodėmės aistrų, kadangi ištikimas 
yra Dievas, kuris šitai pažadėjo“. Tesuteikia jis mums mūsų ieškinį. Garbė jo gerumui! 

Štai mieste pasirodo valdžios pareigūnas, labai nepatenkintas piktadariais ir pasalautojais; 
jei prie jo prisiartins žmogus, kurį apiplėšė vagys ar plėšikai, ir pasakys: „Prašau tavo pagal- 
bos: mano priešas mane pastvėrė, apiplėšė ir mane apipylė žaizdomis, padarė tą ir aną“. Ir tada 
valdžios pareigūnas, atsisėdęs į teismo krasę, tuojau pat paveda surasti tą priešą bei piktadarį, 
ir jį suradęs atiduoda kankinimams ir bausmėms. Šitaip žmonės gali sulaukti pagalbos ir jų 
teisės apgynimo iš aukštybių, prisiartinę prie Viešpaties, pateikę jam savo reikalą ir atkakliai 
prašydami. Kadangi jis gali palengvinti protinę sielos žemę, apgultą aistrų ir tamsybių kar- 
tėlio jūros, piktybės galybių, ir ją iškelti virš jūros paviršiaus, jeigu tik siela tiki jo pažadais, 
nuoširdžiai jį myli ir jo šaukiasi, jeigu ji visados tikisi, kad Dvasia, jos neaprėpiamoje meilėje, 
ją visiškai išvaduos iš aistrų. 

Garbė jo didenybei per amžių amžius. Amen. 


“Plg. Ps 44, 8. Plg: Ps 103, 15. “Plg. Žyd IO, 23. 

IE, kurie savo širdies pastatą $7a40 ant smėlio“ ir priima žodžio sėklą į užkietėjusios širdies 
1 uolėtąją žemę? , savyje neturi tikrojo pamato ir neįstengia kantriai pakelti Piktojo išmė- 
ginimų vargo, bet visus juos užklumpančius vargus perneša nekantriai; jie neįstengia pakelti 
piktųjų dvasių išpuolių bei išmėginimų, kurie juos ištinka dėl to, kad jie ieško Karalystės. Iš- 
ties tokių Žmonių nusistatymai yra tokie: „Jeigu aš tuojau pat, - sako jie, - negausiu Dvasios 
malonės, einu iš čia; man nėra įmanoma išsilaikyti, aš negaliu ilgą laiką kantriai tverti. O jeigu 
ją gausiu, tuomet pasiliksiu“. Toks žmogus net ir gavęs malonę neišsilaiko, kadangi jis negali 
kilniadvasiškai pakelti susbaudimų, nes iš anksto tam nepasiruošė. 

Argi po malonės gavimo jau daugiau nebebus karo, nebebus susbaudimų, daugiau nepakils 
Piktojo bangos? Kaip tik tuomet gausiau išbandymų, didesnis prakaito liejimas, galingesni 
antpuoliai. Kadangi atitinkamai sielos pažangą malonėje, atitinkami užgriūva ir Piktojo iš- 
mėginimai, ir nedorybės galia užsipuola mėginti sielą tiek, kiek ji įstengia kantriai pakelti. 
Mat aukščiau paminėtieji asmenys atėjo tarnauti Viešpačiui tarsi dėl užmokesčio, kaip kokie 
kitataučiai ir svetimšaliai, ir jie nepasirinko patikti ir plušėti šeimininko namuose kaip išti- 
kimi tarnai ir namiškiai. Tie žmonės dar net nedirbę jau prašo užmokesčio, o privalėtų kaip 
skolininkai ir gerai nusiteikę bei ištikimi savo Viešpaties tarnai, nori nenori, save spausti ge- 
rajai ir šauniajai Kristaus įsakymų tarnystei ir stengtis visuomet visame kame patikti Dievui, 
nesvarbu, ar jau būtų gavę iš jo kokią nors dovaną, ar vis dar jos nebūtų gavę. 

Ir reikėtų samprotauti šitaip: Mano šeimininkui aš skolingas visą savo palankų nusiteikimą 
jam tarnauti ir visados patikti; nepriklausomai, ar jis man duoda savosios Dvasios malonę, ar 
jos neduoda; tiek kiek tai mano galioje, aš neapleidžiu bėgimo lenktynių ir savosios tarnystės; 
aš nepametu vilties į savo Viešpatį - 2es patikimas tas, kuris yra davęs pažadus“; aš jam visuo- 
met dėkoju už visus man jau suteiktus dalykus, už patį mano egzistavimą, už jo vadovavimą, 
už tai, kad jis mane palaiko vertu visos savo Apvaizdos globos, ir kad jo dėka aš pasirinkau 
tokią gyvenseną ir šį askezės gyvenimą. Jis pajėgus mane pripildyti savo malonės — nes jis iš- 
tikimas ir teisus, ir ką pažadėjo, tą ištesi, jeigu aš kantriai tversiu iki galo tikėjime ir diegsiu 
visas dorybes kiek tik pajėgsiu. 

O dar ir šitaip sau galvočiau: Kas gi toks esu aš ir kokios nusipelniau garbės, kad bent 
jo vardas ant manęs būtų ištartas, juk aš esu absoliučiai niekam tikęs? Taigi jeigu aš tvirtai 
laikysiuosi ir užsidegęs su visu uolumu iki pat galo darysiu tai, kas jam patinka, bei jam tar- 


*Plg. Mt 7, 26. 5Plg. Mt13,5. “Plg. Žyd IO, 23. 

nausiu visomis dorybėmis, jis, būdamas maloningas ir teisingas, kada nors įvykdys savuosius 
pažadus, kadangi jis nemeluoja. Net jeigu jis nori mane atiduoti pragarui, kad ten būčiau bau- 
džiamas už savo nuodėmes, aš jo neapleidžiu ir nesikratau meilės jam, kaip ir palaimintasis 
Jobas pasakė: Net jei tu mane ir užmuštum, aš tavęs neapleisiu ir savojo nekaltumo jokiu būdu 
neDAMeSIM“. 

Šitoks žmogus kaip ištikimas tarnas ir gerasis prievaizdas, kuris parodė savo visišką atsida- 
vimą savajam šeimininkui, daug triūsęs ir kentėjęs ir nieko neapleidęs savo puikioje tarnystėje, 
aprėpiančioje visas dorybes, būdamas teisus ir šventas, tampa gyvenimo paveldėtoju, kadan- 
gi jis ne dėl užmokesčio atėjo tarnauti ir įtikti, bet su užsidegimu save visiškai pavedė savo 
šeimininkui, kad būtų jam paslaugus ir įtiktų, ir kaip tik dėl to jis yra palaikytas vertu Dva- 
sios įvaikinimo ir tampa Karalystės paveldėtoju. Išties Viešpats sako: Geras ganytojas už avis 
guldo gyvybę? - tai reiškia tą, kuris kovoja dėl Karalystės ir išgelbsti savo sielą, jis pasišvenčia 
iki mirties; 0 samdinys, ne ganytojas, pamatęs sėlinantį vilką, kitaip tariant, vargus ir išmėgi- 
nimus, palieka ir pabėga“ iš Dievo tarnystės ir savo širdies sergėjimo dėl šventųjų įsakymų. 

"Tad uoliai stenkimės su viltimi, tikėjimu ir su visa ištverme save tobulai patikėti Viešpa- 
čiui, stipriai įsikibę į visus įsakymus ir apsirūpinę visokia dorybinga būdo savybe; ir jis savo 
ruožtu greitai mums ištesės savo pažadus, kadangi jis nemeluoja, su sąlyga, jei tik mes kaip 
ištikimi tarnai ir namiškiai su nuolatiniu uolumu ir sbontanišku mūsų laisvos valios pasirin- 
kimu įvykdysime visa, kas jam patinka; ir šitaip palaikyti vertais jo malonės ir paguldę mūsų 
širdyse tikrąjį pamatą - Dvasios galybę, mes sugebėsime kantriai pakelti visus išmėginimus 
ir vargus, ir tokiu būdu, Dvasios padaryti nepriekaištingais, mes tapsime verti amžinųjų gė- 
rybių per amžių amžius. Amen. 


“Plg. Job 13, 15; 27, 5. Din ro, 11. “Jn IO, 12. 

AS regėjo ir surado namų šeimininką, tas regėjo ir surado viską, kas yra jo namuose. Ana- 
K logiškai ir tas, kuris ieško Viešpaties ir jį suranda, surado visas dangiškąsias gėrybes: ka- 
dangi jame s/ypi visi išminties ir pažinimo lobiai“. Tad ką pasakysime? Kur yra Dievas, kuris 
nėra matomas? Ar žemėje? Ar danguje? Ar po jūra? Ar po žeme? Kas gali jį pagauti ar pama- 
tyti? — Nė vienas iš kūrinių. Jis leidžiasi pagaunamas ištikimos ir jį mylinčios sielos, kadangi 
jis taip pamilo šį kūrinį — sielą. 

Ir, kita vertus, panašiai, kas gali išvysti ar pagauti sielą? Arba kokia ji yra? Ji nesirodo. Pats 
žmogus savęs nepažįsta, kolei Viešpats jam apreiškia. Išties, kur tik žmogus nebuvoja savo 
mintimis? Kaip Išmintis byloja: Bedugnę ir širdį kas ištyrinės?? Ir dar, psalmininkas sako: Be- 
dugnė šaukia bedugnei“ . Taigi vien tik Dievas gali surinkti jos mintis ir ją išlaikyti savo valioje. 
Taigi, kaip buvo pasakyta, siela pagauna Dievą savo meile; mat Dievas savo valia panorėjo, 
kad būtų pagaunamas ištikimos sielos, ir Dievas pagauna sielą į save, ištiesina visas jos mintis, 
jąveda ir nuo jos atskiria įsimaišiusią, jai svetimą, pasaulietišką dvasią. 

Išties nuo Adomo nusižengimo laikų visa žmonių giminė į savo prigimtį, į sielą bei kū- 
ną, priėmė karčius mirties, tamsybių bei nuodėmės nuodus, kurie skatina nusidėti, ir niekas 
negali slaugyti, išvaduoti ir išgydyti Ž žmonijos bei nužudyti mūsų žudiko, išskyrus tik Dievo 
Dvasią. Išties yra parašyta: Šiai Dievo Avinėlis, kuris naikina pasaulio nuodėmę“. O kadangi 
blogis, kuris tūno žmoguje, žino, kas vienintelis gali jį nužudyti, todėl atpalaiduoja ir praskie- 
džia žmogaus intelektą, paskatindamas leistis į pasaulietiškus reikalus, ar į kokius nors kitus, 
laikomus pagirtinais, su vieninteliu tikslu, kad tik jį nukreiptų nuo to ieškojimo bei triūso. 
Mat jis žino, kad jeigu bus ieškomas tas, kas jį nužudo, tuomet jis greitai pražus. Todėl jis 
visomis priemonėmis kovoja, siekdamas suskystinti laisvą apsisprendimą ir pasėti gražiai at- 
rodančių patarimų, kad tik intelektas nuo to siekinio atsiskirtų, nukryptų ir iš akių pamestų 
ieškoti to, kuris nužudo nuodėmę. 

Tad mes, o mylimieji, visuomet turėkime tenai mūsų tikslą, kovą ir triūsą, nė minutėlės sau 
nesuteikdami atsipalaidavimo, ir nekreipkime dėmesio į blogio patarimus nei mažame nei di- 
deliame reikale, idant mumyse atsirastų toji dvasinė ir apčiuopiama darbuotė, kuri nužudo 
mumyse esančią nedorybę. Kadangi tūkstančiai žodžių neduoda jokios naudos, o yra reika- 
linga dvasinė apčiuopiama darbuotė. Išties, vienoks yra tas, kuris klausosi žodžio ir džiaugia- 
s/“, ir kitoks yra tas, kuris savyje jaučia energingą dieviškosios galybės veikimą, dėka ko yra 


*Kol 2,3. PSir 42, 18; 1,3. “Ps 41,8. On 1, 29. “Plg. Mt 13, 20. 

nugalabijama nuodėmė. Vienoks yra šis ir kitoks anas. Klausytis žodžio taip pat šaunu, ta- 
čiau tas, kuris jaučia energingą dieviškosios galybės veikimą, priartėja ir turi bendrystės ryšį 
su dieviškąja prigimtimi, kaip yra parašyta: kad taptumėte dieviskosios prigimties dalininkais", 
- ir, turėdamas savyje Dievo sėklą?, jis turi dalį Šventojoje Dvasioje“, kaip jau būdamas tiesos 
vaiku“, 

"Taigi vien tik Dievas pajėgia suturėti sielą ir suburti jos mintis, kaip mes jau paminėjome 
aukščiau, niekam kitam to padaryti neįmanoma. Tad kurgi yra siela? Štai ji visa randasi kūne, 
ir visa anapus kūno, ji mąsto apie būsimuosius dalykus, samprotauja apie įvyksiančiuosius. 
Kūnu ji yra žemėje, o mintimi — danguje, jei tik ji verta ir ištikima. Panašiai ir nusidėjėlio 
siela, kūnu ji yra žemėje, o išorėje atlieka nedorybes tolimuosiuose kraštuose. Tačiau vertoji, 
kūnu būdama žemėje, savo mintimi gyvena danguje, ir Viešpats, kuris yra danguje, patalpino 
šios sielos kūne savo paveikslą. Garbė didingumui to, kuris taip pamilo žmonių giminę! 

Mat kas gali sutraukti pieno skystumą į vientisumą ir tirštumą jeigu ne šliužo fermentas 
įpiltas į pieną? Analogiškai, kas gali palengvinti sielą, išsibarsčiusią mintimis ir savo prigim- 
timi tik tvarinį, ir ją užkelti į dangų, suteikti jos mintims tirštumo, tvirtumo ir vientisumo, 
jeigu Dievo Dvasia, nevirtusi nelyginant sparnai, nepalengvins sielos, neiškels jos virš prigim- 
ties ribų ir nesuburs jos minčių į vieną dievišką mintį? Išties pranašas sako: Jy širdis sutirštėjo 
kaip pienas“. Čia jis turi omenyje du sutirštėjimus: sielas, kurios sutirštėja Dieve, įsitvirtina 
malonėje ir pasaulyje iš aukštybių, bei kitas sielas, kurios sutirštėja nedorume, įsitvirtina šia- 
me pasaulyje ir tampa sklidinos nedorumo. Mat kaip šios įsitvirtina ir sukietėja nedorume, 
taip ir anos įsitvirtina ir sukietėja Viešpatyje. 

Kaip paukščiui žemė yra dangus, kuriame jis buvoja, taip yra ir su nusidėjėlių mintimis 
bei intelektu: visados tūnodami blogose mintyse, jie gyvena ūkanotoje bei tamsioje žemėje 
drauge su piktybės dvasiomis, ten vaikštinėja bei buvoja. Lygiai taip ir teisiųjų intelektas bei 
mintys buvoja gyvybės žemėje, šviesioje Dvasios žemėje, jie ten vaikštinėja ir jau nuo dabar 
ten gyvena, nuolatos būdami gerose ir dangiškose mintyse. 

Apie tai kalbėjo Viešpats: Ir Sūnus padarys dar didesnių darbų, kad jūs Slebėsitės“: — gy- 
venimo darbų, nemirtingų ir nepraeinančių, skirtų tikinčiųjų sielai bei intelektui, ir ten jie 
vaikštinėja ir atremia minčių žingsnius. Jis paruošė naują šviesos žemę ir naują Dvasios dan- 
gų, trumpai tariant, - naują pasaulį ir amžinąją Karalystę. Į ją iš mirties žemės ir ūkanotos 
dvasių piktybės, kur anksčiau buvojo jų mintys, jis perkėlė jį priėmusias ir mylinčias sielas, 
— į gyvenimo ir šviesos žemę, kur gyvena šventųjų dvasios; į čia remiasi intelekto žingsniai 
ir vaikštinėja mintys, iš mirties perkeltos į amžinąjį gyvenimą. Taigi Viešpats pažadėto nu- 
veikti dar didesnių darbų, kurių dar lig šiol nebuvo, nors kas liečia regimuosius dalykus, visa 
pasaulio sąranga egzistavo: kalnai, medžiai, debesys, dangus, saulė, žvaigždės, mėnulis, žmo- 
nės, gyvūnai, vandenys, jūros, upės ir visas jų darnus išdėstymas. Taigi, kalbėdamas apie nau- 
jus ir amžinuosius darbus, jis turi omenyje sielos perkeitimą, jos sveikatą ir amžinąjį išgijimą, 
amžinąsias statybas, kylančias iš Dvasios, - ką jis padovanojo vertajai ir ištikimajai sielai. 

Tad prašykime Viešpatį ir laukime jo nesvyruojančiu tikėjimu, kad mumyse atsirastų Šven- 
tosios Dvasios apčiuopiamas veikimas, kuris nužudytų nuodėmę, idant jau šiapus apvalyti ir 
pašventinti, mes taptume verti dangiškosios Karalystės Kristuje Jėzuje, mūsų Viešpatyje, ku- 


22 Pt 1, 4. 5Plg. 1Jn3,9. “Plg. Žyd 6, 4. Plg. 1Jn3,19. “Ps 118, 70. Plg. Jn s, 20; 14, 12. 

IDIS ir brangus kūrinys Dievo akyse yra siela. Prie jos subtilios sąrangos supratimo ga- 
[) lime priartėti štai tokiu pavyzdžiu: tarkime, stovi miestas, turintis prospektus, patarė- 
jų rūmus, viešuosius pastatus, gatves, kvartalus, rūmus ir daugybę kitų įvairių pastatų. Jame 
yra vietos, pritaikytos miesto kilmingiesiems susirinkti bei drauge visiems piliečiams; tenai 
sėdi teisėjas, sprendžia bylas ir pasmerkia myriop visus miesto piktadarius, plėšikus, vagis, 
raganius, svetimautojus ir sąmokslininkus. Mieste teisėjas gavo karaliaus įgaliojimus, t. y. ka- 
raliaus atvaizdus ir antspaudus; tokiu būdu jis, remdamasis karaliaus įgaliojimu, gali teisti 
ir mirtimi nubausti piktadarius. Taip yra ir su didžiu dvasiniu Dievo miestu — siela drauge 
su joje esančiais piliečiais - mintimis: jeigu ji, dėka tikėjimo ir jos dorybingos gyvensenos, 
gaus įgaliojimus iš aukštybių, Dvasios kalaviją", dangiškąjį Kristaus atvaizdą ir šviesius dan- 
giškuosius bei dvasinius antspaudus, tuomet ji gali pasmerkti ir nuteisti joje esančius priešus, 
piktadarius, sąmokslininkus bei plėšikus — kitaip tariant, pikžybės dvasias". 

"Tačiau pagal kitą palyginimą tai tinka ir Viešpačiui. Tarkime, kad miestą vargina priešai 
bei sąmokslininkai, o jis neturi teisėjo ar valdytojo; iš to miesto miestelėnų atsiranda vienas 
žmogus, kuris nuvyksta pas karalių ir, atidavęs jam visą savo nuosavybę, gauna iš jo įgalioji- 
mus ir šitaip sugrįžta atgalios; o sugrįžęs jis sulaikė ir mirtimi nubaudė mieste esančius prie- 
šus bei sąmokslininkus. - Lygiai taip pat ir Viešpats, antrasis Adomas“, vienintelis atsirado iš 
visos Adomo giminės, kuris atidavė savo kūną už visą žmonių giminę; ir, gavęs valdžią, kara- 
lystę bei viešpatavimą, sunaikino visą tironišką piktybės galybę; Jis nuginklavo kunigaikštys- 
tes ir valdžias, viešai jas pažemindamas ir jas prismeigdamas prie kryžiaus“. Mat jis prisiėmė 
(žmogaus) kūną ir jo dėka nugalėjo priešą ir, pasmerkęs jį per savo kūniškumą, pakilęs į dan- 
gų tenai atsisėdo, kur prieš jį kniūbsti parpuola visos dangiškosios būtybės, visi žemiškieji bei 
požemio gyventojai“. Ir tokiu būdu jis nuo šiol dvasiniams savo miestams - sieloms, kurios jo 
ieško, jam paklūsta bei trokšta, kad jis jiems karaliautų, — iš aukštybių pasiunčia šviesų ir die- 
višką savosios Dvasios paveikslą, dangiškąjį žmogų; pastarajam jose įsišbaudus ir įsimaišius, 
sielos gyvena ramybėje, džiaugiasi ir krykštauja iš nenusakomo džiugesiot; ir šitaip, pasiro- 
džius dangiškajam teisėjui, sielos priešai yra pašalinami, ir dvasiniame mieste įsiviešpatauja 
didžiulė taika. 

Jeigu žmogus nebus gavęs karaliaus įgaliojimų, kalavijo ir antspaudų, jis negali teisti ir mir- 


“Pla: EF 6, 17; 5Plg. Ef 6, 12. “Plg. 1 Kor 15, 45-47. Plg. Kol 2, 15.14. “Plg, Eil 2, 10. 
"Plg. 1 Pt 1,8. 

XIX Siela - dvasinis miestas 


timi nubausti piktadarių, bet jis yra lygiai kaip ir visi kiti. Taip yra ir su siela: jeigu ji savyje 
nebus gavusi dangiškojo Kristaus paveikslo, nenusakomos šviesos drabužių bei dangiškųjų 
antspaudų, kurie yra Dvasios dovanos, - ji negali padaryti, kad josios priešai ir sąmokslinin- 
kai būtų nubausti mirtimi bei pasmerkti. Ir vos išgirdusi apie dangiškojo valdytojo atvykimą, 
ji džiaugiasi ir krykštauja, o tuo tarpu jos priešai - piktybės dvasios, yra suimami baimės, dre- 
bėjimo ir išgąsčio. Kai į miestą atvyksta valdytojas teisti ir mirtimi nubausti mieste esančių 
plėšikų ir piktadarių, miesto piliečiai džiaugiasi, o priešai tuo tarpu yra apimami išgąsčio ir 
baimės, o kai jie stojasi priešais valdytojo veidą, susigėsta ir dreba; o tuo tarpu piliečiai tu- 
ri kuo didžiausią pasitikėjimą (Tappyole) ir džiaugsmą, kadangi yra pašalinami visi miesto 
piktadariai, priešai bei sąmokslininkai. Analogiškai, kai atvyksta ir pasirodo tikrasis ir dan- 
giškasis valdytojas - Kristus sielos mieste, ji pajunta didžiausią tikėjimo drąsą (T4ppyote) bei 
džiaugsmą drauge su visais piliečiais - savo pačios mintimis; o tuo tarpu visi sąmokslininkai 
ir jos priešai — nedorybės aistros — atsiduria gėdoje, drebėjime bei išgąstyje. 

"Tad ir mes prašykime Viešpatį, kad sulauktume Dvasios dangiškosios dovanos ir nuga- 
labytume mumyse esančias mums svetimas nedorybės aistras, idant tokiu būdu, tapę jam 
priimtinais ir be priekaištų įvykdę jo įsakymus, taptume vertais jo Karalystės Kristuje Jėzuje, 
mūsų Viešpatyje, kuriam šlovė ir viešpatavimas per amžių amžius. Amen. 

XX DvasIOS GALYBĖ IR NAUJA KŪRINIJA 


AIP Tėvas myli Sūnų“ ir kaip pats Tėvas moko jį visų dalykų, taip yra ir su krikščioniais, 
K kurie myli Viešpatį: pats palankus metas, darbas ir Viešpats moko juos dangiškosios 
doktrinos ir mokslo. 

Kaip nutinka kasdieniame gyvenime: jei žmogus turi aukso, sidabro, nuosavybės ir daug 
turto, jis nori iš savęs paties pagimdyti vaikų, idant jie paveldėtų tai, kas priklauso tėvui; o jei- 
gu tas žmogus neturės paveldėtojo, tuomet jis liūdės ir neturės ramybės. Taip ir Viešpats: su- 
tvėręs Adomą, šią žemę ir dangų jam įrengė už namus ir paskyrė jį visos kūrinijos karaliumi; 
Viešpats jam dar paruošė ir dangiškąjį paveldą, idant žmogus taptų Kristaus draugu ir bro- 
liu, Šventosios Dvasios sužadėtine bei bendrininke. Išties, kaip jūs mylite Viešparį iš visos 
širdies ir tampate svetimšaliais bei pakeliate susbaudimą, lygiai taip ir Viešpats pamilo mus 
iš visos širdies, kentėjo ir buvo nukryžiuotas, idant į savo paveldą bei gyvenimą įvesdintų 
žmones: juk jis nužengė (į žemę) dėl nusidėjėlių. Ir liūdi Viešpats, dangiškasis Tėvas, jei iš sa- 
vo prigimties nepagimdys vaikų ir nepatikės jiems paveldo - dangaus Karalystės, kurią jiems 
prirengė. 

Išties visi gyvenę teisuoliai buvo žmonės kaip visi kiti ir vilkėjo kūną, visgi jie žemėje atliko 
darbą, pranokstantį likusių žmonių darbus, kadangi jie viešpatavo kūrinijai bei mirčiai. Mozė 
kreipėsi į vandenį, ir šis pavirto krauju“, kreipėsi į žemę - ir išropojo varlėsd, kreipėsi į mir- 
tį: „neperžengsi slenksčio“, ir mirtis pakluso ir įvykdė Mozės valią; ir galop mirtis sužinojo, 
kad nuo tol jau daugiau nebekaraliauja, kai pabijojo Mozės duoto paliepimo ir jam pakluso. 
Mat Mozės veide atsispindėjo dieviškosios šviesos garbės antspaudas, — tas pats antspaudas, 
kuriuo buvo pasipuošęs Adomas prieš nusižengimą: kadangi pats Adomas buvo apsivilkęs 
Dievo garbe ir dieviškuoju drabužiu. Taigi niekas iki Mozės neturėjo to ženklo savo veide, 
vien tik Mozė jį turėjo. Tad nustėro mirtis, išvydusi tą ženklą, kadangi nuo Adomo laikų iki 
to laiko niekas to ženklo neturėjo; ir ji apie save pranašavo, jog žmonių giminė ruošiasi jai 
karaliauti ir padaryti ją pavaldžia, ir taip iš tikrųjų įvyko. Mat vėliau pasirodė ir dangiškasis 
Adomas ir per kryžių pasmerkė mirtį; jis nusileido į kapus ir apsireiškė anksčiau numiru- 
siems pranašams bei teisuoliams. Kadangi jie liūdėjo neva nesulaukę pažadų, o Viešpats juos 
prikėlė iš kapų ir apvilko juos dieviška garbe; ir jie pasirodė“ Jeruzalės mieste, pamatė savo bi- 
čiulius bei giminaičius, o po to vėl užmigo. Juk būtent tada Viešpats sutraukė Piktojo saitus 
bei grandines ir nugalabijo velnią. 


“Plg. Jn 3, 35; 5, 20. 5Plg. Mk 12,30. “Plg. Iš 7, 20. Plg. Iš8,2-3. “Plg. Mt 27, 53. 

XX Dvasios galybė ir nauja kūrinija 


Elijas valdingai surišo dangaus raktus ir nekrito lietus*. Kaip jis įstengė šitai padaryti? Prisi- 
artino prie Dievo, jį įtikėjo ir pamilo. Ir aš tau nesakau, kad jis ištiesė savo rankas į dangų, nei 
kad savo paties galia nuleido žemyn dangiškąją ugnį ir sudegino aukų altorių bei netikruosius 
pranašus?, bet dieviškoji galybė veikė drauge ir talkininkavo jo meilei bei tikėjimui ir būtent 
ji visa tai įvykdė per Eliją. Kitas teisuolis ištarė žodį, ir sustojo saulė“; dar kitas užčiaupė liūtų 
nasrus“. 

Matai, kaip teisuoliai yra kūrinių karaliai, ir visi kūriniai atbėga priešais juos. O kraujoplū- 
džiu serganti moteris, kurios neįstengė išgydyti gydytojai“, - negi pats Viešpats atėjo pas ją? 
Argi ne ji pati prilietė jo drabužio krastelį'? Nuo pat gimimo aklas, - argi ne jis pirmas ėmė 
šauktiš? O Zachiejus, — argi ne jis pirmas įkopė į medį"? O dabar žmonės gyvendami yra 
numirėliai“, Viešpats ateina į tuos, kurie tiki, apsigyvena jų sielose; jis nupurto nuo jų širdžių 
akmenis bei kapų rūsius — netyrąsias dvasias, padaro jų sielas nemirtingas ir atgaivina, prikel- 
damas iš jų merdėjimo. Kaip pirmieji teisuoliai įtikėjo Viešpatį ir atbėgo pas jį, taip ir mes 
savo ruožtu turime mylėti Dievą visa širdim!), tikėti jį bei klausyti, ir šitaip jis ateina į mūsų 
mintis bei samprotavimus; jis sutrauko visą šėtono statinį, jo grandines bei saitus, ir apvalo 
mūsų širdis nuo raupsų, jas atgaivina iš merdėjimo ir apšviečia apakusį intelektą. 

Mat visi kūriniai, kuriuos sutvėrė Dievas, egzistuoja nuo pat pradžių: upės, kalnai, kalvos, 
gyvūnai bei šaltiniai. Ką tad reiškia, kad atėjęs ir žmogaus kūną apsivilkęs Viešpats atlieka 
didesnį darbą“ už anuos, kai regis nieko nestigo kūrinijai? Kokia jo žodžių prasmė: Mano 
Tėvas darbuojasi lig šiolei, ir aš darbuojuosi bei: atlieku darbus 4ar didesnius už šituos", jei- 
gu jau egzistavo apsodinta žemė, augalai, dangus, saulė bei mėnulis? Tačiau yra aišku, kad jis 
ateina atlikti didesnio už regimuosius darbo, kuris kūno akims nėra matomas. Išties jis atei- 
na atitiesinti šėtono slaptai pagadintus protus ir sielos žemėje pasėti dangiškąją sėklą, kaip 
kad žemdirbys apsėja dirvą regimame pasaulyje. Negi Viešpats įkinko jaučius? — Tikrai ne. 
Nejaugi jis pasodina regimus sodinukus? — Tikrai ne. Nes siela — tai vynuogė Viešpačiui, ir 
Viešpats — sielai; ir jis ten pasodina meilės bei malonaus džiaugsmo šaknis ir gyvenimo šal- 
tinius, trykštančius širdyje, naują dangų ir naują žemę bei naujus šviesulius. Išties, jeigu jis 
šitokia garbe apgaubia žemės gėles" ir aprengia žibuokles purpuru, juo labiau jis pagerbs pro- 
tingąją sielą, ją papuoš dvasiniais papuošalais bei apvilks Dvasios purpuru. Mat tokia buvo 
jo valia ir tokį darbą jis dirba sielose, idant siela susijungtų su dangiškąja Dvasia ir gautųsi že- 
miškųjų būtybių su dangiškosiomis mišinys bei bendrystė, su sąlyga, kad mes mylėsime vieni 
kitus ir tikėsime į Dievą; ir tada jis mums dovanoja savo paveldą. Nes tai jis užgesina mumyse 
esančią ugnį, o kas liečia mus - svarbiausia, mylėkime jį, o jei ko neįstengiame padaryti, jis 
pats ateina ir sunaikina mirtį. Juk žmonės neįstengė nugriauti Jericho“ sienų, bet jos nuvirto 
dėka dieviškos galybės. 

Jeigu valdytojas turi priešais save antspaudą bei paveikslą, dėka to paveikslo, einančio jo 
priešakyje, jis gali autoritetingai bausti mirtimi ir ištremti visus nepaklusniuosius. Ir jeigu 
negyvas paveikslas įkvepia tokią didžiulę baimę bei pagarbą, juo labiau dangiškasis paveiks- 
las, gyva Dievo galybė ir dieviškasis dangiškasis antspaudas, jeigu jie bus atvaizduoti širdyse, 
nužudo ir padaro galą tamsos galybėms, slapta įsimaišiusioms į širdį, bei išnaikina bet kokią 


*Plg. > Kar17,1. PPlg. 3 Kar 18,56-38. “Plg.Joz 10,13. “Plg. Žyd 11,33. “Plg. Mt 9, 20. Lk 8, 43. 
fMt9,20.  5Plg. Jn 9, 1. Mk 10,47. PPlg.Lk 19,4. Plg. 1 Tim s,6. | Plg. Mk 12,30. Jn s, 17. 
Nn s, 17. "Plg. Jn 5, 20; 14, 12. "Plg. Mt6,29-30. ŪPlg. Žyd 11,30. 

priešo galybę*. Garbė Viešpaties didžiadvasiškumui bei jo neaprėpiamam gailestingumui per 
nesibaigiančius amžių amžius. Amen. 


*Plg. Lk ro, 19. 

XXI STATYTI ANT KRISTAUS 


ATS mūsų Viešpats Jėzus Kristus yra pamazas", jis pats atbaigimas, kertinis akmuo". Išties 
p Viešpats yra iš žemės ir iš dangaus: nes Dievas nužengė iš dangaus ir priėmė žmogų" iš 
žemės ir susimaišė su žmogumi. Štai jis iš dangaus ir štai jis iš žemės, štai jis pamatas ir kerti- 
nis akmuo. Tokia buvo jo valia veikti; tiems, kurie yra iš žemės, jis suteikė Šventąją Dvasią iš 
dangaus, idant esančius iš aukštybių bei esančius iš žemai padarytų viena Bažnyčia, įmaišęs 
dievybę į žmogystę. Kai išgirsi kalbant apie pamatą — suprask, kad kalba eina apie Viešpa- 
tį: mat jis yra nustatytas pamato matmuo ir tie akmenys, kurie skirti panaudoti statybose, 
privalo turėti tuos pačius matmenis kaip ir pats pamatas, idant visas pastatas būtų vieningos 
struktūros. Išties statyboms netinka nei per trumpi akmenys, nei per ilgi, bet puikiai tinka 
tik tie, kurie lygiai atitinka pamato matmenis. Taip ir Kristus, būdamas tikrasis pamatas ir 
kertinis akmuo, pakvietė visus žmones pasiekti tą patį Kristaus tobulumo matą. Apie tai kal- 
ba Apaštalas: Ko/ mes visi kaip vienas tapsime tikrais vyrais pagal Kristaus pilnatvės amžiaus 
saiką“, ir dar: kad kiekvieną žmogų padarytume tobulą Kristuje“, bei: kad būtumėte pripildyti 
visos Kristaus pi/nybės“. Kristus pašaukė žmonių giminę pasiekti šitą saiką, į tokias statybas 
žmonės yra kviečiami, tiksliai atitinkant matmenis pamato, kuris yra pats Viešpats: šlovė jo 
didingumui. 

Visas pasaulis stoja regimojon tarnystėn, o tuo tarpu Dievo tarnai atlieka neregimąją tar- 
nystę slėpinyje, ir žmonės to nežino. Mat kaip angeliškoji prigimtis, būdama neregima, tar- 
nauja neregimajam Dievui neregimame pasaulyje, taip ir siela, būdama dvasia, neregimu bū- 
du tarnauja neregimajam Dievui. Ir šėtonas, būdamas dvasia, ir pats slaptu būdu veda kovą 
širdies gelmėse. Tačiau tie, kurie dabar turi dvasinę darbuotę, anot Apaštalo žodžių: grumia- 
si ne su krauju ir kūnu, bet su kunigaikštystėmis, valdžiomis, šių tamsybių pasaulio valdovais". 
Tokia yra dievybės galybė: būdama neregima ji sutvėrė pasaulį, kuris regimas. Panašiai ir siela, 
būdama neregima, sutvėrė pasaulį, kuris nėra regimas. Lygiai taip veikia ir Piktasis: nemato- 
ma galia jis įkalina matomoms bedievystės tarnystėms. 

Klausimas: Kodėl velnias, kai jo paklausė: Iš kur ateini?, atsakė: Klajojau po žemę ir štai 
a$8? 

Atsakymas: Didžioji dalis tokių klausimų yra neišsbrendžiami, visgi man teko girdėti tokį 


*Plg. 1 Kor 3, 11. 5Plg. Ef2,20. “Ef4,13. Kol1,28.  “Ef3,19. fEf6,12.  8Job I, 7. 


1. T. y. įsikūnijo. 

XXI Statyti ant Kristaus 


dalyką: burtininkai laiko demonus sau pavaldžius. Ir nutinka taip, kad vienu metu dvidešimt 
arba ir trisdešimt burtininkų užkeikimais bei burtais šaukiasi tų pačių demonų, idant darytų 
bloga; ir kiekvienas iš tų demonų, būdamas vakarų ar rytų pakraščiuose, pasiskubina tą pačią 
valandą visiems pasirodyti ir atlikti savo piktąjį darbą. Jeigu tad blogis tą pačią akimirką su- 
skuba visiems paklusti, juo labiau gėris gali pasirodyti ir pagelbėti visiems, kurie jo šaukiasi! 
Didžioji dalis tokių klausimų pranoksta mano silpnumą. 

Karališkosios taurės pagaminimas nėra užbaigiamas vienu ypu, bet ji daugybę kartų įkiša- 
ma į ugnį, po to apdirbama plaktuku ir įvairiais būdais dailinama ir tik tuomet išeina brangi 
taurė, tinkama karaliaus stalui. Lygiai taip ir siela, įvairiai puošiama bei mankštinama, su lai- 
ku tampa brangia taure dangiškajam karaliui. 

Yra žmogus, kuris turi daugybę gyvenimiškų dorybių, tokių kaip: neturtą, pasninkus, bu- 
dėjimus, bet kadangi jis darbuojasi dėl žmogiškos garbės, o ne dėl Dievo, todėl šiapus gauna 
savo užmokestį", mat žmonės, kurį jį pagerbia, būtent jie yra jo dievai. Ir yra taipogi kitas, 
kuris nori likti žmonių nepastebėtas ir patikti Dievui; dažnai jis padaro ką nors neapgalvotai 
ir ganėtinai naiviai palyginus su anuo, kuris viską daro tiksliai; bet kadangi antrasis daro dėl 
Dievo, jis yra labiau priimtinas nei pirmasis, kuris dirba vaikydamasis žmonių garbę. 

Kadangi esi sūnus to, kuris peržengė įstatymą", todėl neišvengiamai, tave, kaip jo sūnų, 
yra paženklinusi tiršta tamsa, voratinklis“, nepaklusnumas ir kalavijas, lygiai kaip ir visus ki- 
tus jo vaikus. Tau reikia atitolti nuo pragaištingos giminystės su nuodėme bei apgailėtino jai 
įpročio ir įsisavinti antrojo Adomo, kuris yra dangiškas, gyvenseną, giminystę ir dvasinius 
papročius, įsigyti Kristaus nuovoką“, idant taptum jo sūnumi ir paveldėtoju. Išties visas įsta- 
tymų teisynas, pranašai, apaštalai, angelai ir (Viešpaties) atėjimas yra nukreipti prieš blogį, 
kuris prasibrovė į pasaulį ir įsiviešpatavo, kad jį pašalintų ir švęstų pergalę; beje ir romėnų 
įstatymai savo ruožtu užkerta kelią blogiui, tačiau kas liečia šėtoną, — to negali padaryti nei 
pranašai, nei apaštalai, nei Raštas. Tuo tarpu tu regi grėsmingą blogį, kuris suėmęs pasaulį, 
žmones, kurie mėgaujasi mirtimi ir yra jos sučiupti, ir retą gėrį, jog iš daugybės tik nedau- 
gelis yra išgelbėjimo kelyje“. Tad yra būtina mums, kurie artinamės prie gyvojo Dievo per 
dorybingą gyvenseną, tampriai su juo susiderinti ir prie jo prisišlieti, kadangi jis yra ga/va!, 
perlas, pamatas; ir jei žmogus neįsigyja šio pamato, jis nežino, kur statyti. Mat jei koks nors 
žmogus, įsikūręs nuošaliose vietose, praktikuoja askezę ir yra susilaikantis, bet jeigu jis ne- 
statys ant Viešpaties, - statys 227 smėlio?, ant sunykstančių ir nepatvarių dalykų. Mat jeigu 
pašalinti žmogui galvą, kiti kūno nariai negalės drauge išsilaikyti, bet netrukus jie suyra bei 
pagenda, lygiai taip ir siela yra nepajėgi išgyventi be Galvos, kitaip tariant, be Kritaus, kaip ir 
žuvis neišgyvena be vandens. Tas, kuris turi tokį pamatą, savo darbą 7270 ant uolosP. Garbė 
jo gailestingumui per amžių amžius. Amen. 


*Plg. Mt 6, 2. 5Plg. Pr 2-3. “Plg. Job 8, 14. Ps 38, 12. Plg. 1 Kor 2, 16. “Ple, Lk 13,23; 
"Plg. Kol 1,18. 8Plg. Mt 7, 26. 5Plg. Mt 7, 24. 

XXII TIKRASIS DIEVO PAŽINIMAS 


M4 


ODŽIŲ dišbutai ir pasitikėjimas pažinimu neduoda sielai jokios naudos, bet atvirkščiai 
Ž. — tik blaškymąsi ir žalą. Tie, kurie įsivėlę į šitokius dalykus, yra panašūs į žmogų, kuris 
vietoje duonos valgo žolę, kuri neturi jokio malonaus skonio ir nesuteikia kūnui jėgų; arba — 
į žmogų, kuris yra nupieštas ant sienos: tas atvaizdas, tiesa, turi visus reikiamus kūno narius, 
tačiau nei jis vaikšto, nei juda. Išties visos erezijos nuo pat pradžių iš čia turi savo ištakas: mat 
žmonės nepatikėjo Apaštalo žodžiais: O (Dievo) turtų gelmė“! Išties, panorėję žodžiais ap- 
rėpti Dievo išmintį, jie nuklydo į lankas. O Dievo turtų, isminties ir pažinimo gelme! Kokie 
neištiriami jo Sbrendimai ir nesusekami jo keliai! Ir kas gi pažino Viešpaties mintį? ? Taigi negali 
surasti nei tie, kurie siekia tikslaus Dievo apčiuopimo per studijas, nei įgudę mokytojai, kurie 
save laiko pajėgiais išaiškinti tai, kas liečia Dievą, nepajėgia nieko aiškaus pasakyti ar apibrėž- 
ti. Tiesa pranoksta visus drauge: tiek mokinius, tiek ir mokytojus; tiek vieni tiek ir kiti net 
nenutuokia, kad klysta. Išties jei mokytojas tau pasakys, kad Dievas yra ugnis“, tu aptiksi, kad 
jis yra tapęs gyvybės vandeniu“. Jei tau pasakys, kad jis pasirodo ir yra matomas kaip karalius, 
tu aptiksi, kad vienam jis pasirodo kaip šešėlis, kitam — kaip elgeta, vieniems kaip Dievas, 
o tuo tarpu kitiems - kaip eilinis žmogus. Jei ieškosi jo danguje, jis surandamas žemėje; o 
jei ieškosi žemėje, jis persikelia į dangų. Vienus jis pasitinka kaip apvaizdingas suspaudimas, 
o kitus tuo tarpu - kaip atgaiva. Būtent todėl reikia atmesti daugžodžiavimą ir tuščias šne- 
kas, kadangi iš to nieko negalima spręsti. Mes svarstome apie dalykus, kurie pranoksta mūsų 
prigimties lygmeniui būdingą pažinimą, atsisakę priimti Dievo žodį. 

"Taigi, pametę visa tai į šalį, patyrinėkime, kaip žmogus gali ateiti ir prisiartinti prie Dievo, 
tapti jo mokiniu ir į savo širdį priimti kažką tokio, kas yra svetima šiam pasauliui. Pritarkime 
tam, kuris pasakė: nė vienas iš žmonių nepažįsta tai kas žmoguje, jei ne paties žmogaus dva- 
sia, esanti jame“. Tad jeigu žmogus, iš to paties molio kaip tu, negali žinoti ar apčiuopti tavo 
ketinimo, tai kaip gi mirtingieji žmonės veršis ištyrinėti ar apčiuopti Dievo ketinimą? Ir 2ė 
vienas žmogus nepažįsta tai kas Dieve, išskyrus tik Dievo Dvasią, esančią jame. O mes gavome 
ne pasaulio dvasią, bet iš Dievo einančią Dvasią, kad pažintume mums suteiktas Dievo dova- 
nas: apie tai ir kalbame. Tad ieškokime Viešpaties, ir jis pats mums rodys kelią bei mokys, ir 
mes galėsime pažinti Dievo slėpinius tiek, kiek juos galima pažinti žmogui, bet ne išsamiai 
koks yra Dievas. Taigi mums priklauso sužinoti, kaip gimsta žmogus iš Dvasios?, kaip reikia 


Rom 11,33. PRom II, 33-34. “Plg. Įst 4, 24; Žyd 12, 29. Plg. Apr 22, 17. “r Kor2, 11. 
f: Kor2, 11-13. Plg. Jn 3, 5. 


83 


XXII Tikrasis Dievo pažinimas 


priešintis piktybės dvasioms*; mes turime būti pamokomi kreiptis pagalbos pas Viešpatį ir 
kovoti su Priešininkų. Mat Viešpats džiaugiasi nuoširdžia žmogaus siela, jis pagrobia į savo 
karalystę tuos, kurie artinasi prie jo su baime ir nekaltumu. 

Dar vieną dalyką galiu tau pasakyti: kas ieško Dievo, tas gauna Šventosios Dvasios galią, ir 
jo prigimtis išlaisvinama kas liečia klaidą ir bailumą; jis gauna krentančio (iš dangaus) maisto, 
šventosios Ugnies prigimtį. 

Štai, nudžiūvęs ir nevaisingas medis be žievės; jis turi daugybę šakų, tačiau yra niekam tikęs 
ir visi praeiviai, ant jo atsisėdę, nusivalo purvą, prilipusį prie jų sandalų. O jeigu jis bus įmestas 
ir pateks į ugnį, tuomet persimaino į žariją, tuo pat metu ugnies apsuptyje savo prigimtimi 
pasilikdamas medžiu, ir tada jau niekas negali jo priliesti nei ant jo atsisėsti. Tokią pat gali 
įsivaizduoti esant ir mūsų prigimtį po nusižengimo - bevaisę, nudžiūvusią, turinčią piktų ir 
netyrų dvasių šakas; tačiau ji pasikeičia į Dievo galybę, užsidega ugnimi ir šviesa, ir jeigu de- 
monai panorės pagal savo seną įprotį prisiartinti prie sielos ir jai kenkti, ugnis juos nusvilina 
ir juos nuvaro šalin šviesa, kuri yra panardinusi ir apgaubusi sielą. Nes siela yra taip pakeičia- 
ma, kad pats žmogus jaučia tą perkeitimą ir žino, kad jau nebeturi ankstesnės žemiškosios 
mąstysenos nuovokos. O tai įvyksta, nes siela bendrauja su Dievu ir pakeičia savo prigimtį į 
atitikimą su Dievu. 

Kaip motina, turinti mažą kūdikį, jį myli ir, paėmusi į savo glėbį, su dideliu švelnumu 
apkabina, lygiai taip ir Dvasia ateina į sielą ir priglaudžia prie savo krūtinės, suteikdama di- 
džiulę atgaivą bei džiaugsmą; toks žmogus per dieviškosios galios veikimą yra Dvasios pilnai 
įtraukiamas, pagrobiamas ir įkalinamas į dangiškųjų slėpinių nelaisvę ir jame atsiranda Dievo 
persmelkta nuovoka. Ir tuomet jis sunaikina visus daiktus, kurie per nerūpestingumą buvo 
sukaupti sieloje, išstumia lauk ir išnaikina visus stabų paklydimus, kurie veikė sieloje ir kūne; 
ir tada toks žmogus tampa visas svirduliuojantis ir apgirtęs nuo meilės, džiaugsmo ir didelio 
nuolankumo. Taigi visi, kurie atsisakė žodžių tuštybės ir su nuoširdumu atėjo ieškoti Dievo, 
ir visą savo rūpestį bei intelektą pavedė jam?, iš tikrųjų surado kažką tokio, kas svetima šiam 
pasauliui ir nepriklauso jų prigimčiai, prisišliejusio prie jų; po truputėlį jie pralobo ir tapo 
karaliais. Kadangi Viešpaties pasirodymas kūne, apaštalai ir visas vargas, kurį nuo pat pra- 
džių patyrė šventieji, sėkmingai įvykdė ir padovanojo žmonėms šį didžiulį laimėjimą - kad 
žmonės taptų Dievo šventyklomis, kad Dievas ateitų ir apsigyventų jų sielose, ir kad mirties 
palikimas, kuris buvo įsibrovęs, būtų išvarytas ir pašalintas. 

"Tad paveskime save pačius Viešpačiui ir siekime surasti Dievo teikiamą dovaną, ir kai su- 
rasime, iš jo išmoksime viską, ko negali išmokyti nei įstatymo mokytojai, nei įgudusieji svai- 
dytis žodžiais. 


*Plg. Ef 6,12. PBlg. x Pt5,7. Ps 54,23. 

IEVO žmogus, kuris iš tiesų žengia teisingumo keliu, ir paklusnus Viešpaties tarnas vi- 
[) suomet daro pažangą bet kokiame gėryje bei kiekviename dorybės stovyje ir, kiekvie- 
ną dieną taurėdamas, darosi geresnis už save ir įsigyja pamatą visiems dorybės veiksmams, 
pavyzdžiui, nuolankumui, romumui, maloningumui, kantrybei, pakantumui, meilei, tikėji- 
mui, vilčiai, susilaikymui, drąsai, gerumui. Mat kiekviena ši dorybė turi didelį gylį, apimtį 
bei veiklos subtilumą. Kaip kad sode būtų daugybė įvairių vaismedžių, ir kiekvienas medis 
turėtų šakas, o šakos savo ruožtu — mažas ir plonas šakeles bei visą gausybę lapų, lygiai taip ir 
kiekvienoje dorybėje glūdi gausi veiklos subtilumo įvairovė, didelis gylis, kiekviena iš jų tarsi 
būtų kažkas atbaigto savyje. O viso šito pamatas, sutvirtinimas ir aukščiausioji viršūnė, ant 
ko privalo remtis ir statydintis kiekvienas, kuris artinasi prie Dievo, yra pasitikėjimas Dievu 
ir tikėjimo tvirtumas, - ką kiekvienas, kuris nori patikti Dievui, privalo įsigyti ankščiau už 
visa kita ir įsitvirtinti pasitikėjime Dievu. Nes tie, kurie pirmiau neįsigijo pasitikėjimo Dievu, 
yra panašūs į tuos, kurie stato namą be pamatų. Juk ir Makabiejai, didingai kovoję ir daugy- 
bėje didelių mūšių didžiadvasiškai parodę kilnumą, savo priešus materialiame kare palenkė 
dėka tikėjimo į Dievą ir pasitikėjimo juo. Paimkime juos sau pavyzdžiu nematomojoje kovo- 
je prieš piktybės dvasias“, kadangi tikrieji Kristaus kovotojai privalo būti lygiai tokie veržlūs, 
drąsūs, kilnūs ir didžiadvasiški. Išties Apaštalas byloja: Visa tai jiems atsitiko kaip pavyzdys, ir 
buvo užrašyta į$bėti mums, kurie gyvename amžių pabaigoje“ Taigi įvairiuose sušbaudimuose 
ir gausiuose išmėginimuose, kuriuos prieš mus sukelia piktybės dvasios, mes, kilnūs Kristaus 
atletai bei kovotojai, turime išlikti kantrūs, vyriški ir ištvermingi, idant galėtume taipogi būti 
dėkingi malonės paguodose bei dovanose. 

Iš tiesų, šis regimasis žmonių pasaulis yra Dievo valdomas malone ir teisingumu: malo- 
ne, — kai klesti vaisių gausa ir derlingumas, sveikata, sezonų palankumas ir visokia gėrybių 
apstybė; teisingumu ir drausme, - per badmečius, marus, susbaudimus, nepriteklius, katast- 
rofas, krušas, žlugimus ir visus kitus panašius dalykus, kuriuos Dievas panaudoja drausmei 
dėl žmonių teisingumo ir naudos. Taip ir siela, kuri nori paveldėti Dievybės pasaulį iš aukš- 
tybių, yra malonės vedama įvairiais būdais: kartais ji džiūgauja Dvasios atsipalaidavime ir 
linksmybėje, linksminasi malonės paguodoje, o kartais ji atiduodama auklėjimui ir šio pa- 
saulio dvasios įvairiems išmėginimams bei visokio plauko suspaudimams, idant, visomis šio- 

mis priemonėmis ištreniruota ir rasta patikima, visuose išmėginimuose kilniai ištvėrusi ir 
niekur neprasikaltusi savo įtikimui Dievui, šitaip patikrinta Kristuje taptų verta Dievo, ma- 
lone ir teisingumu paveldėdama amžinąjį gyvenimą. Šiame gyvenime žmonių visąlaik nelydi 
tik atsipalaidavimai, našumas, derlingumas ir taika, bet Dievas teisingumo svarstyklėmis bei 
saiku pasaulį auklėja, pasigaili ir apvaizdingai rūpinasi. Taip ir siela, kuri trokšta gimti pasau- 
liui iš aukštybių, ne visą laiką praleidžia Dvasios atsipalaidavime, linksmybėje ir džiaugsme, 
bet Dievas ją auklėja, pasigaili ir išganingai tvarko su teisingumo ir malonės svarstyklėmis. 
Nes jei žmonių gyvenime tebūtų vien tik atsipalaidavimas, pasimėgavimas, sotis ir turtai be 
jokių susbaudimų ir skausmų, tuomet žmonės nepakeltų ir neišlaikytų, bet paniekintų Die- 
vą ir stačia galva pilnai pasinertų į kūno malonumus. Raštas liudija: Jokūbas valgė iki soties, 
nutuko, tapo apkūnus ir išpurtęs ir nusigręžė mylimasis“. Šitai suprask ir dvasinėje tikrovėje. 
Jeigu siela be paliovos gyventų vien tik džiaugsme, atsipalaidavime ir Dvasios linksmybėje, 
ji tikriausiai nepažinotų savęs pačios, nežinotų lavinimosi ir teisingumo kelio ir pūstųsi, ji 
augtų vien tik klaidingoje nuomonėje apie save, save keldama virš visų, ir tikriausiai savęs 
jau nebeskaitytų esant tik žmogumi. Kaip sako Apaštalas: Dd/ nepaprastų apreiškimų, man 
duotas šėtono pasiuntinys, kad mane smūgiuotų ir neišpuikčiau“. Matai, kad tokiam šventam 
vyrui susšbaudimai buvo pravartūs? Kaip ir jis pats sako: Suspaudimas gimdo ištvermę, istver- 
mė - išbandytą dorybę, išbandyta dorybė - viltį. O viltis neapgauna“. Išeina, kad sušpaudimai 
yra pravartūs ir sielą padaro labiau išbandyta. Svarbiausia, kad pats žmogus su užsidegimu ir 
kilniadvasiškai pakeltų visus jį ištinkančius dalykus, o ypatingai sušpaudimus, nė kiek sau ne- 
nuolaidžiaudamas ir nepasiduodamas tingumui, nerūpestingumui, ištižimui, išsiblaškymui 
ar kitoms valingoms nuodėmėms, bet pilnai ir visiškai atsidavęs tarnautų kaip patinka Dievui 
ir, save patikėjęs Viešpačiui, visus ištinkančius vargus ištvermingai pakeltų su dvasios kilnu- 
mu ir užsidegimu; tegul jis visuomet bus nukreipęs savo žvilgsnį į malonę ir Dievo bičiulystę 
žmogui, ir iš čia telaukia pagalbos, idant tokiu būdu jis visais atžvilgiais taptų vertas Dievo. 
Mar Dievas žino, kiek kiekvienam žmogui reikia patekti į išmėginimą, drausmę ir gundymus, 
idant taptų labiau išmėgintas, — jeigu tik tas žmogus turi ištvermės. Jeigu žmonės, pasižy- 
mintys nedideliu supratimu ir minties trumpumu, tyrinėja ir skirsto kokio dydžio naštą ir 
krovinį gali panešti vienoks ar kitoks galvijas, pavyzdžiui, mulas, ar asilas, ar kupranugaris, 
ir jeigu puodžius, nužiedęs dubenis, žino, kad jeigu jų neįdės į krosnį, dubenys jam netaps 
tinkami vartojimui, ir jis taipogi žino, kiek ilgai reikia juos palaikyti krosnyje, kad jie pasi- 
darytų tinkami; jis jų nepalieka krosnyje ilgiau nei reikia, kad kartais jie nesuirtų, nė, kita 
vertus, - trumpiau, kad jie neliktų neišbaigti ir nenaudingi. Tad juo labiau Dievas, kurs yra 
nenusakomas ir žodžiais neišreiškiamas, tikrasis Pažinimas, begalinis Supratimas ir neaprė- 
piamoji Išmintis, žino, kokio skaičiaus išmėginimų, vargų bei pagundų reikia sieloms, kurios 
trokšta jam patikti. O po visų vargų sielos laikomos vertomis sulaukti malonės pilnatvės, jos 
įsigyja visišką tyrumą bei pašventinimą per Dvasios bendrystę; jos yra pilnai išvaduojamos 
iš aistrų, po to kai pagaliau joms pavaldžios tampa piktosios dvasios. Ir šitaip tokie žmonės, 
Dvasios padaryti nepriekaištingi ir nepeiktini, nusipelno gauti dangaus Karalystę Kristuje 
Jėzuje, mūsų Viešpatyje. 

Krikščionių sielos, kurios šiame pasaulyje dėl Piktojo patenka į daugybę vargų, yra pana- 
šios į kanapę. Iš tiesų, kaip būna su kanapių pluoštu: kuo labiau jis yra daužomas ir karšiamas, 

tuo labiau jis darosi plonesnis, tinkamesnis ir švaresnis, kad iš jo gautųsi kuo ploniausias siū- 
las, ir kuo labiau jis apdirbamas ir šukuojamas, tuo labiau jis darosi tinkamesnis. Lygiai taip ir 
Dievą bei teisybę mylinčios krikščionių sielos: kiek jos per piktybės dvasias patenka į įvairius 
vargus, išmėginimus ir gundymus, o pačios tuo tarpu išlaiko kantrybę ir pakantumą, tiek jos 
darosi tyresnės, tinkamesnės ir išbandytos dvasiniam subtiliam malonės darbui ir galiausiai 
nusipelno apsigyventi dangiškame šventųjų chore. Mat jei siela, tiriama daugybėje gundymų 
ir įvairiuose varguose, malonės padedama kantriai ištveria su viltimi į Viešpatį, tuomet viso- 
kios rūšies blogybės po truputį joje tirpsta ir sunki gyvenančios drauge su ja nuodėmės našta 
nusimeta tokiu būdu: sakykime, eina žmogus ilgą kelią, traukdamas į kokį nors miestą, ir ne- 
šasi pilną smėlio maišą, o šis apačioje turėtų mažą skylutę. Kaip ilgai jis eitų, viso kelio metu 
smėlis byrėtų, ir nešulys lengvėtų. Galiausiai, kai žmogus jau būtų pasiekęs miestą, sunkiau- 
siasis smėlis būtų ištuštėjęs, o pats žmogus palengvėjęs ir visiškai atsikvėpęs nuo smėlio naštos. 
Lygiai taip yra ir su tikrai kovojančia siela, kuri žingsniuoja teisingumo keliu ir skuba į Kara- 
lystės miestą, tačiau su savimi nešasi nuodėmės aistrų sunkią naštą: kiek ji žingsniuoja dory- 
bių keliu ir šliejasi prie Viešpaties, proporcingai mažėja nuodėmė bei aistros, o ji pati pajunta 
savyje lengvumo ir romumo jausmą. O jeigu siela tobulai ir pilnai prisišlies ir pražingsniuos 
teisingumo keliu nepriekaištingai ir dorai, tada ji bus palaikyta verta įžengti į pačią malonės 
pilnatvės atgaivą, prieš tai visiškai išlaisvinta nuo nuodėmės aistrų sunkiausiosios naštos. Ta- 
čiau iš pradžių reikia praeiti pro daugybę išbandymų ir vargų, ir tik tuomet žmogus įžengia 
į malonės pilnatvės atgaivą, kitaip tariant, yra palaikomas vertu beaistriškumo. 

Kaip ką tik nužiestas dubuo, dar nepabuvęs krosnyje, netinka žmonių apyvartai, arba kaip 
nebylus kūdikis dar yra nepasiruošęs pasaulio darbams: išties, jis negali nei statyti miesto, nei 
sodinti, nei berti sėklos, nei atlikti jokio kito pasaulio darbo, mat jis tebėra kūdikis, lygiai taip 
ir sielos, neištirtos ir piktųjų dvasių neišmėgintos įvairiuose varguose, dar tebėra kūdikystė- 
je, visiškai stokoja parengties ir, galima sakyt, dar netinka Karalystei, kaip sako palaimintasis 
Paulius: Bet jeigu jūs be drausmės, kuri visiems privaloma, vadinasi, jūs ne sūnūs, 0 pavaini- 
kiai“. Štai, kaip vargai, išbandymai ir gundymai išeina į naudą žmogui, kurie jo sielą padaro 
tinkama ir išbandyta. Tik svarbu, kad žmogus energingai, kilniadvasiškai ir drąsiai save ruoš- 
tų, kantriai pakeldamas užklumpančius vargus, ir kad tvirtai įsikibtų į viltį bei pasitikėjimą, 
visuomet tikėdamasis išlaisvinimo ir drąsiai kliaudamasis Kristaus gailestingumu. Nes jis iki 
galo nepaliks jo ieškančios sielos būti mėginamai virš jos jėgų, bet su įsmėginimu duos ir iseit, 
kad galėtumėte jį atlaikyti“. 

Žmogus samprotauja dar ir šitaip: net jei mane užmuš ir teks pakęsti tūkstančius kitų dar 
baisesnių dalykų, kenčiant su Dievo leidimu ir piktybės dvasių kamuojamam, tačiau aš savo 
ruožtu jo nepaliksiu. Juk ištikimas yra tas, kuris ištrauks mane iš visokio vargo“ ix vėlei išves ma- 
ne iš žemės prarajų“.. Ir tokiu būdu žmogus, pilnai ir visiškai pavedęs save Viešpačiui ir ištvėręs 
iki galo, galiausiai patirtimi pajus Dievo geradarybę, apsaugą ir atlyginimą gėrybėmis, kaip 
Viešpats sako: Kas išvers iki galo, bus išgelbėtas“. Išties kaip ir šiame gyvenime nutinka: žmo- 
nės negali gauti garbės titulų ar palypėti valdžioje, ar iš karaliaus gauti didesnio garbės titulo, 
jeigu iš pradžių nesiims gausių pratybų ir neparodys didelių žygdarbių leidęsi į karą, prieš 
tai įsisavinę visą kareiviavimo meną, išsitreniravę ir patirtimi pasiekę pergalę, paėmę iš priešų 
pergalės trofėjus ir visame kame įtikę karaliui, — išties, tik tuomet jie bus verti garbės titulų 

ir didelių karališkų įvertinimų. Tad juo labiau nė vienas nepelnys iš dangiškojo tikrojo Ka- 
raliaus iš karto gauti malonės titulų, Dvasios dovanos bei dangiškųjų Dievo apdovanojimų, 
jei iš pradžių žmogaus intelektas nuolatos nesimankštins dorų minčių meditacijoje, budru- 
me šventiesiems įsakymams ir pasitikėjime Dievu, ir tik taip bus palaikytas vertu malonės, 
gaus dangiškąjį ginklą — pačią Dvasią — ir su juo didingai pasižymės prieš piktybės dvasias, 
kovodamas bei deramai ir sutartinai atliepdamas jam suteiktai Dievo malonei, tapęs dangiš- 
kosios kariaunos nuolatiniu kovos ir karo bičiuliu kovoje prieš nedorybę, pasiekęs pergalės 
trofėjų per daugybę sunkumų, kovų ir išmėginimų kovoje prieš piktybės dvasias. Ir tada jis 
išplėš pergalę iš priešų rankų, tada bus palaikytas vertu gauti iš dangiškojo Karaliaus dieviš- 
kuosius ir dangiškuosius garbės titulus, šlovingos bei dvasinės pagarbos, nuo šiol jau ir pats 
galėdamas parengti ir pamokyti karui kitus. Bet jeigu paprasčiausiai iš minios paimsi eilinį 
žmogų, kuris nieko nenutuokia apie karą ir neturi jokios patirties kariniuose reikaluose, ir 
iškart jis bus paskirtas visų karvedžiu, tuomet toks žmogus bus tik juoko vertas, mat jis ima- 
si vadovauti kariniams veiksmams, pats tuo tarpu iš pradžių nepažinęs, kas yra karas. Taip 
ir dvasinėje tikrovėje: tas, kuris komentuoja Dievo žodį ir vadovauja sieloms, privalo turėti 
patirties visuose dvasiniuose dalykuose, idant, patirtimi pademonstruodamas komentuoja- 
mųjų žodžių veiksmingumą, kiekvienąkart savimi teiktų naudos ir pagalbos klausytojams. 
Kadangi Dievo išmintis, krikščionybės kelias ir malonės darbas, realizuojamas tikinčioje sie- 
loje, yra atliekami su dideliu subtilumu, augant ir tobulėjant; ir kai žmogus pamanys, kad tas 
darbas jau atliktas, tuomet jam reikia imtis labiau vidinio darbo, kai sieloje dedasi Dvasios 
slėpiniai ir dvasinė pažanga; ir ne vienas pagalvojęs, kad jau užbaigė, dažnai turi ir pradėti. 
Išties, jei šiame gyvenime su pasaulio išmintimi būna taip, sakykime, pirmiausiai mokomės 
pas pradžios mokytojus, po to pas gramatikus, vėliau pas retorius, po to dar pas sofistus ir 
galiausiai pas filosofus, ir kai žmogus praeis visus mokytojus, pabaigdamas vieną formaciją ir 
imdamasis kitos, tuomet prie viršininkų pradės spręsti bylas, po to, su laiku pasižymėjęs, ir 
pats metui atėjus tampa viršininku, o dar vėliau pats sau pasiima pagalbininką, kad pro šalį 
nepraeitų niekas, kas priklauso teisingumui. Taigi jei šiame pasaulyje konstatuojamas toks iš- 
minties subtilumas bei laipsniškumas, tad juo labiau nenusakoma ir begalinė Dievo išmintis 
bei krikščionybės kelias turi didžiulį subtilumą bei gausų laipsniškumą. Ir kuo labiau žmogus 
daro pažangą, atitinkamai pradeda kitus dalykus, giliau įsiskverbia į Dvasios slėpinius ir pa- 
slėptus išminties lobius; kuo labiau jis auga malone, daro pažangą ir darosi turtingas Dievo 
pažinimo, atitinkamai jis atpažįsta blogybės mintis bei kėslus, kaip Apaštalas sako: Mes juk ži- 
nome jo kėslus" Taigi, turėdami prieš akis tokią viltį, kai yra paruoštos tokios didelės dvasinės 
gėrybės tiems, kurie iš tikrųjų nori kovoti, ir mes patys visomis jėgomis pasišvęskime patik- 
ti Dievui, idant, sulaukę dvasinių charizmų, darydami pažangą Dievo išmintyje ir Kristaus 
malonės dėka peržengdami visus gundymus bei vargus, palaikyti verti tobulo pašventinimo, 
taptume verti amžinojo gyvenimo Kristuje Jėzuje, mūsų Viešpatyje, kuriam garbė per amžių 
amžius. Amen. 


2> Kor2, 11. 

ITOKIOS sielos labai skiriasi ir yra nepalyginti geresnės už kitas, kurios randasi pasaulyje, 
S sakytumei kaip šviesa palyginti su tamsa, ar gyvieji — su numirėliais. Ir ne vien tik jos, 
bet ir tos, kurios klausydamos priima tiesos žodį, su visu nuoširdumu įtiki ir išsilaiko šitoje 
viltyje laukdamos malonės, nors dar ir nebūtų pilnai sulaukusios Dvasios charizmų, visgi jos 
labai skiriasi nuo likusių žmonių savo tikėjimu, viltimi bei uolumu visoms dorybėms. Mat jos, 
galima taip sakyt, jau yra prieangio viduje dėka vilties, kurią laidavo priimtas žodis ir apsigy- 
venęs pas jas. Išties tai nėra menkas dalykas, priimti patį didingąjį tiesos žodį, apgyvendinti jį 
savyje, apsivalyti nuo visų savo arogantiškų ir įtaringų ketinimų, pasivesti viltimi Dievui ir jo 
žodžiui ir šitaip su Dievo pagalba kovoti prieš piktybės dvasias“. Taigi tai jau nemenka kova ir 
pažanga galėti bent išsilaikyti Dievo žodyje, sudėti visas savo viltis į Viešpaties gailestingumą 
ir, kovojant su malonės pagalba, tikėti, kad būsi išgelbėtas, bei turėti viltį, remiantis Viešpa- 
ties galybe bei parama, nugalėti piktybės dvasias? ir dėka Dvasios įveikti visas aistras. Išties 
tokios sielos dabar labai skiriasi nuo kitų, tik svarbu, kad jos iki galo išliktų viltyje, tikėjime, 
bėgime ir veržimesi į tikslą: tokiu būdu jos pačia gyva patirtimi pažins malonės geradarybes 
ir išlaisvinimą iš nedorybės aistrų ir taip sulauks amžinojo išganymo. 

Išties dienos vaikai“ vykdo dienos reikalus, o tuo tarpu nakties vaikai — t. y. svetimautojai, 
vagys ir burtininkai - panašiai atlieka nakties darbus: dienos metu jie miega, o naktį ima- 
si savo veiklos. Lygiai taip, kai Adomas nusižengė įstatymui ir patapo įstatymo laužytojas, 
nakties vaikai — t. y. piktybės dvasios, sulaužė gražius ir dailius sielos narius ir paliko ją be jė- 
gų ir paliegusią gėriui, ją aptemdę ir nepagydomai sutraiškę; joks patriarchas nei pranašas 
nevaliojo jos išgydyti, bet tik vienas Viešpats, kuris ją sukūrė. Būtent todėl įvyko jo neišma- 
tuojamo gerumo apsilankymas tokiame dideliame nusižeminime ir kuklume, idant būtų vėl 
atstatyta nupuolusi į niekšybę siela. Išties jis byloja: V2/ atstatysiu ir atkursiu suirusią Dovy- 
do padangtę. Aš prikelsiu jos griuvėsius“. Tuomet kai siela gyveno naktyje ir tamsoje bei darė 
nakties darbus, stačia galva puolanti į piktybės aistras, Viešpats nušvietė ją šventąja savosios 
šviesos diena, idant ji pagaliau atsipeikėtų ir žingsniuotų nesuklupdama, darydama dienos ir 
gyvenimo šviesos darbus, kad tokiu būdu taptų verta dangaus Karalystės. 

Išties, kur siela maitinasi, ten ji ir yra, ten taipogi ir prisiriša, ar tai būtų pasaulio dvasia, ar 
Dievo Dvasia; o iš kur maitinasi, iš ten ji ir gyvena. Galop, jei kiekvienas nori patirti save ir su- 
žinoti, iš kur maitinasi ir kur randasi jo širdis, idant, taip susivokęs ir įsigijęs įžvalgumo, pultų 

uoliai veržtis į gera, tuomet tegul kiekvienas atsideda maldai ir patiria savo širdies mintis bei 
savo proto veiksmus iš kur pastarieji kyla: ar iš pasaulio dvasios, ar iš Dievo Dvasios, ir kokie 
teikia širdžiai peno — ar esantieji iš aukštybių, ar iš šio pasaulio. Ir panagrinėjusi ir sužinojusi, 
o siela, su didelėmis pastangomis prašyk Viešpatį, kad tavoji širdis maitintųsi vien tik tuo 
dangiškuoju maistu, idant ji tenai bręstų, tenai darbuotųsi, tenai gyventų pilnai ir integraliai 
su dangiškąja Dvasios mąstysena, mat iš ten pat jai yra teikiamas dangiškasis maistas, anot 
žodžių: Tuo tarpu mūsų tėvynė danguje“; ix taip, tapusi maloni Viešpačiui, siela bus padaryta 
tobulai verta dangiškojo paveldo, per amžius apdovanota amžinomis gėrybėmis. Amen. 


*Fil 3, 20. 

ISI žmonės kalba apie kilnius veiksmus. Visi Dievo įkvėpti Raštai, Įstatymas, pranašai, 
V Viešpaties žodžiai Evangelijose ir apaštalai nustatė bausmes piktadariams ir, iš kitos pu- 
sės, pritaria tiems, kurie nuveikia dorybės darbus, ir pažada jiems amžinąją Karalystę. O kas 
liečia iš išorės, kitaip tariant pagonių įstatymus bei jų valdytojus, - pastarieji nubaudžia nusi- 
kaltėlius visų akivaizdoje, kad įvarytų baimę kitiems, tuo siekdami pažaboti ir pašalinti pik- 
tadarių darbus. Nėra nė vieno tokio mokytojo ar šauklio, kuris viešai mokytų nedorų darbų, 
bet atvirkščiai, visi giria kilnius darbus, bet štai, kaip mes konstatuojame, daugumoje atvejų 
blogis ima viršaus, būtent jis yra padaromas ir viešpatauja pasaulyje. Iš čia protingieji ir suma- 
nieji gali iš patirties suvokti - ką beje jie perima taipogi iš Raštų - jog egzistuoja kažkokia 
priešinga blogybės galia, kuri slapčia veda ir suvedžioja žmonių giminę į blogį ir nematomu 
būdu moko širdžiai visokios niekšybės. O toliau kiekvienam belieka tik įvykdyti tai, kas buvo 
anos slapta pasėta, sekant savo paties laisvu apsisbrendimu; dauguma žmonių nenutuokia, iš 
kur kyla tos įtaigos, bet šbėja, kad tai koks nors prigimtinis polinkis, remdamiesi įpratimu 
pastebėti iš širdies kylančias blogas mintis, priešingas prigimčiai. Tačiau sielų mąstymas ir 
protavimas žmonijoje yra įvairiai Kūrėjo sudėliotas. Lygiai taip tarsi vienas žmogus turėtų 
didžiulę nuosavybę: gėrybių, daiktų, aukso ir sidabro, įvairaus kilnojamo turto, kitas žmo- 
gus tuo tarpu visų dalykų turi tik po truputį, o trečias — turi vidutinę nuosavybę — taip yra 
ir su žmonių sielomis. Išties jos labai skiriasi turima neregima nuosavybe ir gebėjimu skirti 
mintis. Vieni žmonės yra plataus intelekto akiračio, o kiti tuo tarpu - ankšto. 

"Taigi egzistuoja šviesi prigimtis, gera, protinga ir dvasinė, kuri yra Dievas; ir egzistuoja 
tamsi prigimtis dėl savo laisvo apsisprendimo, ir tai yra paklydimo“ dvasios bei šio pasaulio 
kunigaikštis? . Sielai, kuri nepasižymi dideliais intelekto ir įžvalgumo ištekliais, kaip ir, kita 
vertus, tai sielai, kuri turtinga minčių suvokimo bei skyrimo įgūdžiu, yra reikalinga kova, di- 
delės pastangos ir bėgimas bei siekimas būdo, kaip pelnyti prisišlieti prie dieviškos, dangiš- 
kos ir dvasinės, šviesos prigimties. Jos dėka siela galės būti apsaugota nuo aistrų ligos, bus 
mokoma ir vedama į pilnutinį ir deramą šventųjų įsakymų atlikimą. Mat siela, nuskaistin- 
ta dieviškosios galios, pasirodys šventa ir tyra. Kiekviena siela ir vėl turi imtis aštrios kovos 
ir dėti pastangas, kad išsivaduotų iš dvasinių ir piktų tamsybių valdžios, piktybės dvasių bei 
nedorybės aistrų, kadangi nuo Adomo nusižengimo momento išvardintosios blogybės neat- 
sitraukia nuo sielos ir ją atakuoja. Taigi toks turi būti siektinas tikslas kiekvieno, kuris nori 


2Plg. 1 Jn 4,6. PPlg. Jn 12, 31. 1 Kor 2, 6-8. 


9I 


XXV Dvasinis perkeitimas 


būti vertas Karalystės, nesvarbu, ar jo intelekto akiratis būtų platus, ar siauras, idant būtų iš- 
vaduotas iš nedorybės aistrų ir palaikytas vertu tapti Dvasios prigimties dalininku. Kadangi 
pergalė ar pralaimėjimas priklausys nuo laisvo valios apsisprendimo, nuo to ar žmogus pa- 
siduos priešininkams už pavaldinį, ar sa malonės pagalba kovos ir nugalės aistras; tuomet 
nuskaistinta siela bus Dvasios bendrininkė, ir, susivienijusi su malone, taps verta Viešpaties; 
šitaip ji pelnys paveldėti Karalystę. 

Jei nuo sielos nesitraukia aistrų tamsybės bei piktųjų dvasių blogybės galia, jeigu paskui 
sielą sekioja ir slampinėja nematomos paklydimo dvasios jos minčių keliuose ir takuose, kad 
pasitelkdamos aistras skleistų savo įtaką, ir jeigu toji siela pataps jų bendrininkė, - tuomet, 
kai ji, palikusi kūną, išeis, ją paims pak/ydimo* dvasios ir kunigaikštis, kuris džiaugiasi nedo- 
rybe, žzzmsybių pasaulio valdovas? , ix nusives bei pasiliks pas save kaip saviškę ir kaip namiškę, 
kuri vykdė jo valią ir iki galo visur drauge lydėjo gyvenimo kūne dienomis. Ir atvirkščiai, 
siela, nuo kurios nesitraukia dieviškosios Dvasios šviesos trokštamo bei nenusakomo grožio 
prigimtis, siela, kurią lydi ir kurioje vaikštinėja Kristaus tiesos malonė jos minčių keliuose 
bei takuose, siela, kuri šiapus tapo verta širdies nuskaistinimo ir Kristaus apsigyvenimo, — 
tuomet, kai ji, palikusi kūną, išeis, ją priims šviesos šventųjų dvasios ir Kristus, ramybės Ka- 
ralius“, kuris džiaugiasi šauniomis sielomis, ir ją priglaus pas save kaip savo nuotaką ir artimą 
namiškę, kuri žemėje vykdė vien tik jo valią. 

Galop, tegul kiekvienas patyrinėja savo širdį ir kuo atidžiau pasilenkia prie savo minčių: kur 
siela, kur linksta intelektas, su kuo jis bendrauja -— ar su Dievo Dvasia, ar su pasaulio dvasia? 
Prie ko jis prisirišęs, ką myli? Ar buvoja gyvenimo įsakymuose ir Dievo valioje, kad tik jį vie- 
ną mylėtų visa širdimi ir siela“, anot Rašto žodžių, ir į nieką kitą nesidairytų, niekur kitur 
neieškotų atgaivos, bet vien tik ant jo meile kabintųsi ir Dvasios paguodą laikytų tikrąja at- 
gaiva? O gal atvirkščiai, galbūt intelektas užsidaręs žemėje, materijoje, įstatymų pažeidime ir 
žemiškose šio pasaulio mintyse, yra suviliotas šių dalykų ir juos myli? Ir kiekvienas, atidžiai 
save patyrinėjęs, kur ir kokiuose dalykuose buvoja, tegul atgailauja, gedi ir šaukiasi Viešpaties 
dieną naktį“, kaip jis yra paliepęs, kolei patirs, kad jo siela, intelektas bei mintys yra saugomi 
Kristaus ramybėje, idant pats atsidurtų anapus nedorybės. 

Išties, visas dėmesys, kurį Dievas parodė per Tėvus, pranašus, patriarchus, Įstatymą, galiau- 
siai, ir pačiu Viešpaties atvykimu bei apsilankymu, buvo dėl dvasinės ir protingos, labai jam 
brangios, sielos, sukurtos pagal jo paveikslą!, dėl intelekto bei minčių atitaisymo ir išgydymo 
nuo didžiulio puolimo į aistras. Nuo ko labai kentėjo siela, patekusi į nagus piktybės dva- 
sioms, kunigaikštystėms, valdžioms, šių tamsybių pasaulio valdovamsš dėl pačioje pradžioje 
įvykusio Adomo nusižengimo; dėl jo siela apsivilko blogybės nuodėmių aistromis ir ko pa- 
sėkoje tapo Dievui svetima. Mat Apaštalas, turėdamas mintyje dvasinės sielos išgydymą bei 
išlaisvinimą, sako: Kristaus ramybė, pranokštanti visokį intelektą, sergės jūsų širdis ir mintis Kri- 
$uje“. Tokiu būdu sielos žaizdų išgydymas ir intelekto atsistojimas iš nuopolio bus šitai: sie- 
los pamąstymai, protavimai bei mintys yra įtvirtinti Kristuje ir jo ramybės Dvasios saugomi 
dangiškoje šviesoje; sielos esinija drauge su jos minčių kraičiu yra sergima nuo tamsybės dva- 
sių, nuo piktų, materialių ir tuščių minčių. Toks yra Viešpaties įgyvendintas atpirkimas, jo 
atėjimas ir žmonių giminės aplankymas: idant dabar atstatytų brangią, dvasinę ir protingą 


2Plg. 1 Jn 4,6. PPlg. Ef6, 12. “PI „Žyd7,2.  4Plg. Mk 12,30. “Plg. Lk 18,7. Plg. Pr 1, 26-27. 

sielos prigimtį į jos pirmykščio skaistumo kilmingumą, ir dar priedo, kad ją padarytų savo 
dvasinės prigimties dalininke — aukštos kilmės savo karališkąja nuotaka. 

"Tad kaip gi šią brangią dvasinę sielą, mylimą ir labiau vertinamą už visą regimąją ir nere- 
gimąją kūriniją, mes per nenuovoką, aplaidumą, nerūpestingumą ir užmaršumą iškeisime į 
raupsuotus, apgailėtinus, gendančius medžiaginius reikalus dėl mūsų atsidavimo žemei, ma- 
terijai, pasauliui bei garbei, dėl mūsų meilės tam, kas regima, dėl prisirišimo prie šio pasaulio 
praeinančiųjų dalykų ir mūsų perdėto jiems pomėgio, tuo tarpu kai mums reikėtų visus šiuos 
dalykus nuo savęs nusviesti, it dulkes nuo savęs nusipurtyti praeinančius žemiškus dalykus ir 
pagedusius, medžiagos bei purvo, samprotavimus; tik prie Kristaus reikia prisirišti meile, jam 
vienam jausti dangiškosios aistringos meilės žaizdą", tik jį vieną dvasiniu švelnumu karštai įsi- 
mylėti. 

Iš tiesų, dvasinės ir protinės sielos orumas yra didelis ir vertingas, kilnus ir žavingas, dėl 
kurios vedė kovą Dievas su angelais ir šventomis galybėmis tarpininkaujant Tėvams, patriar- 
chams, pranašams, per patį Viešpatį, kuris atėjo jos užstoti ir susigrąžinti, taipogi per apašta- 
lus, mokytojus, tiesos vykdytojus, kurie ją kreipė į Viešpaties valią ir uoliai stengėsi padaryti 
saviške ir ją priglausti pas save amžinajam gyvenimui. Ir, iš kitos pusės, panašią kovą, įnirtin- 
gas pastangas, kautynes bei triūsą parodė šėtonas, piktųjų dvasių kunigaikštystės ir valdžios, 
pasitelkiant netikrus pranašus ir apaštalus, suvedžiotojus, klastos skleidėjus, erezijas, galiau- 
siai — patį antikristą, kad galutinai sielą padarytų savo bendrininke, jog ši negalėtų nuo jų 
pasprukti, bet kad drauge su jais per amžius pasiliktų pasmerkimo tamsybėse. Iš tiesų, šitą 
sielą, brangų Kristaus paveikslą, įpuolusią į nedorybės aistrų, tamsos ir piktųjų galybių tar- 
peklį, kuri savo laisva valia nori prisišlieti prie Kristaus, dabar reikia perkeisti, transformuoti, 
permainyti, atnaujinti ir atkurti, kolei ji dar tebėra kūne, tomis priemonėmis, kokios yra per- 
duotos Raštų pamokymuose. 

Įsivaizduokime vietą, kurioje tvyro baisi smarvė ir kurioje purvynas; joje pilna mėšlo krū- 
vų ir visokių nešvarumų sankaupų, kupina puvėsių ir visokios bjaurasties. Atvyksta įtakingas 
ir turtingas žmogus ir paliepia išvalyti tą vietą nuo visų tų bjaurių dalykų ir šiukšlių; jis įde- 
da visas pastangas, kad švaria padarytų tą visiškai prasmirdusią vietą. Po to jis ten pastato 
karališkuosius rūmus su auksu išdabintais kambariais, marmurinėmis pokylių salėmis, įvai- 
rius šbindinčius pastatus, įrengtus karaliaus apsistojimui bei poilsiui. Galop iš tos ankstesnės 
smarvės ir nešvarumo virsta vieta, kvepianti kvepalais, maloniais aromatais ir spindinti šva- 
rumu. 

Arba dar: štai dykynė žemė, perdžiūvusi, pilna usnių ir erškėčių. Atvyksta į tą vietą pui- 
kus žemdirbys ir su visu kruopštumu ima įdirbti tą dykynę, iš jos pašalina usnis bei erškėčius 
ir juos sudegina; jis įdirba žemę ir atnaujina, atveda į ją labai gausius vandenis, pasodina vy- 
nuoges, įveisia sodus, išdaigina rožes ir visokiausių rūšių gėles bei vaismedžius. Galiausiai toji 
vieta tampa malonaus poilsio oaze, duodančia vaisių, gerai palaistyta ir vaisinga. Štai, pažvelk, 
kokia įvyko transformacija, koks pasikeitimas! Iš kokios laukinės vietos, iš kokios dykynės ap- 
linka virto malonia ir vertinga. 

Arba ir vėl: štai moteris, elgetaujanti ir nuskurdusi, iš kurios bet koks praeivis panorėjęs 
šaiposi ir išnaudoja ją savo malonumui; bet štai ją karštai įsimyli didingas karalius ir pasiima 
pas save ir iš tos begėdiškos gyvensenos ir prostitucijos ją perkelia į garbingą skaistumą ir 

laisvoms moterims priklausantį statusą. Vietoje tų kiaurai prasmirdusių skarmalų karalius ją 
aprengia karališkais papuošalais, auksu siuvinėtais drabužiais ir išpuoštais brangakmeniais, 
jis ją sujuosia karališkąja diadema, suteikia garbės titulą, kad ji taptų jo gyvenimo bendrinin- 
kė bei garbinga karaliaus nuotaka. Štai kokia tai moteriai įvyko transformacija ir pasikeitimas; 
iš kokios gėdos ir skurdo ji buvo perkelta į tokią didelę šlovingumo garbę bei turtus. 

Lygiai taip ir intelektas bei siela drauge su kūnu puolė į blogybės nuodėmę; nuo Adomo 
nusižengimo dienos siela nugarmėjo į tikrąjį skurdą, t. y. į piktybės aistrų tamsybes. Ji buvo 
teršiama ir užgauliojama paleistuvystėje, netyrume ir piktybės aistrų susiteršime, piktos ir 
begėdės pasaulio dvasios paversta laukine ir nuniokota. Tad reikia, kad siela įtikėtų ir nuošir- 
džiai, visu savo laisvu apsisprendimu ir noru, artintųsi prie Viešpaties, su jo Dvasios meile, 
kad pasikeistų ir persimainytų iš to savo ankstesnio žvėriškumo ir sterilumo, iš nuodėmių 
dvoko, nedorybės aistrų, iš tų gėdingų sudriskusių skarmalų, t. y. piktybės dvasių, netikėjimo, 
godumo, neapykantos, nedorybės, piktumo, vyliaus, beprotybės, pikto geidulingumo ir viso- 
kio plauko netyrumo: dabar jai reikia per malonę pasikeisti, atsinaujinti, transformuotis, būti 
iš naujo nužiestai. Ir vietoje usnių, blogų minčių erškėčių ir blogybės nuodėmių, kurias gau- 
siai želdino jos širdies žemė, reikia, kad joje suvešėtų ir būtų vaisingas teisingumas ir Dievo 
dangiškosios Dvasios šventumas bei gerumas. Vietoje smarvės, purvyno, gėdingų užkampių 
ir vietų, kurias neregimoje sielos erdvėje įrengė piktybės dvasios pasitelkdamos aistras, da- 
bar reikia pastatyti dangiškuosius rūmus, gyvenamąją ir poilsio vietą dangiškajam karaliui. 
Vietoje murzinų ir pajuodavusių drabužių, kuriuos siela dėvėjo, dabar ji apsivelka švytinčius 
dieviškosios Dvasios drabužius: tikėjimą, meilę, gerumą ir visas dorybes. Vietoje tos siaubin- 
gos gėdos ir piktųjų dvasių ištvirkavimo, su kuriomis siela ištvirkavo per savo nedoras mintis, 
dabar ji yra vedama į skaistumą, šventumą, tyrumą ir bendrystę su dangiškuoju karaliumi 
Kristumi, ji yra apjuosiama dangiškąja Dvasios garbės diadema su dieviškosios malonės pa- 
garba. Vietoje pasaulio ištvirkimo dvasios, kuri blaškė ir įkalino sielos intelektą medžiagoje, 
žemėje, nedorybėje ir visokiame piktame išsibarstyme, dabar Kristaus gerumo dvasia iš dan- 
gaus įkalina sielos intelektą nenusakomuose Dievo slėpiniuose ir įvairiuose Dvasios gerumo 
šventuosiuose vaisiuose. Tame dabar buvoja intelektas, o visos sielos mintys yra įkalinamos 
dieviškose ir dangiškose Dvasios mintyse, lygiai kaip ir blogybės aistrų dvasia įkalina sielą 
prieš jos norą pasaulio mintyse ir medžiagos tuštybėje. Išties, Dvasia pagrįstai byloja pranašo 
lūpomis: Kokia jos tamsa, tokia yra ir jos sviesa". 

Šitaip turi būti pakeista ir siela, įtikėjusi Kristų ir nuoširdžiai jį mylinti, šitaip ji turi būti 
atnaujinta ir pajusti perkeitimą visame kame, tapti Dvasios nuskaistinta tiek slaptose širdies 
mintyse, tiek ir šauniuose teisingumo darbuose, gerajai Dvasiai aktyviai veikiant tiesoje, vi- 
siškai užtikrintai, juntamai ir energingai, kaip ir tamsybės aistrų dvasios įvykdo blogį junta- 
mai, užtikrintai tiek sieloje, tiek kūne. Išties visos erezijos visiškai pasitiki absoliučiai tuščiais 
žodžiais tiesaus samprotavimo dingstimi ir tuščiu teisingumo įsivaizdavimu; o tuo tarpu tik- 
rieji Kristaus Bažnyčios vaikai atsiskleidžia tiesos ir tikėjimo darbais, o taip pat per aktyvų 
veikimą Dievo Dvasios, kuri aplanko sielą ir pridengia savo šešėliu; ji parodo vaisius, vertus 
malonės, su galybe, pajutimu ir visiškai užtikrintai, sykiu su intelekto atnaujinimu, perkeiti- 
me ir naujame bei jauname kūrime, atliekamame vidinio žmogaus širdyje. Tokia yra tikroji 
krikščionybė ir tiksli apaštališkoji tradicija, tiesoje perduota visais šventaisiais Raštais; toks 

yra Viešpaties atėjimas ir žmogaus, puolusio nuodėmės įtakon, išvadavimas ir tokia yra tikrai 
tikinčiųjų Kristų viltis. 

"Tad ir mes patys uoliai stenkimės su visų dorybių pagalba įsigyti tokios vilties laiduojamą 
pilną tikrumą, idant palaikyti vertais gėrybių, kurių viliamės, kitaip tariant - Viešpaties ap- 
sigyvenimo, ir gavę savo širdyje Dvasios pašventinimą, bei savo įzduose“ atidėję dangiškąjį 
lobį, malonės dėka nepriekaištingi visuose įsakymuose, mes pelnysime mėgautis amžinomis 
gėrybėmis drauge su Kristumi per amžių amžius. Amen. 

IELA, kuri turi įžvalgumą, jį įsigijo iš dieviškosios malonės per žodžio klausymąsi. Iš tiesų, 
S krikščionių viltis, atgaiva ir nuosavybė nėra šiame pasaulyje; kadangi tai ne visos žemės 
grožybė, nei visų joje esančių gėrybių, nei dangaus ir jame esančių šviesulių ko ieško krikš- 
čioniai. Išties, pažvelk, kiek daug įvairių gerų dalykų yra žemėje, kiek skirtingų grožybių ir 
atgaivos, lygiai taip ir danguje - kokia žvaigždžių įvairovė, koks šviesulių grožis: išvardytuo- 
se dalykuose nėra nė vieno, kurio ieško ir kurio stigtų krikščioniams. Tačiau yra dalykas, kurio 
nesurasi nei žemėje, nei danguje, bet būtent jame gyvena ir jo siekia visi tie, kurie myli Viešpa- 
tį. Kiek daug pasaulyje kalbų, kiek daug skirtingos išminties, kiek daug samprotavimų, amatų, 
mokslo šakų, užsiėmimų, pastangų bei turto žemėje — nė vieno iš šių dalykų krikščioniai nesi- 
vaiko, nė viename iš jų negyvena. Taigi dalykas, kurio jie ieško, yra didesnis už dangų ir viską, 
kasyra jame, didesnis už žemę ir joje esančias gėrybes bei grožybes, trumpai tariant - jis dides- 
nis už visas regimąsias gėrybes bei grožybes, jo su niekuo nepalyginsi. Tad reikia atitinkamai 
tokios pat minties ir sielos, kad būtų galima ieškoti ir nagrinėti tokį su niekuo nepalyginamą 
ir vienintelį Grožį ir Gėrį; išties ir pati mintis bei siela turi būti didesnė ir viršesnė už vis- 
ką, kas yra danguje bei žemėje, už bet kokią žmogišką išmintį, pasaulietišką samprotavimą 
bei pažinimą, turiu omeny, didesnė ir viršesnė tikėjimu bei meile, kadangi niekas nuo aukš- 
to dangaus iki pat žemės sielai neduos jokios naudos. Kaip už visus danguje, žemėje bei ore 
esančius įvairius žavingus dalykus dorybė yra didesnė, prakilnesnė ir viršesnė, arba veikiau, ji 
vienintelė yra tas gėris bei grožis, kurio ieško ir kame gali gyventi krikščioniai, lygiai taip ir 
siela privalo būti taip nusiteikusi, verždamasi ištirti bei ieškoti to Gėrio bei Grožio: ji turi per- 
žengti visą pasaulyje esančių išminties atšakų grožį, kalbų įvairovę, žemišką supratimą, garbę, 
prabangą ir mėgavimąsi; ji privalo būti už visa tai didesnė bei viršesnė, tikėjimu ir meile kryp- 
dama į vienintelį, su nieku nepalyginamą, Grožį, viską peršokanti ir nieko nestokojanti, bet 
vien tik jo vienintelio tetrokštanti. 

"Tad kas gi yra tas, su niekuo nepalyginamas, Gėris ir Grožis, kurio ieško ir kuriame gyvena 
krikščioniai? — Tai pats Viešpats. Išties jis pats yra su niekuo nesulyginamas, kadangi bet 
koks egzistuojantis grožis yra kildinamas iš jo, jis pats yra krikščionių paveldas bei gyvenimas. 
Parašyta: Viešpats yra man skirtosios paveldo ir manosios taurės dalis" . Ir kita vertus, vienintelis 
Gėris ir Grožis, kas yra Dievas, neieško nieko kito iš žmonių - nei aukso, nei sidabro, nei 
gėrybių, nei galvijų, nei ko nors kito, kas yra žemėje ir ką jis pats su visais dalykais sukūrė, bet 

vien tik tikro tikėjimo ir meilės jam iš širdies. Ir tuomet žmogus pelno įsigyti tą vienintelį 
Gėrį ir Grožį: tokia siela pelno Šventosios Dvasios bendrystės malonę ir tampa verta nuo 
šiol susijungti su Kristumi. 

Ir jeigu žmogus pirmiau netaps palankia (išganymui) dingstimi, savo meile patraukdamas 
į save Dievo meilę jam, - į jo sielą neįžengs gyvenimas ir Gėrio bei vienintelio Grožio turė- 
jimas. Taigi kiekvienas sau tampa savo gyvenimo arba savo mirties dingstimi per laisvą savo 
sielos valios apsisprendimą. Išties, priklausomai nuo to, kur link siela nukreips savo prigimti- 
nę meilę, ji prie savęs pritrauks gyvenimą arba mirtį, anot Rašto žodžių: Pries kiekvieną žmo- 
gy yra gyvenimas ir mirtis, ką žmogus pasirenka, tai bus jam duota“, kadangi ir visi paniekos 
verti žmonės pasikeitę įsigijo tokį gyvenimą. Juk, kaip Apaštalas sako: Dievas trokšta, kad visi 
žmonės būtų išganyti ir pasiektų tiesos pažinimą". Ne taip, kad jiems nepriklausytų nukreipti 
savo prigimtinę meilę bei gerą valios apsisprendimą į Dievą: kadangi Viešpats neprievartauja 
valios prieš jos norą, bet analizuoja ir stebi žmogaus valią bei meilę, kurion kryptin jos links- 
ta ir veržiasi. Jei Dievas pamatys, kad sielos meilė šliejasi prie jo, tuomet ateina, įsikuria sau 
buveinę, tampa paveldu jį pamilusiai sielai ir pats ją paveldi, kadangi kitaip ir negali būti. Iš- 
ties, jei Dievas nepasinaudos žmogaus jam rodomos meilės bei tikėjimo dingstimi, jis netaps 
žmogui gyvenimu ir vieninteliu brangiu bei gražiu turtu. Taigi kiekvienas, kaip aukščiau pa- 
sakyta, tampa ta dingstimi, kad galėtų pas jį ateiti gyvenimas bei pažadas, jei jis tiki ir myli, 
nežiūrint į visa kas regima. Mat Dievas tik šito vienintelio dalyko ir tikisi iš žmogaus. Ir ši- 
tokia siela yra didesnė ir viršesnė už visą pasaulį bei visą jo išmintį, garbę, turtus, teikiamą 
atgaivą, visus jo samprotavimus ir visas jame esančias grožybes, kadangi ji įtikėjo į vieninte- 
lį Gražųjį, pamilo vienintelį Gerąjį, pamynusi ir atsižadėjusi viso pasaulio dailumo, garbės, 
pamaloninimo, kalbų išminties, ir šitokiu būdu ji pasiekia ir mėgaujasi tikruoju Grožiu ir 
Gėriu bei vieninteliu Dailiuoju. 

"Taigi tegul niekas nesako: nepajėgiu mylėti, galvoti ar tikėti vienintelį Gėrį, kadangi esu 
nuodėmės vergystėje ir pančiuose. Iš tiesų, kas liečia pajėgumą tobulai nudirbti gyvenimo 
darbus, savo paties jėgomis save išplėšti ir išvaduoti iš gyvenančios tavyje nuodėmės“ — tai 
nėra tavo paties galioje, nes šiuos dalykus Viešpats rezervavo sau pačiam. Mat jis vienintelis 
pasmerkė nuodėmę“, tik jis pašalina pasaulio nuodėmę“, jis pats pažadėjo išvaduoti jį mylinčius 
bei tikinčius iš nuodėmės aistrų vergijos; ir kuriuos jis išlaisvina, tie iš tikrųjų /2772pa /aisvž“. 
Tačiau kas liečia galvoti, tikėti ir mylėti Viešpatį arba jo ieškoti — tai priklauso nuo tavęs ir tu 
tai pajėgi, lygiai kaip ir nesusidėti su tavyje gyvenančia nuodėme ir su ja drauge nesidarbuoti; 
tu tik tapk sau laiduojamo gyvenimo dingstimi, ieškodamas Viešpaties, galvodamas apie jį, 
mylėdamas ir jo laukdamas, ir jis suteiks galią bei išlaisvinimą. Iš tavęs jis telaukia vien tik 
šito. 

Jeigu kūnas, sukaustytas deginančios karštinės, negali imtis ir susilaiko nuo šios žemės veik- 
los ir darbų, tačiau sergančiojo intelektas tuo tarpu nenutraukia savos veiklos ir nelieka pa- 
syvus: veikiau atvirkščiai, dar labiau galvoja ir rūpinasi savo darbais, jo mintis samprotauja, 
pavyzdžiui, apie pjūtį, ar apie vynuogienojus, ar apie kelionę, ar apie prekybą, ar apie dar ką 
nors panašaus. Štai jo kūnas guli paslikas lovoje, karštinės sukaustytas, o intelektas tuo tarpu 
nenurimsta ir nepameta savo darbų — jis svarsto apie tuos dalykus — ir nesiliauja ieškojęs gy- 

dytojo ir prašyti savo artimųjų bei juos siųsti pas gydytoją, idant šis ateitų ir jį aplankytų; šis 
žmogus turi lūkestį pasveikti. Bet jeigu šis žmogus nei kalba, nei samprotauja - tuomet jis 
jau visiškai miręs; kolei slegia karštinė, kūnas, tiesa, suvaržomas ir susilaiko nuo savo darbų, 
bet štai intelektas apie juos gyvai samprotauja ir rūpinasi. 

Lygiai taip ir siela, papuolusi į nuodėmės aistrų tamsos vergystę ir įtaką bei sukaustyta 
nuodėmės įstatymo“ karštinės, yra suvaržoma ir negali imtis gyvenimo darbų, tobulųjų Dva- 
sios dorybių, nevaliodama viso šito nepriekaištingai įgyvendinti; tačiau niekas jai nekliudo 
apie juos mąstyti ar jais rūpintis ir pagal išgales vykdyti įsakymus, mylėti gyvenimą, jeigu tik 
ji tikrai trokšta pasiekti amžinąjį gyvenimą. Taigi niekas jai nekliudo balsiai šaukti ir kvies- 
tis į pagalbą tikrojo gydytojo bei tikėtis išgijimo. Išties net jeigu siela ir bus numirus Dievui, 
kitaip tariant, dėl nusižengimo atskirta nuo jo švytinčios garbės skonėjimosi ir apgaubta blo- 
gybės aistrų šydu, tačiau ji nėra mirusi savo įgimtam pažinimui bei samprotavimui, bet turi 
gebėjimą rūpintis gyvenimo darbais, mylėti, kviestis ir balsiai šauktis tikrojo gydytojo. Taigi 
ji nėra mirusi savo pažinimui. Būtent šitai Dievas ir tikisi iš žmogaus, kadangi jis turi laisvę 
samprotauti apie gyvenimą, mylėti ir kviestis į pagalbą tikrąjį gydytoją, nenusileisti blogy- 
bei, bet sulig turima galia pasišvęsti geriems darbams. Dievas iš žmonių telaukia tik tokios 
dingsties; kadangi kas liečia sustiprinti sielą, išgydyti ją nuo nuodėmės karštinės ir ištraukti 
iš aistrų vergystės bei įtakos priklauso tik jam ir jam vienam, nes parašyta: Galybė priklauso 
Dievui, ir tau, Viešpatie, gaileštingumas?. Mar ir jis pats puikiai supranta, kokiose blogybė- 
se skendi siela ir kaip jai yra kliudoma daryti gyvenimo darbus, kaip ji guli paslika sunkioje 
negarbės aistrų“ ligoje: sielai belieka galimybė tik protu ir meile patikti Dievui. Tačiau patį 
aktyvų pajėgumą jis pats mežyukus sukuria, kaip yra pasakyta: juo labiau apgins teises ty, kurie 
jo šaukiasi per dienas ir naktis. 

Bet ir vėl, kaip kūnas, sukaustytas karštinės, negali imti darbuotis žemės darbuose, o siela 
savo ruožtu, sukaustyta nuodėmės ir karščiuojanti dėl aistrų, negali imtis ir yra sulaikoma 
nuo gyvenimo darbų, lygiai taip ir siela, palaikyta verta dangiškos gyvybės Dvasios ugnies ir 
užvaldyta dieviškosios ugnies galybe, negali imti ir nudirbti nuodėmės darbų, būdama visuo- 
met savo prisirišimo bei išsiilgimo traukiama pas dangiškąjį Sutuoktinį. Jei tad kūno karštinė 
sukliudo kūnui nudirbti žemės darbus, o savo ruožtu nuodėmės aistrų karštinė sukliudo sie- 
lai imtis gyvenimo darbų, tai juo labiau dangiškoji Dvasios ugnis, įkaitinanti ir uždeganti to 
vertą ir ištikimą sielą dangiškosios Karalystės troškimu bei išsiilgimu, ją sulaikys ir neleis nu- 
veikti nuodėmės darbų, bet padarys, kad ji pamirštų visą šio pasaulio tuštybę. Išties šitokia 
siela, kuri ieškojo Dievo savo valios noru ir savo meile, patraukia jį prie savęs, kad jis jai ka- 
raliautų, vadovautų ir vestų pagal savo valią. Mat ir pats Viešpats nori būti šitaip ieškomas, 
mylimas, tikimas ir sielos meilės patraukiamas, kad galėtų ateiti, įsikurti joje buveinę, kara- 
liauti ir vadovauti kiekvienai sielos minčiai ir ją vesti į Dievo valios pilnatvę“. 

Ir tegul niekas nemano, jog siela yra mažytė, kad gyvena mažame kūne ir visa esti kūne. 
Štai ji randasi kūne, bet ir anapus kūno; ji visa esti jame, bet ir visa anapus jo savo mąstymu 
bei mintimis. Išties Dievas padarė sielą indu bei tvariniu didingu, brangiu, dailiu ir pranoks- 
tančiu visus kitus kūrinius; ji yra taip brangus šedevras, kad skirtas tapti Dievo buveine ir 
sutvertas pagal jo paveikslą. Išties siela turi dvasinį ir nematerialų paveikslą, atitinkamai jos 
prigimtinį subtilumą, kaip ir kūnas turi savo paveikslą. Visgi tikrasis Dievo paveikslas yra 

siela ir tas paveikslas, gyvas ir nemirtingas, nešioja ir palaiko šitą paveikslą. Siela išlieka sau 
pačiai nematoma ir neperprantama dėl šios priežasties: ant jos yra uždėtas tarsi koks tamsus 
blogybės šydas, kuris ją dengia, kad ji neapčiuoptų ir savo dvasinėmis akimis neįžvelgtų savo 
savasties, nesuprastų ir nekontempliuotų savo pačios Kūrėjo, idant nesimėgautų, negyventų 
ir neatgautų kvapo savojo Kūrėjo maloningumo šlovės šviesoje, nesigardžiuotų jo gerumu 
bei meile. O šitą šydą mes gavome nuo Adomo nusižengimo valandos, visi savo eile perėmę 
mirties paveldą. 

"Taigi siela yra iš visų pusių apsupta ir apdengta aistrų tamsybėmis, atskirta nuo džiūgavimo 
Dieve ir jo suvokimo bei sykiu nuo savo pačios aprėpimo. Tačiau dirbinys išlieka sveikutėlis, 
siela kaip kūrinys pasilieka išbaigtas, net jei ji randasi po šydu ir yra nugabenta į kalėjimą; ji ir 
toliau turi sveikutėlį dvasinį paveikslą bei sąrangą, kuriuos pačioje pradžioje buvo jai įdiegęs 
Kūrėjas. Kaip ir tuo atveju, kai žmogus yra iš visų pusių užsklęstas kalėjimo sienų, kur nėra 
nei durų, nei angos, nei lango, nei absoliučiai jokio išėjimo; ir žmogus yra atsidūręs kalėji- 
mo viduje. Viduje užsklęstas žmogus negali nieko padaryti, kad išeitų laukan, jam belieka 
tik kviesti ir šauktis išorėje esančiųjų, kad jam atidarytų; savo mintį nukreipęs į tuos, kurie 
yra pastato išorėje, jis šauksis ateiti jam į pagalbą. Lygiai taip ir siela: atskirta nuo Dievo ją 
dengiančiu aistrų šydu ir užsklęsta nuodėmės tamsybių kalėjime, ji pasilieka sveikutėlis dir- 
binys ir brangus kūrinys po tuo šydu, tokia kokia buvo sukurta, ir nieko negali padaryti, kad 
išeitų laisvėn, ji tegali tik galvoti, samprotauti ir turėti rūpestį apie gyvenimo šviesą ir šauktis 
Viešpaties ir Gelbėtojo, kuris yra anapus tamsybės šydo, idant jis, matydamas mūsų šauksmą 
į jį, mūsų tikėjimą bei meilę, savo paties galia perplėštų tamsybės šydą ir savo šviesa nušviestų 
sielą, ją išvaduotų iš nuodėmės aistrų tamsos ir ją vestų pagal savo valią. O siela, būdama den- 
giančio šydo viduje, nukreipia savo mintį į Viešpatį ieškojimu bei troškimu, ranka numojusi 
į visa kas regima; ji su tikėjimu ir troškimu pasineria ieškoti neregimosios dieviškos galios ir 
laukia malonės apsilankymo. Ir Viešpats, būdamas aukštybėse, nukreipia savo mintį į ją, pa- 
sidarydamas jai surandamu, jai apsireiškia ir atgaivina dvasine atgaiva bei veda ją į savo valios 
pilnatvę“. 

Jeigu Viešpaties mintis neateis pas sielos mintį ir jos neves, ji nemokės įvykdyti Dievo va- 
lios. Išties jeigu ji pati visuomet glaudžia savo mintį bei intelektą prie Viešpaties ieškojimu, 
tikėjimu ir troškimu, tai juo labiau jis pats dėl savojo maloningumo, atsižvelgdamas į jos įgim- 
tąją meilę, prisišlieja prie jos minties ir tampa su ja vie24 dvasia?, anot Apaštalo žodžio. Mat 
kai siela šliejasi prie Viešpaties, ir Viešpats savo ruožtu parodo jai gailestingumą, ją myli, at- 
eina pas ją ir prie jos prisišlieja; kai nuo tol mintis be paliovos išlieka Viešpaties malonėje, 
tada siela ir Viešpats patampa viena dvasia“, vienas junginys, viena mintis. Kai jos kūnas guli 
paslikas ant žemės, jos mintis tuo tarpu pilnai gyvena dangiškoje Jeruzalėje, užkopianti iki 
trečiojo dangaus“ ir prisišliejanti prie Viešpaties bei jam tarnaujanti. Ir jis, sėdintis didybės 
soste“ danguje dangiškame mieste, visas yra pas ją, jos kūne. Sielos paveikslą jis patalpino 
aukštybėse, dangiškame šventųjų mieste Jeruzalėje, o jos kūne patalpino savosios dievystės 
nenusakomos šviesos paveikslą. Siela tarnauja Viešpačiui dangiškame mieste, o jis jai tarnauja 
kūno mieste. Siela paveldėjo Viešpatį danguje, o jis ją paveldėjo žemėje. Išties Viešpats tampa 
sielos paveldu, o siela — Viešpaties. Jei ir tamsybėse tūnančių nusidėjėlių mintis ir intelektas 
gali atsidurti tokiu dideliu nuotoliu nuo kūno, toli nukeliauti ir akimirksniu nukakti į toli- 

miausius kraštus, o dažnai savo kūnu prikaustytieji prie žemės taško mintimi atsiduria kitoje 
šalyje greta to ar tos, kurią jie myli, ir save įsivaizduoja tenai buvojant - tad jeigu nusidėjėlio 
siela yra tokia skrajūnė ir lengva, kad jos intelektui nesudaro kliūčių atsidurti tolimiausiuo- 
se taškuose, tai juo labiau toji siela, nuo kurios Dvasios galybė nuėmė tamsybės šydą, kurios 
dvasines akis apšvietė dangiškoji šviesa ir kurią malonė visiškai išlaisvino iš zegarbės aistry? ir 
padarė švaria, — tokia siela pilnai tarnaus dvasia Kristui danguje; ji taipogi jam pilnai tarnaus 
kūne, ir savo mintimi ji taip išsiplečia, jog buvoja visur ir tarnauja Viešpačiui kada tik nori ir 
kur tik nori. 

Štai ką sako Apaštalas: Kad galėtumėte suvokti kartu su visais šventaisiais, koks yra plotis ir 
ilgis, ir aukštis, ir gylis, ir pažinti Kristaus meilę, kuri pranoksta bet kokį žinojimą, kad būtu- 
mėte pripildyti visos Dievo pilnybės? .Kontempliuok nenusakomus slėpinius sielos, nuo kurios 
Viešpats pašalino gaubiančią tamsybę, kurią jis atidengė ir kuriai apsireiškė; stebėk, kaip jis 
išplečia ir nudriekia jos intelekto mintis į visos regimosios ir neregimosios kūrinijos plotį, il- 
gi, gylį bei aukštį. Taigi siela yra didis, nuostabą keliantis ir dieviškas šedevras. Ir, kaip regis, 
Dievas ją sutvėrė dar anksčiau už kūno nulipdymą, mat su žodžiais: Padarykime žmogų pagal 
mūsų paveikslą ir panašumą“, siela yra sukuriama pas Dievą ir tada, paėmęs dulkių iš žemės, 
jis nulipdė kūną ir per Dvasią įpūtė į kūną tą sielą, kurią buvo sukūręs. O tverdamas sielą, jis 
ją padarė tokią: jos prigimtyje jis neįdiegė jokios blogybės, jos prigimtis nepažinojo blogybės, 
bet Dievas ją padarė pagal Dvasios dorybių paveikslą. Joje jis įdiegė dorybių įstatymus, įžval- 
gumą, pažinimą, protavimą, tikėjimą, meilę ir likusias dorybes atitinkamai Dvasios paveikslą. 
O ir dabar ji nestokoja pažinimo, protavimo, meilės bei tikėjimo, ir Viešpats jai apsireiškia. 
Jis įdiegė joje protą, mintis, valią, vadovaujantįjį intelektą, garbingai joje įkurdindamas ir kitą 
didį subtilumą. Jis padarė ją judria, skrajojančia, nenuilstančia, kad galėtų akimirksniu prisi- 
statyti ir jam mintimis tarnauti kur tik Dvasia to panorės: trumpai tariant, jis ją sukūrė tokią, 
kad ji taptų jo nuotaka ir dalininke, kad galėtų su juo susijungti ir tapti su juo viena dvasia“, 
kaip pasakyta: Kas susijungia su Viešpačiu, tampa viena dvasia su juo“. 

Išties nei išminčiai savo išminties pagalba, nei protingieji savo protavimu nesugebėjo su- 
prasti sielos subtilumo nei pasakyti, kas ji yra; supratimas ir tikslus sielos pažinimas atitenka 
tik tiems, kuriems tai apreiškiama per Dvasią. Bet dabar žiūrėk, būk įžvalgus ir supratingai 
klausykis: jis yra Dievas, siela nėra Dievas; jis Viešpats, ji - tarnaitė; jis Kūrėjas, ji - kūrinys; 
jis Meistras, ji - dirbinys. Tarp jo ir jos prigimčių nėra nieko bendro, bet dėl begalinės, ne- 
nusakomos ir nesuvokiamos savo meilės ir gailestingumo jis nusprendė sukurti tokį dvasinį, 
brangų bei išskirtinį dirbinį bei kūrinį, kaip Raštas sako: Kad būtume tarsi jo kūrinių pir- 
mienos“; kad siela būtų skirta sąjungai su juo ir bendrystei, būtų jo nuosava buveine, taptų jo 
brangia ir tyra nuotaka. Taigi, kuomet mums, o vaikai, prieš akis yra pateiktos tokios gėrybės, 
kuomet duoti tokie pažadai ir toks mums parodytas Dievo prielankumas, mes savo ruožtu į 
tai nežiūrėkime pro pirštus, nedelskime veržtis į amžinąjį gyvenimą ir visiškai pasišvęsti tiks- 
lui - patikti Viešpačiui. Tad prašykime Viešpatį, kad savosios dievybės galia išvaduotų mus 
iš tamsybių bei zegarbės aistrų kalėjimo ir, apgynęs mūsų teises, vėl skaisčiai nušviestų savąjį 
paveikslą bei kūrinį, padarydamas sielą sveikutėlę ir tyrą, idant, sulaukę ir pelnę jo Dvasios 
bendrystę, būtume palaikyti verti su juo nepaliaujamai mėgautis per nesibaigiančius amžių 
amžius. Amen. 

XXVII ATSILIEPTI Į MOTINIŠKĄ DVASIOS MEILĘ 


ŪsŲ mylimieji broliai alksta ir trokšta tiesos žodžio, trokšdami jį išgirsti su didžiule mei- 
le. Nors, kas liečia mus, mes esame neišprusę, tačiau jie džiūgauja, su dideliu noru ir 
švelniu rūpestingumu priimdami Dievo žodį, ir Šventoji Dvasia dėl to džiaugiasi, kada jos 
žodis yra skelbiamas šiame pasaulyje. Išties net jeigu naujagimis yra nebylus kūdikis, nesu- 
gebantis kalbėti motinos kalba, tačiau pati motina prisitaiko prie vaiko ir kalbasi su juo va- 
pėdama kaip jis; motina kiekvienąkart džiaugiasi, kai kūdikis jai kalba, iš šalies sa meilumu 
stebėdama vaikelį. Taigi ir mes patys, net jei esame tik kūdikiai prieš begalinę ir neaprėpiamą 
Viešpaties šlovę, galybę ir pažinimą, nesugebantys kaip dera išreikšti ar išsakyti Dvasios slė- 
pinių, tačiau, nežiūrint to, Dvasios malonė, šventųjų Motina, kiekvienąkart džiaugiasi, kada 
pasaulyje šnekamasi apie ją. Kadangi vaikai, gimę iš Dvasios, niekur kitur nesuranda atgai- 
vos ir krykštavimo, kaip tik tame žodyje, kuris juos pagimdė. Išties kiekviena būtybė suranda 
atgaivą ir džiaugsmą tik savo tėvynėje ir toje vietovėje, kur gimė. Egzistuoja kūrinių įvairovė 
ir kiekvienas kūrinys turi savas atžalas. Žemė turi visus joje augančius augalus bei gimstan- 
čius gyvūnus: laukinius žvėris, roplius ir galvijus bei dar kitus. Panašiai ir vandenys turi savas 
atžalas — didžiulę įvairovę žuvų. Lygiai taip ir oras savo ruožtu turi savyje didžiulę įvairių 
paukščių gausybę; ir vėl, dangus turi savas atžalas — žvaigždes bei tai, kas randasi virš dan- 
gaus; ir visos šios sritys skiriasi viena nuo kitos, kaip ir jų atžalos. Išties vienokia išvaizda bei 
gyvenimo būdas priklauso dangaus būtybėms, kitokia - žemės būtybėms; ir jeigu kokia nors 
būtybė, svetima kokiai nors sričiai, panorėtų persikelti ir gyventi ten, kur nėra gimusi — tuo- 
met jos laukia uždusimas, mirtis ir išnykimas. Pavyzdžiui, jeigu jūros žuvys panorėtų gyventi 
ant sausos žemės — jos nugaištų, kadangi nėra gimusios iš žemės. Jeigu savo ruožtu žemės 
keturkojai užsinorėtų apsigyventi vandenyse - jie tik prigers ir gaus galą, kadangi tenai negi- 
mė. Jeigu dangaus sparnuočiai, pametę judėjimą ore, apsistotų gyventi ant žemės paviršiaus 
— pražūtų nuo laukinių žvėrių ar roplių arba net ir nuo žmonių. Iš tiesų, kiekviena būtybė 
gyvena ir suranda atgaivą toje aplinkoje, kuri atitinka jos prigimtį, esatį ir pasaulį, kuriame ji 
gimė. Taigi tokiu būdu ir Dievo žodis, kilęs iš aukštybių, sušildo, atgaivina ir maitina Dvasios 
vaikus, o tuo tarpu pasaulio žodis juos uždusina, sunaikina ir numarina. Mat Dievo žodis ir 
pasaulio žodis neturi jokios bendrystės nei panašumo. 
Iš tiesų, Dievo Žodis yra Dievas“, o pasaulio žodis yra pasaulis, ir egzistuoja labai didelis 
skirtumas bei atstumas tarp Dievo žodžio ir pasaulio žodžio, tarp Dievo vaikų ir pasaulio vai- 

kų: kiekviena atžala yra panaši į savo gimdytojus. Jei gimusysis iš Dvasios panorėtų pasinerti 
į pasaulio žodį, į žemiškuosius reikalus ir šio amžiaus garbę — jis gautų galą ir pražūtų, nega- 
lėdamas surasti tikrojo gyvenimo atgaivos. Kadangi jo tikroji atgaiva yra tenai, iš kur jis yra 
kilęs: mat, kaip pasakyta, Dievo žodžiui yra užgožiamas ir pasilieka bevaisis* tas, kurį sbau- 
džia gyvenimiškieji rūpesčiai ir supančioja žemiškieji saitai. Lygiai taip ir tas, kuris iš arti seka 
kūniškos valios norais - kitaip tariant, pasaulietiškas žmogus - kada jis tik išgirs Dievo žodį, 
jam pristinga oro ir jis tampa tarsi praradęs protą. Išties žmonės, įpratę prie nedorų paklydi- 
mų, kai tik išgirsta apie Dievą, jų protas tarsi būtų alinamas jokio patrauklumo neturinčia 
šneka ir jie pajunta pasišlykštėjimą. Apie tai ir Apaštalas sako: Juslinis žmogus nepriima to, 
kas ateina iš Dievo Dvasios. Jis tai laiko kvailyste?. Ir pranašas: Dievo žodis jiems tapo kaip 
vėmalas“. Matai, jog nėra įmanoma gyventi tame pasaulyje, kuriame nesi gimęs. 

"Tai galima suprasti ir kitaip. Jei kūniškasis žmogus susiims ir stengsis pasikeisti, iš pradžių 
jis numiršta tam pasauliui ir tampa bevaisis ankstesniam senam piktam savo gyvenimo bū- 
dui, ir tuomet jis gali pradėti gyventi Dievo žodžiui. Iš tiesų, tas, kuris nori pasišvęsti naujam 
gyvenimui, privalo atgimti iš savo ankstesnio bjauraus gyvenimo. Kai žmogus yra sukausty- 
tas ligos ar karštinės, jo kūnas guli paslikas lovoje ir nevalioja nuveikti jokio žemės darbo; bet, 
esant tokioms aplinkybėms, liežuvis ir toliau kalba apie tuos darbus ir intelektas nenurims- 
ta: jis jaudinasi ir rūpinasi dėl darbo, kviečiasi gydytoją, nusiųsdamas pas jį savo draugus. Ly- 
giai taip ir siela po prasižengimo įstatymui atsidūrė aistrų paliegime ir visiškai išglebo; tačiau 
ji prisiartino prie Viešpaties, įtikėjo gausianti pagalbos ir atsižadėjo savo ankstesnio bjauraus 
gyvenimo, ir nors siela tyso nuodėmės paliegime, nevaliodama tiesoje nuveikti gyvenimo dar- 
bų, tačiau, nežiūrint to, ji geba ir gali su triūsu rūpintis gyvenimu, maldauti Viešpatį ir ieškoti 
tikrojo gydytojo. 

"Taip nėra kaip tvirtina kai kurie, suvedžioti klaidingo mokymo, kad žmogus numirė kartą 
visiems laikams ir daugiau nebegali nuveikti absoliučiai nieko gero. Mat ir kūdikis, nors dar 
ir nevalioja nuveikti jokio darbo ar savo kojomis nueiti pas savo mamą, tačiau jis vartaliojasi, 
šaukia ir verkia ieškodamas motinos, ir šitai giliai sujaudina pamalonintą motiną, ji džiaugia- 
si, kad vaikelis dėdamas pastangas ir su šauksmu jos ieško; nors kūdikis nevalioja nusigauti 
iki jos, tačiau pati motina, dėl vaikelio didelio jos ieškojimo ir troškimo, nueina pas jį, įveikta 
savo meilės kūdikiui; ji vaikelį paguodžia ir su dideliu švelnumu pamaitina.. Beje, motinai 
net ir paėmus kūdikį, jis ne tuojau pat nurimsta, bet ir toliau inkščia kolei ji paima jį į glė- 
bį ir paduoda jam krūtį, kad pamaitintų savo pienu; ir tuomet galiausiai atitekantys pieno 
upeliai pradžiugina vaikelį. Vis dėlto kūdikis, motinos net ir paguostas, paimtas ant rankų, 
priartintas prie krūties ir jos pienu skaniai pamalonintas, toliau verkia, kadangi motina ne 
tuojau pat jį paėmė ant rankų ir paguodė, bet leido ilgai kęsti apmaudą. Net jeigu kas nors 
siūlytų kūdikiui tūkstančius patiekalų, ar aukso, ar sidabro, ar kažko panašaus, jis niekuo taip 
nesidžiaugs, niekur neras atgaivos, niekas taip nepatrauks jo dėmesio, išskyrus tik jo motinos 
sbenelį; nuo motinos vaizdo jis tirpsta iš džiaugsmo ir gaudamas iš jos maisto džiūgauja, o ją 
regėdamas yra linksmas ir krykštauja. 

Lygiai taip yra su visomis regimomis būtybėmis net iki galvijų, ar tai būtų keturkojai, ar 
sparnuočiai: natūraliu dėsniu prigimtis išsaugo švelnumą ir rūpestingumą savo mažyliams, 
ir, kita vertus, mažylių glaudimąsi bei meilę savo motinoms. Tokiu būdu, pavyzdžio dėlei 

pasitelkę paukščius, matome kregždės darant savo lizdus viršuje, aukštėlesnėse vietose; taip ji 
saugosi nuo roplių ir ten maitina bei augina savo mažylius; o paukščiukai nekreipia dėmesio 
į jokius kitus balsus - nei žmonių, nei gyvūnų, nei į kieno nors kito, bet lieka dėmesingi 
tik motinos balsui, kurį išgirdę, bemat pašoka ir čirškia jos ieškodami. Tuo tarpu kregždė, 
visur savo nuožiūra skraidydama, renka maistą savo vaikeliams ir, sukramčiusi bei padariusi 
malonesniu, jį jiems pateikia, kad jos mažyliai galėtų gerai ir naudingai maitintis. 

"Taigi lygiai taip ir sielos, kurios pasilieka pasaulio kūdikystėje, kurias varžo aistros ir ku- 
rios neįstengia tiesoje nuveikti gyvenimo darbų dėl blogybės galios, kuri egzistuoja drauge 
sujomis, taigi jos šaukia ir ieško pagalbos iš Dievo, daug vargsta ir dega dideliu troškimu am- 
žinajam gyvenimui; ir jos šaukiasi dangiškosios motinos, Šventosios Dvasios, su verksmu ir 
balsiu šauksmu, ir joks šio pasaulio dalykas joms nesuteikia atgaivos, bet vienintelė jų atgaiva 
— tai Dvasios turėjimas, o maistas - tai troškimas. O ji, malonioji dangiškoji motina, Dvasios 
malonė, ateina pas ją ieškančias sielas ir paima jas į savąsias gyvenimo rankas, sušildo maistin- 
gu, dvasiniu ir dangiškuoju, trokštamuoju ir šventuoju, protingu ir neatmieštu pienu“, idant 
jos pajustų ir pažintų dangiškąjį Tėvą, kiekvieną dieną darydamos pažangą dvasinėje bran- 
doje kol pasieks tobulą saiką ir tikėjimo vienybę bei Dievo Sūnaus pažinimą? anot Apaštalo 
žodžių: ir taip jos pelnys dalį amžinajame gyvenime. 

Mat tik pats Viešpats, savo gerume bei palankume, gali suburti išbarstytas pasaulyje sielos 
mintis į vieną Dievo įkvėptą ir į aukštybes besistiebiančią mintį. Pienas dėl savo skystumo vi- 
sur teka ir mažas jo tirštumas leidžia jį pilti į indą; bet jeigu bus įpiltas šliužo fermentas, pienas 
susitraukia į vientisumą ir tirštumą. Panašiai ir miltai lengvai pabyra dėl savo lengvumo, bet 
jeigu pridėsime raugo - kaip Viešpats pateikė palyginimą, sugretinęs dangaus Karalystę su 
trimis saikais miltų, kol viskas įrūgo“ — tuomet miltai, gauti iš daugybės grūdų, vandens dėka 
sulipdomi į vientisą tešlą, ir kas gi kita, jeigu ne ugnis, gali jai priduoti kietumo bei teikiamos 
žmogui maistinės naudos, kad ji pavirstų duona? 

Lygiai taip ir sielą, kuri pašlijo dideliame išglebime ir pasaulio nepastovume dėl nusistovė- 
jusio polinkio į aistras ir kuri dėl lengvabūdiškų minčių tarsi miltai pabiro į visas puses šiame 
pasaulyje, - kas pajėgs suvienyti išbarstytas jos mintis ir padaryti vieną tvirtą, dievišką ir tie- 
sią mintį, jeigu malonės galia ir Dvasios dangiškoji ugnis, dėka sielos tikėjimo, jos per savitą 
išbandymą nepadarys vėl naudingos bei skaisčios priešais dangiškąjį Tėvą: ir tokiu būdu ji 
galės tapti verta dangaus Karalystės. Panašiai ir piemuo savo balsu suburia įšsk/aidyras“ avis 
į vieną kaimenę“, ir jos seka paskui jį, būdamos suburtos draugėn ir jo vedamos. Vargas tai 
kaimenei, kurios neturi vedlio, kuris jas nuvestų į geras ganyklas, kurias jis žino, kadangi ji 
pražus nuo vilkų ir laukinių žvėrių. Vargas sielai, kuri su pilnu tikrumu savyje neturi jos min- 
čių vedlio bei ganovo Kristaus, kadangi baisūs vilkai bei laukiniai žvėrys, t. y. piktybės dvasios, 
išsklaidys jos mintis ir ji pražus. 

Šie žodžiai turi dvi puses: kūnišką bei dvasinę, mat mes turime tiek kūną, tiek sielą. Išties 
visi palyginimai gali būti išoriškai kūnišku (t. y. raidišku) požiūriu pritaikyti Bažnyčiai, bet 
juos taipogi galime suvokti dvasine prasme ir pritaikyti kiekvienam iš mūsų atskirai, kalbant 
apie sielos minčių subūrimą ir vienybę. Panašiai ir daugybės grūdų rugių varpose paveiks- 
lą galima suvokti kitaip žvelgiant kitu požiūriu. Išties mes matome, kad javai, išsimėtę po 
įvairius laukus bei teritorijas, yra sugabenami į vieną kluoną; po to juos sumindžioja ir sutri- 


*Pls: 1 PE2,2, 5Plg. Ef4,13, "Plg. Mti3,33, Plg. Jn 11,52. “Plg. Jn IO, 16. 

na gyvuliai ir šitaip šiaudas atsiskiria nuo grūdo; ir kas galėtų atskirti pelus nuo grūdų, jei 
nepapūstų vėjo gūsis ir jų vienus nuo kitų neatskirtų. Lygiai taip ir su siela: kas gi pajėgtų 
sielą, išsibarsčiusią ir pasklidusią šio pasaulio žemėje, šio amžiaus aistrų paklydime, surinkti 
į širdies kluoną ir nuo jos atskirti įsimaišiusią nuodėmę, kylančią iš blogybės minčių, jeigu 
dangiškoji Kristaus Dvasia nepadvelks į ją? Išties evangelistas sako: Jo rankoje vėtyklė, ir jis 
įšvalys savo kluoną. Kviečius surinks į klėtį, o pelus sudegins nenžgesinama ugnimi". 

"Tad ir mes melskime Viešpatį dieną naktį ir prašykime, ieškodami jo vienintelio su širdies 
triūsu bei švelniu troškimu, nesustodami ties jokiu šio pasaulio dalyku - malonumu, ar garbe, 
ar valdžia, ar dar kuo nors - bet vien tik jam išlaikydami visą troškimą, kad jis surinktų išbars- 
tytas mūsų mintis, idant, palaikyti vertais jo aplankymo bei rūpestingo dėmesio, jo priglausti 
ir pakančiai traktuojami, mes taptume verti amžinojo gyvenimo. Tokiu būdu mes, apvalyti 
ir tapę it švarūs grūdai, būsime jo padėti į dangaus plotus. Kaip darbininkas ar žemdirbys ne- 
kreipia dėmesio į jokius medžius, augalus ar žoles ir imasi tik javų priežiūros bei nurinkimo — 
mat jis žino, kad būtent iš čia jam kyla visa nauda ir gyvenimo garantas - lygiai taip ir gerasis 
bei tikrasis mūsų gyvenimo žemdirbys, Viešpats, savojo antrojo atėjimo metu, palikęs bei ran- 
ka numojęs į visas pagonių tautas ir medžiagines bei pasaulietiškas valias kaip neduodančias 
jam jokios naudos, ateis pas savo artimuosius, ištikimuosius bei bičiulius, — tuos, kurie myli 
vien tik jį ir kurie virto gerais grūdais, skirtais atidėti į gyvenimo saugyklą; jis tik juos surinks 
į dangiškąją Tėvo Karalystę, o tuo tarpu kitus nevaisingus žmones, paniekinęs kaip bevaisius 
šiaudus, atiduos ugniai?, kadangi jie nevykdė jo valios. Tad ir mes patys uoliai stenkimės su 
pilnai šaunia gyvensena, vykdydami jo šventuosius įsakymus, visuomet paisyti ir visų gyveni- 
mo paliepimų bei įsigyti Dvasios bendrystę, idant, tapę it švarūs grūdai, būtume verti, kad 
jis mus surinktų į Karalystę. Amen. 


2Mt3, 12. 5Plg. Mt 3, 12. 

ANAU, kad ir man dabar kuo puikiausiai tinka pakartoti pranašo žodžius: Likuriavau 
M kaip gimdyvė“, visuomet karštai trokšdamas Šventosios Dvasios pažangos tavyje, — pa- 
žangos, kuri nėra apčiuopiama tik žodžiu ar šešėliu, bet įgyvendinama tiesos veiksmingumu 
ir Dievo galybe", sulig Viešpaties ištarme, kad Dievo karalystė yra ne kalboje, bet veiksme ir 
galybėje“, ir dar: Dievo karalystė yra tarp jūsų“. Mat vieni yra išmintingi pagal Kristų išoriškai, 
kiti - dar ir žodžiu, dar kiti - priedo dar ir pačiu veiksmu. Iš tiesų, tokių, kurie tai daro su 
Dievo galybe, tikrai labai reta. Tačiau jie yra tie, ant kurių 2užengia Šventoji Dvasia ir Auks- 
čiausiojo galybė pridengia savo šešėliu“. 

Yra nuoseklu, kad kiekviena siela, kuri bėga nuo liūdesio, kuris išplaukia iš Ievai skirto 
pasmerkimo, ir vaikosi Marijos džiaugsmą, gyventų mergystėje tobulai ir nepriekaištingai 
nepalytėtajam Jaunikiui Kristui. 

Išties kaip per žemišką galvoseną ir kūniškas aistras atpažįstame, jog esame Ievos ir Ado- 
mo vaikai, lygiai taip mums reikia atpažinti mūsų įvaikinimą dėka dangiškosios galvosenos 
bei Kristaus kančių. Pažikrinkite patys save, ištirkite save, ar laikotės tikėjimo, ar Jėzus Kristus 
gyvena jumyse". Išties, jei nešiodami žemiškojo atvaizdą, mes jautėme piktų, gėdingų ir nešva- 
rių minčių veikimą, tad mums, nešiojantiems dangiškojo atvaizdąš, juo labiau privalu pajusti 
šventos ir garbintinos Dvasios veikimą. 

Taigi tegul protinga mergelė žinos, kad jai reikia savyje turėti Kristų taip, kaip kad ir Ma- 
rija turėjo; kaip pastaroji nešiojo įsčiose, tu turi nešioti širdyje, ir tuomet galėsi supratingai 
giedoti psalmes" ir sakyti: Per pagarbią tavo baimę, Viešpatie, mes pradėjome įsčiose, raitėmės 
skausmuos ir pagimdėm išganymo dvasią! Yaip ir Ekleziastas išsireiškė: Kokiu keliu ateina gy- 
vybės alsavimas į kaulus motinos įsčiose), toks yra ir Dvasios kelias. 

"Tad jeigu turi šį lobį savo m0/iniame inde“, jei tas, kuris pasakė: Iš tamsos tenušvinta šviesa!, 
sušvito tavo širdyje, kad apšviestų Evangelijos pažinimą!, jeigu Dievo ramybė" nepaliaujamai 
viešpatauja tavo širdyje, jeigu vaikeisi ir pasiekei ramybę kartu su pašventinimu, jeigu tavo 
vidiniame žmoguje" apsigyveno Kristus, jeigu Tėvas drauge su savo viengimiu Sūnumi pasi- 
darė pas tave buveinę“, jei buvai palaikytas vertu palaiminimo dėka širdies tyrumo?, jei tapai 
Dievo šventykla ir jo Dvasia apsigyveno tavyje, jei tikėjimo pilnatvėje tavo širdis yra nuvalyta 


IZ 42, 14. 5Plg. 2 Kor6,7. “Plg. 1 Kor 4, 20. 1 Jn 3, 18. Mk 9, 1. Lk 17, 21. “Plg. Lk 1, 35. 
"Plg. > Kor 13, 5. šPlg. 1 Kor 15, 49. 5Plg. Ps 46, 8. 'Plg. Iz 26, 17-18. JPlg. Koh 11, 5. 
Plg. > Kor 4,7. Plg. 2 Kor 4,6. "Plg. Kol 3,15. "Plg. Ef3, 16-17. Plg. Jn 14,23. PPlg. Mt 5, 8. 

nuo nešvarios sąžinės", jei ramybės Dievas tave iki galo pašventino ir laiko tobulą bei nepeiktiną 
dvasią, sielą ir kūną", jei esi protinga mergelė, turinti žibintą ir alyvos indelyje“, jei žinai, ką 
reiškia: Tebūnie jūsų $žyėnos sujuostos ir žiburiai uždegti“, jei apsivilkai vestuviniu drabužiu“, 
- jei turi visų šių dalykų patyrimą per širdyje vykstančią veiklą, tada tu vertai galėsi tekėti už 
dangiškojo Jaunikio, o jeigu ne - net jei aš nutilsiu, akmenys šauks!. 

Taigi aš liudiju paties mano Viešpaties akivaizdoje bei priešais garbintinąją Šventąją Dva- 
sią, kad kaip šios žemės mergelė, net jei būtų priėmusi pirmąsias dovanas kaip užstatus, o 
vėliau po jų dar ir kitas gausias dovanas, net jeigu turėtų valdžią visai nuosavybei, bet nesu- 
lauktų (santuokinio) kūniško santykio, ji pasiliktų svetima tam vyrui, kurio pavardę ji ne- 
šiotų — lygiai taip ir siela, kuri išlieka mergele Kristui, net jeigu per krikštą gauna dovanas 
pirmienas - kadangi krikštas yra būsimojo paveldo tobulos pirmienos - o po krikšto tuojau 
pat gauna įvairiausias dovanas: žodžio, aiškinimo, gydymo ar dar kokią nors kitą charizmą, 
tačiau nebūtų apdovanota susijungimu su negendančiuoju Jaunikiu, ji pasiliks jam svetima. 
Kadangi džiugesio patepimasS ir vešžuvinis drabužis* neglūdi charizmose, bet pačiame įvaiki- 
nime, kuriame yra nepajudinama meilė. 

"Taigi, turėdama krikšto laiduojamas pirmienas, tu turi tobulą talentą!, bet jeigu jo neleisi 
apyvarton, liksi netobula, negana to - jo neteksi. Tad nemanyk, kad išdalijusi visą savo nuo- 
savybę! jau esi kažin kas. Jei priedo turi žodį, jei kalbi 22ge/y įr žmonių kalbomis“ - nesipui- 
kuok: nes tu dar nepasiekei to, kas ž0bu/2!. Jei dar priedo turi 2iskinim2o" dovaną, neapsistok 
ties tuo. Jeigu taipogi turi vis4 tikėjimą", keliauk prie meilės, kuri neleidžia nupulti. Išties 
meilė niekuomet nenupuola“ ir, būdama nepajudinama, ji padaro beaistriais ir nepargriauna- 
mais tuos, kurie jos trokšta. Taigi charizmos išsiskleidžia sekant išganymo ekonomija pagal 
tai, kaip Dievas jas savo laisvu noru paskirsto tiems, kurie tebėra kūdikiai ir netobuli, tuo tar- 
pu kai meilė, kaip jau sakiau, padaro beaistriais ir nepargriaunamais tuos, kurie jos nusipelnė, 
nes ji yra Dievas?, ką mes sužinojome iš visuotinių laiškų. 

"Taigi kiekviena siela, kurioje aktyviai veikia nešvarios mintys bei pikti sumanymai, nėra 
mergelė skirta Kristui, nes ji paleistuvauja su priešininku. O ta, kuri trokšta tyra stoti priešais 
Viešpatį, gyvena širdies skaistume, anot Jaunikio pabrolio žodžių: Mat as jus sužiedavau su 
vienu vyru, su Kristumi, ir turiu pas jį nuvesti jus kaip skaisčią mergelę. Bet aš bijau, kad kaip 
žaltys savo gudrumu suvedžiojo Ievą, taip ir jūsų minčių kad nesugadintų“.. Taigi visi tie, kurių 
mintys sugadintos, yra velnio sugedimo bendrystėje, o ne Gelbėtojo negendamumo bend- 
rystėje. Kas gi bendra tarp šviesos ir tamsos"? Arba kaip suderinti Dievo šventovę su štabais“ ? 
Reikia patikėti šiais žodžiais, idant galėtume neklaidingai skaityti: Aš gyvenu, tačiau nebe as, 
o gyvena manyje Kristus". Iš tiesų tie, kuriuose negyvena Kristus, būdami numirėliai, nešlo- 
vina Dievo kaip reikia, nes pranašo pasakyta: Ne numirėliai slovins tave, Viešpatie“. "Tad te- 
gul mūsų gendančiame kūne viešpataus Jėzaus gyvenimas“. Turėkime savyje Kristaus Dvasią, 
kad būtume jo, nes pasakyta: Kas neturi Kristaus Dvasios, tas nėra jo“ -Išnaikinkime mumyse 
esančias pagonių tautas, sakykime Dievui: Iblaškyk tautas, kurios nori kary", Svaidyk žaibus 
žr isblaškyk juos? . Išties mes save pačius kaltiname, o ne izraelitus, sakydami: Jie neisnaikino 


*Plg. Žyd 10,22. Pr Tess,23. “Plg. Mt25,4-13. ŠLk12,35. “Plg.Mt22,11-12. Plg. Lk 19, 40. 
sPlg. Žyd I, 9. 5Plg. Mt 22, 11-12. 'Plg. Mt 25, 27-28. JPlg. 1 Kor 13, 3. Kr Kor 13, 1. 
IPlg. 1 Kor 13, 10. "Plg. 1 Kor 14,26. "Plg. 1 Kor 13,2. 91 Kor13,8. PPlg. 1 Jn 4,8. 92 Kor 11, 2-3. 
"> Kor6, 14. 5> Kor 6, 16. "Gal 2,20. "Ps 113,25. | "Plg. 2 Kor 4, 10. Rom 6, 12. "Rom 8, 9. 
*Ps 67,31. VPS 143, 6. 

pagonių tautų, kurias Viešpats jiems liepė“. Mes save pačius kaltiname, o ne stabus: Mat mes 
turime ausis, bet negirdime, turime akis, bet nematome, ir nėra mumyse dvasios?. 

Tad melskime, kad mūsų proto akys būtų apšviestos“, idant suprastume, ką reiškia: Atmerk 
man akis, ir tavo įstatyme aš suprasiu tavo nuostabius dalykus“. Šaukime iš širdies: Rabuni, kad 
praregėtume“. "Tas, kuris atgauna regėjimą, net jei tebėra kūne, tačiau kovoja ne kūniškai: Ka- 
dangi jo kovos ginklai nėra kūniški, bet, su Dievo pagalba, gali griauti tvirtoves. Jais nugalime 
gudravimus ir bet kokią puikybę, kuri sukyla prieš Dievo pažinimą". Kelkime be paliovos šven- 
tas rankas maldose, be pykčio ir be gudravimųš. Tapkime gentainiais Viešpaties, kuris kilo iš 
Judo giminės". Būkime žydais viduje, nes e 725 yra tikras žydas, kuris viešai laikomas žydu, 
bet tiktai tas yra žydas, kuris toksai viduje, kuris per tuščių gudravimų bei nešvarių sampro- 
tavimų visišką neveiklumą pastoviai laikosi šabo ir gavo apipjaustymą savo vidiniame žmo- 
guje. Taigi apipjaustę pašalinkime širdies netyrumą, nupjaudami intelekto bereikalingą dalį, 
kitaip tariant — mirties dyglį, nuodėmę), kurią priešas pasėjo per nepaklusimą. Priimkime į 
savo širdis dvasinį Dievo įstatymą, kurį jis pažadėjo, sakydamas: Aš duosiu savo įstatymus į jų 
širdis, įrašysiu juos į jų protus“, ix Dovydas sako: Dievo įsakymas yra jų širdyse, ir jų žingsniai 
nesuklups!. Tad jei tu nenori suklupti, priimk viduje Dievo įsakymą, kuris per pašventinimą 
įkurdins tave beaistriškume. Štai kokie dalykai mums priklauso, o veikiau — priklauso Die- 
vui, kurio išmonė yra teisinga, o žodis nedviprasmiškas. Šių dalykų sulaukę, prašykime, kad 
turėtume Kristaus išmonę" ir vaikštinėtume gyvenimo naujovėje", kad nebūtų taip, kad šir- 
dyje turėtume vieną dalyką, o išorėje parodytume kitą. Iš tiesų Dievas neapkenčia melagingo 
ir vylingo elgesio. Būtent todėl Viešpats aiškiai ir visiškai suprantamai parodė, kad tai, kas 
sutepa žmogų, išeina iš širdies vidaus“. Ir dar, pasmerkdamas fariziejų, arba veikiau - kiekvie- 
ną iš mūsų, dėl vidinio žmogaus aklumo dieviškiesiems slėpiniams, Viešpats pasakė: Aklasai 
Jariziejau! Pirmiau isvalyk taurės vidų, tai bus tikrai švari ir išorė?! Išties tas, kuris įdėjo uo- 
lias pastangas maksimaliam vidiniam spindesiui, t. y. visame kame buvo atsidėjęs intelekto 
bei sielos priežiūrai, be jokios abejonės bus kartu nuvalęs ir išorę. Tad aš raginu, neapsistoki- 
me ties išoriniais elgesiu bei manieromis, tapkime tyra Dievo šventykla“, paklausykime mus 
raginančiojo žodžių: Kad būtumėte nepeiktini ir nekalti, nesutepti Dievo vaikai". Išties ne- 
peiktinas yra tas, kuris savo širdyje nedaro niekšybių, kuris neturi 2ei dėmės, nei raukslės, nei 
kažko panašaus“, kuris žino, ką reiškia: Visa karaliaus dukters šlovė glūdi viduje", o ne išorėje, 
kuris sako nemeluodamas: Ty suteikei džiugesio mano širdžiai“, kuris yra pažymėtas Kristaus 
veido, arba veikiau - kuriame jis aktyviai veikia, kuris kovoja, kad pasiektų žikro vyro bran- 
dą pagal Kristaus pilnatvės amžiaus saiką", kuris šalinasi garbės pas žmones, o vaikosi garbę 
kylančią iš Dievo, aktyviai veikiančią tyroje širdyje. 

Išties, kaip šios saulės garbingas spindesys aktyviai paveikia kūniškas akis, lygiai taip Šven- 
tosios Dvasios garbė aktyviai veikia vidinio žmogaus tyras akis, todėl tas, kuris stengiasi būti 
nuteisintas dėka išorinio žmogaus dorybės darbų ir jo tuščios galios, yra kaip tas, kuris turi 
Dievo uolumą, tačiau ne taip kaip reikalauja pažinimas“; kaip tas, kuris su laiku turėtų būti 
mokytojas, tačiau ir toliau reikalingas pamokymų; kaip tas, kuris turėtų teisę kietam maistui, 


“Ps 105, 34. 5Plg. Ps 113, 14.13. “Plg. Ef 1, 18. Ps 118, 18. “Plg. Mk ro, 51. f> Kor IO, 3-5. 
šPlg. 1 Tim 2,8. Plg. Žyd3, 14. Plg. Rom 2, 28-29. Plg. 1 Kor 15,56. er38,33. IPS 36,31. 
"Plg. 1 Kor 2, 16. "Plg. Rom 6,4. Plg. Mk7, 15-21. PMt23,26. “Plg. 1 Kor 3,16. "il 2, 15. 
SEf 5,27. Ps44,14. UPs4,8. "Ef 4,13. "Plg. Rom ro, 2. 

tačiau ir toliau maitintųsi pienu“; kaip tas, kuris pradėjo Dvasia, bet dabar užbaigia kūnu?. 
Tad tegul toks žmogus žinos, kad visas išorinio žmogaus teisumas, pranašo žodžiais, yra ne- 
lyginant suterštas skuduras“, o anot Apaštalo - tai sąšlavos“. 

O kas liečia mus, tebūsime mes pavaldūs Dievo teisumui, kuris įvykdomas vidiniame žmo- 
guje, kur stovi Kristaus teismo krasė drauge su nesuteptąja šventove. Juk diena iš dienos kenčiu 
vargą, sako pranašas, kol įeisiu į Dievo šventovę“, kad sąžinės paliudijimas didžiuotųsi kryžiu- 
miš Kristaus, kuris išvadavo mūsų gyvenimą iš dūlėjimo ir nuvalė mūsų sąžinę nuo negyvų 
darbų, idant tarnautume Dievo Dvasioje ir nesudėtume pasitikėjimo į kūną?, kad žinotume, 
ką garbiname, anot Viešpaties žodžių: Mes garbiname, ką pažįstamė!. Išties visų šių dalykų 
liudytojas danguje yra tiesakalbis, nes: Mes ka/bame Kristuje Dievo akivaizdoje , nesvarstyda- 
mi nieko kita, o tik tai: Gera, kai širdis sustiprinta malonės“, o ne daugybės svetimų mokslų 
klaidinama. Taigi mes meldžiame, kad tu būtum išgelbėtas iš garbės pas žmones, kuri, kaip 
paprastai būna, gudriai ir sumaniai apraizgo tinklu, kad negautum vadovavimo, ateinančio iš 
Dievo galybės; šitaip tavęs niekuomet neįveiks nei žmonių panieka, nei, kita vertus, neišpūs 
pagyrimai. 

Paklusk tam, kuris tave veda į visą savo tiesos pilnatvę!. Tegul tavo siela susijungia su Kri- 
stumi, kaip jaunoji susijungia su savo jaunikiu. $772 paslaptis yra didelė, — aš tai sakau, žvelę- 
damas į Kristų“ ix į nepriekaištingą sielą. Mat niekas nėra įrašomas į pirmagimių Bažnyčią 
danguje", išskyrus tik nepriekaištingą sielą, ir nė vienas negaus vainiko, jeigu nebus grūmęsis 


pagal taisykles“. 


*Plg. Žyd 5, 12=13; 5Plg. Gal 3, 3. “Plg. Iz 64, 5. Plg. Fil 3, 8. “Plg. Ps 72, 16-17. 
Plg. 2 Kor 1, 12. šPlg. Gal 6, 14. 5Plg. Fil 3, 3. "Jn 4, 22. 'Plg. 2 Kor 2, 17. EZyd 13, 9. 
IPlg. Jn 16,13. "Ef5,32. "Plg. Žyd 12,23. OPlg. 2 Tim 2, 5. 

